SunOnline: Salafu uvaalan govaala adu Majilis thereygai gadha vejje\nސަލަފް އުވާލަން ގޮވާލާ އަޑު މަޖިލީހުގައި ގަދަވެއްޖެ\nމުހައްމަދު މުޒައްޔިން ނާޒިމް 19 Nov 2019, 14:25\nމަޖިލީހުގެ ބައެއް މެމްބަރުން: މެމްބަރުން ވަނީ ސަލަފް އުވާލަން ގޮވާލާފައި --\nޖަމިއްޔަތުލް ސަލަފް އުވާލުމަށް ވެރިކަން ކުރާ މައި ޕާޓީ، އެމްޑީޕީއަށް ނިސްބަތްވާ ބައެއް ރައްޔިތުންގެ މަޖިލިސް މެމްބަރުން ގޮވާލާ އަޑުގަދަވެއްޖެ އެވެ.\nގެއްލުވާލާފައިވާ މީހުންނާއި މަރުތައް ބަލާ ރިޔާސީ ކޮމިޝަނުން އެކުލަވާލި، ދީނީ އިލްމުވެރިޔާ އަދި އުނގޫފާރު ދާއިރާގެ ކުރީގެ މެމްބަރު ޑރ. އަފްރާޝީމް އަލީ މަރާލި މައްސަލައިގެ ތަހުގީގު ރިޕޯޓުގައި ވަނީ ސަލަފުން 2008 ވަނަ އަހަރު ޑރ. އަފްރާޝީމްއާ ގުޅޭ ގޮތުން ނެރުނު ބަޔާނެއް ހިމާނާފަ އެވެ. އެ ބަޔާނުގައި ވަނީ ޑރ. އަފްރާޝީމަށް ވަރަށް ބޮޑަށް ފާޑުކިޔައި، ބޮޑެތި ތުހުމަތުތަކެއް ކޮށްފަ އެވެ. އަދި ދީނީ ޖަމިއްޔާތަކުން ނެރުނު ގަރާރުތަކުން ޑރ. އަފްރާޝީމްގެ ހަށިގަނޑާ ފުރާނަ ނުރައްކަލަށް ހުށަހެޅިފައިވާ ކަމަށް ކޮމިޝަންގެ ރިޕޯޓުގައި ބުނެއެވެ.\nޖަމިއްޔާތަކުގެ ބިލަށް ވާހަކަ ދައްކަވަމުން މެމްބަރުން ސަލަފް ޖައްމިއްޔާ އުވާލުމަށް ގޮވާލާފައި ވަނީ ރިޔާސީ ކޮމިޝަނުގެ ރިޕޯޓުގައ ޖަމިއްޔާތަކާ ގުޅިގެން ތުހުމަތުކޮށްފައިވާ ކަންތައްތަކާ ގުޅިގެނެވެ.\nއެ ބިލަށް ބަހުސް ކުރައްވަމުން ހެންވޭރު އުތުރު ދާއިރާ މެމްބަރު ހުސައިން ޝަމީމް (އަދުން ހުސައިން) ވިދާޅުވީ، ސަލަފް އިން ޑރ. އަފްރާޝީމާ ގުޅޭ ގޮތުން ނެރުނު ނޫސް ބަޔާނަކީ "ބިރުވެރި، ނާމާން" ކަމެއް ކަމަށެވެ. އެ ބަޔަނާކީ، އަފްރާޝީމް މަރާލުމަށް ިހތްވަރު ދިނުމުގެ ގޮތުން ނެރުނު ބަޔާނެއް ކަން އޭނާ ވިދާޅުވިއެވެ.\n"ރާއްޖޭގައި އަޑު އުފުލަން އެބަޖެހޭ ރަޖިސްޓްރީވެގެން ހިންގާ ސަލަފް ޖަމިއްޔާ އަކީ ހަރުކަށި ޓެރަރިސްޓް އަމަލުތައް ރާއްޖޭގައި ފަތުރާ ރައްޔިތުންގެ ހިތްތަކަށް ބިރުވެރިކަން ވައްދައި، ޑރ. އަފްރާޝީމް އަވަހާރަ ކުރުމަށް ހިތްވަރު ދިނުމަށް ބަޔާން ނެރެފައިވާ ބައެއް،" އަނދުން ހުސައިން ވިދާޅުވި އެވެ.\n"އެ ބަޔާނަށް އެކަނި ބަލާލިޔަސް ސަލަފް އުވާލަން ޖެހޭ ކަމަށް އަޅުގަނޑުދެކެން،" އަނދުން ހުސައިން ވަނީ ޖަމިއްޔާތަކުގެ ބެލެނެވެރި މިނިސްޓްރީ ޔޫތު މިނިސްޓްރީއަށް އެ ޖަމިއްޔާ ވީހަވެސް އަވަހަކަށް އުވާލުމަށް ގޮވާލައްވައިފަ އެވެ.\nހެންވޭރު ދެކުނު ދާއިރާގެ މެމްބަރު ހުސައިން ޝަހީމް: ސަލަފް ޖަމިއްޔާ އުވާޅަން ގޮވާޅި -- ފޮޓޯ/ މަޖިލިސް\nއިނގުރައިދޫ ދާއިރާ މެމްބަރު ހަސަން އަހްމަދު (ހަސަންޓޭ) ވިދާޅުވީ، ޖަމިއްޔާތައް މޮނިޓާ ކުރެވެން ޖެހޭ ކަމަށާއި ޖަމިއްޔާތަކުން ކޮށްފައި ހުރި ކަންތައްތަކާއި ކުރެވިފައި ހުރި ކަންތައްތަކަށް ބަލައި އުވާލަން ޖެހޭ ނަމަ، ގައުމުގެ މަސްލަހަތައްޓަކައި އެ ޖަމިއްޔާތައް އުވާލަން ޖެހޭ ކަމަށެވެެ. އަދި އެއީ ސަރުކާރުގެ މަސްއޫލިއްތެއްް ކަމަށް އޭނާ ފާހަގަ ކުރެއްވި އެވެ.\n"ޑރ. އަފްރާޝީމްގެ [ތަހުގީގު] ރިޕޯޓުގައި ހުރި ކަންތައްތައް ފުރިހަމައަށް ބަލައި ތަހުގީގުކޮށް، އެކަންކަން ގޯހުން ކޮށްފައި އޮތް ނަމަ، އެ ބާވަތުގެ ޖަމިއްޔާތައް އުވާލަން އަޅުގަނޑު ތާއީދު ކުރަން،" ހަސަންޓޭ ވިދާޅުވި އެވެ.\nއިނގުރައިދޫ ދާއިރާގެ މެމްބަރު ހަސަން އަހުމަދު: ޖަމިއްޔާތަކުން ކޮށްފައިވާ ކަންކަން ބަލައި، ފިޔަވަޅު އަޅަން ޖެހޭ ކަމަށް ވިދާޅުވި --- ފޮޓީ/ މަޖިލިސް\nހަސަންޓޭ ވިދާޅުވީ، އެފަދަ ޖަމިއްޔާތަކާ މެދު ފިޔަވަޅު ނާޅާއިފި ނަމަ މުޖްތަމައު ނުރައްކަލަކަށް ވެއްޓިގެން ދާނެ ކަމަށެވެ.\nމަކުނުދޫ ދާއިރާ މެމްބަރު މުހައްމަދު ރާއީ ވިދާޅުވީ، ޖަމިއްޔާތަކުގެ ތެރޭގައި ތިން ވައްތަރެއްގެ ޖަމިއްޔާތަކެއް ރާއްޖޭގައި ހިނގަމުންދާ ކަމަށެވެ. އެގޮތުން އެއް ވައްތަރަކީ ހަރުކަށި ފިކުރު ޖަމިއްޔާތައް ކަަމަށް ރާއީ ވިދާޅުވި އެވެ.\n"ވަކި ޖަމާއަތަށް ވަކި މީހަކަށް ލޭ ހުއްދަ ނުކުރެވޭނެ. ހޯމް މިނިސްޓްރީން [ނުވަތަ] ޖަމިއްޔާތަކާ ބެހޭ ވަޒީރަކު އެބަ ޖެހޭ މިފަދަ ޖަމިއްޔާތައް ވަކި ކުރެވިގެން އެމީހުން މިހާރަށް މިހާރަށް އުވާލަން،" ރައީ ވިދާޅުވިއެވެ.\nއެމްޑީޕީގެ މެމްބަރުންގެ އިތުރުން ޑީއާރުޕީ ލީޑަރު އަދި ކާށީދޫ ދާއިރާ މެމްބަރު އަބްދުﷲ ޖާބިރު ވެސް ވަނީ ސަލަފް އުވާލުމަށް ގޮވާލާފަ އެވެ. ޖާބިރު ވިދާޅުވީ، މަރު ކަމިޝަންގެ ރިޕޯޓު މަޖިލީހުން އިއްވި އިރު އޭނާ އިނީ "ހައިރާންވެ، އަންތަރީސްވެފައި" ކަމަށެވެ.\n"ވަގުތުން ވަގުތަށް ރާއްޖޭގެ ސިފައިންނަށް މި ގޮވާލަނީ ހައްޔަރު ކުރާށޭ އެ އެންމެން. މިއަދުން މިއަދަށް ހައްޔަރު ކުރާށޭ. އެފަދަ ޖަމާއަތްތައް އުވާލާށޭ،" ޖާބިރު ވިދާޅުވި އެވެ.\nޖަމިއްޔާތަކުގެ ބިލުގެ އިބްތިދާއީ ބަހުސް ފެށުމުގެ ކުރިން ރައީސް ނަޝީދު ވިދާޅުވީ، މަރު ކޮމިޝަންގެ ރިޕޯޓުގައި ޖަމިއްޔާ ޖަމާއަތްތަކުން ހިންގާ ހަރަކާތްތަކުގެ ވަރަށް ގިނަ ވާހަކަތަކެއް ހިމަނާފައިވާ ކަމަށެވެ. އެގޮތުން އެވާހަކަތައް ޖަމިއްޔާތަކުގެ ބިލުގެ ބަހުސްގައި ފެނިގެންދާނެ ކަމަށް އުންމީދު ކުރައްވާ ކަމަށް އެ މަނިކުފާން ވިދާޅުވި އެވެ.\n"އަފްރާޝީމް އަވަހާރަކޮށްލުމަށް ހިތްވަރުދޭ ޖަމިއްޔާތައް. ހިތްވަރުދޭ ޖަމާއަތްތައް. އަދި ރާއްޖޭގައި އިންތިޒާމްވެގެން ރޭވިގެން ހިންގާ އަލްގައިދާއާއި ހަރުކަށި އެހެން ވިސްނުމެގެ ޖަމާއަތައް. އެ ޖަމާއަތްތައް އެތުރިފައި އޮންނަ ގޮތާއި، ސެލްތައް ހުންނަ ގޮތާއި، އެއް ސެލް އަނެއް ސެލް ގުޅޭ ގޮތާއި، އެ ސެލްތަކުގެ ވެރިންނަކީ ކޮބާ ކަމާ. މި އެންމެ ކަންކަމަކީ، ކުލަބު ޖަމިއްޔާތަކުގެ ބިލެއްގައި އަޅުގަނޑުމެންނަށް ފާހަގަ ވާނެ ކަންކަން،" ރައީސް ނަޝީދު ވިދާޅުވި އެވެ.\n"މި ބިލުގެ ބަހުސް ހިނގާ އިރު، އަޅުގަނޑަށް ޔަގީން އިއްޒަތްތެރި މެމްބަރުން ފާހަގަ ކުރައްވަމުން ގެންދަވާނެ ބިލުގައި ފާހަގަވާ ނުކުތާތައް. އެއާއެކު މިއަދު ރާއްޖެއަށް ދިމާވެފައިވާ މުހިންމު ބޮޑެތި ކަންކަން އެއީ ގާނޫނުން ހައްލުކުރަން މަސައްކަތް ކުރާ ކަންކަމަށް ވާން ޖެހޭނެ،"\nމަޖިލިސް ރައީސް މުހައްމަދު ނަޝީދު ަރާއްޖެއަށް ދިމާވެފައިވާ މައްސަލަތަކަށް ގާނޫނުން ހައްލު ހޯދަން ޖެހޭ ކަމަށް ވިދާޅުވި -- ފޮޓޯ/ މަޖިލިސް\nޖަމިއްޔާތަކުގެ ބިލުގެ ބަހުސްގެ މެދުތެރެއިން، ރައީސް މުހައްމަދު ނަޝީދު ވަނީ ކޮމިޝަންގެ ރިޕޯޓުގައި ޖަމިއްޔާތަކާ ގުޅޭ ގޮތުން ހުރި ކަންކަންވެސް ފާހަގަކޮށްފަ އެވެ.\nބަޔާނުގައި ބުނަނީ ކީކޭ؟\nސަލަފުން ޖުލައި، 10، 2008 ގައި ނެރުނު ނޫސް ބަޔާނުގައި ވަނީ، ޑރ. އަފްރާޝީމްގެ ފަތުވާތަކަކީ، ޝިރުކުގެ މައްޗަށް އޮތް ފަތުވާއެއް ކަމަށެވެ. އެހެން ކަމުން އޭނާ ތައުބާވުމަށް ވަނީ ގޮވާލާފައެވެ.\n"މީނާ އަކީ [ޑރ. އަފްރާޝީމް އަކީ] މީސްތަކުންގެ ނުރުހުމާއި ޝަކުވާތަކާއި އެކުވެސް އިމާމެއްގެ ގޮތުގައި ސަރުކާރުން ބަހައްޓަމުންދާ މީހެއްކަމަށް ވުމުން މީނާގެ ހަގީގަތް ބަޔާންކުރުމަށް އިލްމުވެރިންގެ މައްޗަށް ލާޒިމްވީ ހިނދު، އަދި މިކަން ބަޔާންނުކޮށް ދޫކޮށްލައިފި ނަމަ ގައުމުގެ ދީނީ މަސްލަހަތާއި އިޖްތިމާއީ މަސްލަހަތަށް ވެސް ފިތުނަތައް\nކުރިމަތިވާނެ ކަން ޔަގީންވީ ހިނދު ރާއްޖޭގެ އެންމެހާ މުސްލިމުންނަށް ނަސޭހަތެއްގެ ގޮތުންނާއި މުސްލިމުންނަށާއި މުސްލިމު ގައުމަށް ކުރިމަތިވާ ނުބަޔާއި ބަލާވެރިކަމުން މީސްތަކުން ހުޝިޔާރުކޮށް ކަމުގެ ހަޤީޤަތް ހާމަކުރުމުގެ ގޮތުން ޖަމިއްޔާގެ ގަރާރެއް ނެރެ އިއުލާން ކުރަމެވެ." އަފްރާޝީމް މަރާލުމުގެ ހަތަރު އަހަރު ކުރިން ސަލަފުން ނެރުނު ބަޔާނުގައި ބުނެފައިވެ އެވެ.\n"الله އަށް ބިރުވެތިވެ، ތިމާއަށް ނޭނގޭ ކަންކަމުގައި ދީނުގެ ނަމުގައި ހިތުހުރިހާ ގޮތަކަށް ވާހަކަ ދައްކައި، ހުކުމްތައް އަމިއްލަ އެދުމާ އެއްގޮތަށް ފުރޮޅައި ދަލީލުތައް މޭރުންކުރުން ދޫކޮށް، މިފަދަ ހުރިހާ ކަމަކުން ތައުބާވެ، ހައްގުގެ މަގަށް ރުޖޫއަވުމަށް [ޑރ. އަފްރާޝީމަށް] ނަސޭހަތްތެރިވެ ގޮވާލަމެވެ،"\nކޮމިޝަންގެ ރިޕޯޓުގައި ބުނެފައި ވަނީ، ރާއްޖޭގައި ނުފޫޒު ގަދަ ދީނީ އިލްމުވެރިންގެ ޖަމާއަތަކުން އަފްރާޝީމް ކުށްވެރިކޮށް ފަތުވާ ނެރެ އޭނާގެ މައްޗަށް ޝިރުކުގެ ބޮޑެތި ތުހުމަތުތަކެއް ކުރުމާގުޅިގެން އެމީހުންނަށް ތަބާވާ "މުޅިން ތަންދޮރު ނުފިލާ" މީހުންގެ ފަރާތުން ޑރ. އަފްރާޝީމްގެ ހަށިގަނޑާ ފުރާނަ ނުރައްކަލަށް ހުށަހެޅިފައިވާ ކަމަށެވެ.\nމަޖިލިސް މެމްބަރުން ސަލަަފު އުވާލުމަށް ގޮވާލި އިރު، މަރު ކޮމިޝަންގެ ރިޕޯޓާ ގުޅިގެން ބަލަން ޖެހޭ ކަންކަން ބެލުމުގެ މަސައްކަތް ރައްޔިތުންގެ މަޖިލީގެ ގައުމީ ސަލާމަތީ ހިދުމަތްތަކާ ބެހޭ ކޮމިޓީ (241 ކޮމިޓީ) އިން އިއްޔެ ވަނީ ފަށާފައެވެ. އިއްޔެ އެ ކޮމިޓީގައި ވަނީ ރިޕޯޓުގައި ހުރި ކަންކަން އިތުރަށް ބެލުމަށް ކުޑަ ކޮމިޓީއެއް ނަގައި ހަތް ކަމެއް ބެލުމަށް ފާސްކޮށްފަ އެވެ.\nރިޕޯޓާ ގުޅިގެން ބަލަން ނިންމި ކަންކަން:\nހައްދުފަހަނަ އެޅި ޖިހާދީ ފިކުރުގެ ޖަމާއަތްތައް އިންތިޒާމްވެ ހިންގާ ގޮތާއި ރާއްޖޭގައި އެފިކުރު ފެތުރިފައިވާ މިންވަރު ދެނެގަތުން އަދި އެ ޖަމާއަތްތަކާ ގުޅޭ މައުލޫމަތުތައް ހޯދުން\nޑރ. އަފްރާޝީމްގެ މަރުގެ މައްސަލާގައި ފައިސާގެ މުއާމަލާތްތަކުގެ ތަފްސީލު ހޯދުން\nރާއްޖޭގެ ޖިހާދީ ޖަމާއަތްތައް ލިސްޓްކޮށް، އެ ޖަމާއަތްތަކާ މެދު ގާނޫނީ ފިޔަވަޅު އެޅުން\nއަފްރާޝީމްގެ މަރާލަން އުޅޭކަން މައުލޫމަތުތައް އެނގި ހުރެ ސިއްރު ކުރި މީހުން ދެނެގަތުން\nއެ މަރުގައި ފުލުހުންގެ އިހުމާލެއް ނުވަތަ ބައިވެރިވުމެއް އޮތްތޯ ބެލުމަށް\nރިޕޯޓުގައި ތުހުމަތުކޮށްފައިވާ މީހުން މިހާރު ތިބި ތަނެއް ބަލައި، އެމީހުންގެ މިހާރު ހާލަތު ދެނެގަތުން ލަސްނުކޮށް މުއައްސަސާތަކުން އަޅަން ޖެހޭ ފިޔަވަޅުތައް އެޅުމަށް ބާރުއެޅުން\nމަރު ކޮމިޝަންގެ ރިޕޯޓުގައި ބުނެފައި ވަނީ، އަފްރާޝީމް މަރުގައި ސިޔާސީ ކަމެއް ނުހިމެނޭ ކަމަށާއި އެ މަރަކީ ދިނީ ހިޔާލުތަފާތުވުންތަކާ ހުރެ ކުރި ކަމެއް ކަމަށެވެ. އެ ކަމުގެ މޭސްތިރިޔަކީ، ހ. ހިލްޓަން، އަޒްލިފް ރައޫފް އެވެ. އަދި އަމަލީ ގޮތުން ބައިވެރިވީ، ހ. ހިކޯސް، އަލީ ޝަން އާއި ހ. ލޮބީ، ހުސައިން ހުމާމް އާއި އެރު 18 އަހަރު ނުފުރޭ ކުޑަ ކުއްޖެއް ކަމަށް ރިޕޯޓުގައި ބުނެ އެވެ.\nމެމްބަރުން ގަޑި ޖެހޭނަމަ މުސާރައިން ކަނޑަނީ\nސީއެސްސީން ހުސްވި4މަގާމަށް ކުރިމަތިލާން ހުޅުވާލައިފި\nމަރު ކޮމިޝަންގެ ރިޕޯޓުން ނަތީޖާއެއް ނުފެނޭ: މަޖިލިސް ރައީސް


Amazon ge web series akah Shahid aa Vijay soi kohfi - Hama.mv\nއެމަޒޯން ޕްރައިމްގެ ވެބް ސީރީޒްއަކަށް ޝާހިދާއި ވިޖޭ ސޮއިކޮށްފި\n28 ޑިސެމްބަރ 2020 | 21:29\nޝާހިދު އަދި ވިޖޭ އެމަޒޯންގެ ސީރީޒްއަކަށް ވަނީ ސޮއި ކޮށްފައި\nހޯމަ , 28 ޑިސެމްބަރ 2020 | 21:29\nސްޓްރީމިން ޕްލެޓްފޯމް "އެމަޒޯން ޕްރައިމް" ގެ ވެބް ސީރީޒް އަކަށް ބޮލީވުޑް އެކްޓަރު ޝާހިދު ކަޕޫރާއި ތަމަޅަ އެކްޓަރު ވިޖޭ ސޭތުޕަތީ ސޮއިކޮށްފި އެވެ.\nބޮލީވުޑް ފިލްމު "ގޯ ގޯއާ ގޯން" ގެ ދެ ޑައިރެކްޓަރުން ކަމަށްވާ ކްރިޝްނާ ޑީކޭ އާއި ރާޖް ނިދިމޯރޫ ޑައިރެކްޓު ކުރާ އެ ސީރީޒް ރަސްމީކޮށް އިއުލާން ނުކުރި ނަމަވެސް ސީރީޒް އަށް ކިޔާ ނަމަކީ "ގަވާރް" ކަމަށް މީޑިއާ ރިޕޯޓުތައް ބުނެ އެވެ.\nއެކްޝަން / ތްރިލާ މި ސީރީޒްގެ މަސައްކަތް އަންނަ ޖެނުއަރީ މަހު ފެށުމަށް ހުރިހާ ތައްޔާރީތަކެއް ވެފައިވާއިރު ޝާހިދާއި ވިޖޭގެ ތާރީހުވެސް މިހާރު ވަނީ ސީރީޒް އަށް ލޮކް ކޮށްފަ އެވެ.\nމައުލޫމާތު ލިބޭ ގޮތުގައި މި ސީރީޒްގެ މަންޒަރުތައް ނަގާނީ އިންޑިއާގެ މުމްބާއީ އަދި ގޯއާގަ އެވެ. ސީރީޒްގެ ފުރަތަމަ ސީޒަންގައި އަށެއް ނުވަތަ ދިހަ އެޕިސޯޑު ހިމެނޭނެ އެވެ. ސީރީޒްގެ ފުރަތަމަ ސީޒަންގެ މަސައްކަތް މުޅިން ނިންމާލެވޭނީ މާޗު ނޫނީ އޭޕްރީލް މަހުގެ ތެރޭގައި ކަމަށްވެސް ރިޕޯޓުތައް ބުނެ އެވެ.\nކުރިން ހަމަޖެހިފައި އޮތް ގޮތުންނަމަ "ގަވާރް" ގެ މަސައްކަތް ޝާހިދު ފަށާނީ ދަރްމާގެ "ޔޯދާ" ގެ މަސައްކަތް ނިންމައިފަ އެވެ. އެހެންނަމަވެސް ތާރީހުތަކަށް ބަދަލު ގެނަސް "ޔޯދާ" ގެ މަސައްކަތް ފަށާނީ އެމަޒޯންގެ ސީރީޒް އަށް ފަހު އެވެ.\nބޮލީވުޑް އެމަޒޯން ޕްރައިމް ވިޖޭ ސޭތުޕަތީ ވެބް ސީރީޒް ޝާހިދު ކަޕޫރު\nކަރިޝްމާ އޭނާގެ އެޕާޓްމެންޓު 10 ކްރޯޑް ރުޕީޒްއަށް ވިއްކާލައިފި\nއަނުޝްކާ ވިހައިފި، އެދެނީ ދަރީގެ ފޮޓޯ ނުނަގަން\nއަނަންޔަ އާއި އިޝާން އާ އަހަރު ފާހަގަކުރަން ރާއްޖޭގައި


Coalition Baiverinnai Raees maadhamaa badhalukurah wavanee\n21 ޖެނުއަރީ 2020 ( އަންގާރަ )\nމިއަދު ރައީސް އޮފީހުގައި ބޭއްވުނު ނޫސްވެރިންގެ ބައްދަލުވުން\nކޯލިޝަން ބައިވެރިންނާއި ރައީސް މާދަމާ މަޝްވަރާ ކުރައްވަނީ\n19 ޑިސެމްބަރ 2018, 16:31 |\nރައީސް އިބްރާހިމް މުހައްމަދު ސޯލިހު ކޯލިޝަން ބައިވެރިންނާއެކު މާދަމާ މަޝްވަރާ ބައްދަލުވުމެއް ބާއްވާނެ ކަމަށް ވިދާޅުވެއްޖެއެވެ. މިއަދު ރައީސް އޮފީހުގައި ބޭއްވި ނޫސް ކޮންފަރެންސެއްގައި ނޫސްވެރިއަކު ކުރި ސުވާލަށް ޖަވާބުު ދެއްވަމުން އެމަނިކުފާނުު ވިދާޅުވީ ކުރިޔަށް އޮތް ރައްޔިތުންގެ މަޖުލިސް ކުރިޔަށްް ގެންދާނެ ގޮތަކާއި އަދި އެނޫންވެސް ކަންތައްތަކާއި ގުޅޭ ގޮތުން ކޯލިޝަން ލީޑަރުންނާއި އެ ބައްދަލުވުމުގައި މަޝްވަރާ ކުރައްވާނެ ކަމަށެވެ.\nރައީސް އިބްރާހިމް މުހައްމަދު ސޯލިހު މިހެން ވިދާޅު ވިއިރު ކޯލިޝަނުން މަޖުލީސް އިންތިޚާބުގައި ވާދަކުރާނެ ގޮތާއި މެދު ވަނީ ޚިޔާލު ތަފާތުވެފައެވެ. ކޯލިޝަނުގެ އެންމެ ބޮޑު ޕާޓީ އެމްޑީޕީން މިކަމާ ތަފާތު މަޝްވަރާތަކެއް އެކި ޕާޓީތަކާއއެކުި ކުރެއްވުމަށްފަހު ވެސް މުޅި އެއްބަސްވުމަކަށް ނާދެވިފައެވެ. އެންމެ ފަހުން އެޕާޓީން ނިންމީ ރައްޔިތުންގެ މަޖުލީހުގެ ހުރިހާ ގޮނޑިއަކަށް ވާދަކުރުމަށެވެ. އެމްޑީޕީން އެދެނީ ކޯލިޝަން ހުރިހާ ޕާޓީއަކުން ވެސް އެޕާޓީއެއްގެ ކެޕޭސިޓީގައި މަޖުލިސް އިންތިޚާބުގައިވާދަކޮށް، އެބަޔަކު ވާދަކުރަން އެދޭ ހުރިހާ ގޮނޑިއަކަށް ވާދަކޮށްގެން ލިބޭ ގޮނޑިތަކާއެކު ރައްޔިތުންގެ މަޖުލީހުގައި ކޯލިޝަން ދެމެހެއްޓުމަށް މަސައްކަތް ކުރުމަށެވެ.\nނަމަވެސް މިކަން ބަލައިގަންނަށް ކޯލިޝަން އެހެން ޕާޓީތަކުން ބޭނުމެއް ނުވެއެވެ. ޚާއްސަކޮށް އަދާލަތު ޕާޓީއާއި އެމްއާރުއެމަށެވެ. އެ ދެ ފަރާތުން ވެސް ބުނަނީ ކުރިންވެސް އެއްބަސް ވެފައިވާ ގޮތަށް މަޖުލީހުގެ ދާއިރާތައް ބަހައިގެން ހުރިހާ އެންމެ އެކުގައި ކެމްޕޭން ކޮށް ގޮނޑިތައް ހޯދުމަށެވެ. ކޯލިޝަންގެ އެއްބަޔަކު އަނެއްބަޔާކާއި ވާދަ ނުކުރުމަށެވެ. ނަމަވެސް އެމްޑީޕީން ގަބޫލުކުރާ4ލީޑަރުންގެ އެއްބަސްވުމެއް ނެތެވެ.\nޖުމްހޫރީ ޕާޓީއާއި އެމްޑީޕީން ވަކިން ވާހަކަ ދައްކައި އެއްބަސްވުމަކާއި ހަމަޔަށް އާދެވުނު ކަމަށް ވެއެވެ. އެގޮތުން އެމްޑީޕީން މަޖުލީހުގެ 61 ގޮނޑިިއަށް ވާދަކުރުމަށާއި ދެންހުރި ގޮނޑިތައް ޖޭޕީއަށް ނުވަތަ ކޯލިޝަން ޕާޓްނަރުންނަށް ދޫކޮށްލުމާއި ހަމަޔަށް އާދެވުނެވެ.\nނަމަވެސް މިކަމުގައި އަދާލަތާއި އެމްއާރުއެމްގެ އެއްބަސްވުން ނެތުމުން އެމްޑީޕީގެ ގައުމީ މަޖުލީހުން ނިންމީ އެއުސޫލުު ނުހިނގާނެ ކަމަށާއި މަޖުލީހުގެ ހުރިހާ ގޮނޑިއަކަށް އެޕާޓީން ވާދަކުރާ ގޮތަށެވެ.\nއެމްޑީޕީން މަޖުލީހުގެ 87 ދާއިރާއަށް ކުރިމަތިލާތީ ޖޭޕީން ހިތްހަމަ ނުޖެހިގެން އިހައްދުވަހު ވަނީ ވާހަކަ ދައްކާފައެވެ. އަދި ޖޭޕީން ވެސް މަޖުލީހުގެ 87 ދާއިރާއަށް ކުރިމަތިލާނެ ކަމަށް ލީޑަރު ގާސިމު ވިދާޅުވިއެވެ.\nނަމަވެސް އަނެއް ދެބައި މީހުން މީޑީއާގައި އަދި އެއްޗެއް ބުނެފައިވާކަން އެނގޭކަށް ނެތެއެވެ. އަދާލަތާއި އެމްއާރު އެމުން ވެސް އެގޮތަށް ވާކަށް ނޭދެއެވެ. އެމީހުން ބޭނުންވަނީ އެންމެ ފުރަތަމަ އޮތް އެއްބަސްވުމުގެ ރޭޝިއޯއިން ކޮންމެ ޕާޓީއަކުން ވެސް ވާދަކުރުމަށެވެ.\nމިއާއެކު ކޯލިޝަން ޕާޓީތަކުގެ މެދުގައި ޚިޔާލު ތަފާތުވުން އުޅޭތީ ރައީސް މަސައްކަތް ކުރައްވަނީ އެކަން ހަމަޔަކަށް އެޅޭތޯ ކަމަށް ބެލެވެއެވެ. ނުވަތަ މިކަމުގައި އެއްބަސްވެވޭ އުސޫލަކީ ކޮބައިތޯ ބެލައި މަޖުލިސް އިންތިޚާބުގައި ސަރުކާރަށް ފައިދާހުރި ގޮތަކަށް ދިއުމަށެވެ.\nރައީސް އިބްރާހިމް މުހައްމަދު ސޯލިހު ވިދާޅުވި ކޯލިޝަން ކޯލިޝަނާއި މެދު ޔަގީންކަން އެބަ އޮތް ކަމަށާއި ކޯލިޝަންގެ އެއްބާލުން އެމަނިކުފާނު ސަރުކާރަށް ލިބޭނެ ކަމަށެވެ.\nއިތުރު ލިޔުންރައީސް އިބުރާހިމް މުޙައްމަދު ސޯލިހުރައްޔިތުންގެ މަޖުލިސް އިންތިޚާބު 2019ކޯލިޝަން ސަރުކާރު\nTags: ރައީސް އިބުރާހިމް މުޙައްމަދު ސޯލިހު, ރައްޔިތުންގެ މަޖުލިސް އިންތިޚާބު 2019, ކޯލިޝަން ސަރުކާރު\nގާނޫނަށް ގެނައި އިސްލާހާއެކު ބައެއް ވިޔަފާރި ހުއްދަތައް ނަގަން ނުޖެހޭގޮތަށް އަމަލުކުރަން ފަށައިފި


އޮލިމްޕިކް ކޮމެޓީން ދިން ފުރުސަތެއްގައި މިދިޔަ އަހަރުގެ އޮކްޓޯބަރު މަހު ހަސަން ސާއިދު ޖެމެއިކާ އަށް ތަމްރީން ހަދަން ދިޔައިރު، އޭނާ އެހާ އަވަހަށް ކުރިއެރުން ހޯދަފާނެ ކަމަށް ގިނަ މީހުން އުއްމީދެއް ނުކުރެ އެވެ. އެކަމަކު އެންމެ އަށް މަސް ދުވަސް ތެރޭ އޭނާ ހޯދި ކުރިއެރުންތަކާ އެކު އޭނާ އަކީ މިހާރު 200 މީޓަރުގެ ދުވުމުން މި ބިޔަ އޭޝިއާގެ ނުވަ ވަނަ އެވެ.\nތަމްރީންތަކަށް ފަހު ލިބުނު ޗުއްޓީގައި އައިސް އިންޑިއާގެ ޕޫނާގައި މި މަހު ކުރީކޮޅު އޮތް އޭޝިއަން އެތުލެޓިކްސް ޗެމްޕިއަންޝިޕުގައި ވާދަކޮށް 200 މީޓަރު ދުވުމުގެ ސެމީ ފައިނަލަށް ދިޔަ އެވެ. އަދި 200 މީޓަރުގެ ގައުމީ ރެކޯޑް ނުވަ ގަޑިއިރު ތެރޭ ދެ ފަހަރަށް މުގުރާލި އެވެ. އަދި މިދިޔަ މަހު އޭނާ ވަނީ ޖެމެއިކާގައި އޮތް މުބާރާތްތަކުގައި 400 މީޓަރުގެ ގައުމީ ރެކޯޑް ތިން ފަހަރު މުގުރާލައިފަ އެވެ. އަދި އޭނާ އާއްމުކޮށް ނުދުވާ އިވެންޓެއް ކަމަށްވާ 100 މީޓަރުގެ ރެކޯޑް ވެސް މުގުރާލާފައިވާއިރު، ހަތަރެއް ގުނަ 100 މީޓަރުގެ ރިލޭގެ ރެކޯޑް ވެސް އޮތީ ސާއިދު އަތުގަ އެވެ.\nއަޒްނީމް އަހުމަދާ އެކު، ސާއިދު ތަމްރީން ހަދަމުން އައީ ދުނިޔޭގެ އެންމެ މަޝްހޫރު އެއް ސެންޓަރު ކަމަށްވާ ޖެމެއިކާގެ ހައި ޕާފޯމަންސް ސެންޓަރުގަ އެވެ. މިދިޔަ އޮކްޓޯބަރު މަހު ތަމްރީންތައް ފެށިއިރު، އެއީ އުނދަގޫ ތަމްރީންތަކެކެވެ. ފުރަތަމަ ތިން ހަފުތާގައި ހިފަހައްޓާލަން ވެސް ދަތިވި އެވެ.\n"ވަރަށް ހާޑުކޮށް ޓްރެއިނިން އޮންނަނީ. ހެނދުނު ޖިމް ހަދާފައި މެންދުރުފަހު ނޯމަލް ޓްރެއިނިން އޮންނަނީ. ފުރަތަމަ ދެ ތިން ހަފުތާގައި ވަރަށް އުނދަގޫވި. ހޮޑުވެސް ލެވޭ. އެކަމަކު ފަހުން ހަމަޔަކަށް އެޅިއްޖެ،" 'ހަވީރަށް' ދިން އިންޓަވިއުއެއްގައި ސާއިދު ކިޔައިދިނެވެ.\nޖެމެއިކާއަކީ ދުވުމަށް ބަލާއިރު ދުނިޔޭގެ އެންމެ ކުރީގައި އޮތް ގައުމެވެ. އޮލިމްޕިކް ގޭމްސްގެ ފައިނަލަށް ވުރެ ޖެމެއިކާގެ ދުވުމުގެ މުބާރާތްތައް ވަރުގަދަ އެވެ. އެހާ ކުރީގައި އޮތް ގައުމަކަށް ރާއްޖެ ފަދަ ކުޑަ ގައުމެއްގެ އެތުލީޓުން ދިއުމުން އެ މީހުންނަށް ވެސް ލިބުނީ ހައިރާން ކަމެކެވެ\n"އެ މީހުން އަހާނެ ކީއްކުރަންހޭ މިހާ ދުރަށް އައީ. އަނެއްކާ ގިނަ މީހުންނަށް ރާއްޖެއަކީ ކޮންތަނެއް ކަމެއް ވެސް ނޭނގޭ،" ކ. ގާފަރަށް އުފަން ސާއިދު ބުންޏެވެ.\nއެކަމަކު ވެސް ސާއިދާއި އަޒްނީމަށް އެތަނުގެ ދުވުންތެރިންނާއި ކޯޗުން އައީ ހިތްވަރު ދެމުންނެވެ. އަދި ސާއިދާއި އަޒްނީމް އައީ ހިތްވަރު ވެސް ހޯދަމުންނެވެ. އެތަނުގެ ހެޑް ކޯޗަކީ ދުނިޔޭގެ އެންމެ މަޝްހޫރު އެއް ކޯޗު ގްލެން މިލްސް އެވެ. ސާއިދާއެކު އެތަނުގައި ދުނިޔޭގެ އެންމެ ބާރު ދުވުންތެރިޔާ އުސެއިން ބޯލްޓް އައީ ތަމްރީން ހަދަމުންނެވެ.\n"ދުނިޔޭގެ އެންމެ މަޝްހޫރު ދުވުންތެރިންނާ އެކު ތަމްރީން ހަދަން ލިބުމަކީ ބޮޑު ހިތްވަރެއް. އަނެއްކާ ބޯލްޓާ ވެސް ދިމާވޭ އަދި ކިޔައިދޭ. އެއީ ވަރަށް ބޮޑު ހިތްވަރެއް،" ސާއިދު، 19، ބުންޏެވެ.\nޖެމެއިކާގައި އިތުރު ތިން އަހަރު ތަމްރީން ހެދުމުގެ ފުރުސަތު ސާއިދަށް އޮތްއިރު އޭނާގެ މިހާރުގެ އެންމެ ބޮޑު އަމާޒަކީ ކުރިއަށް އޮތް ސައުތު އޭޝިއަން ގޭމްސްގެ އިންޑިވިޖުއަލް އިވެންޓަކުން މެޑަލެއް ހޯދުމެވެ.\n"ހީކުރި ވަރަށް ވުރެ އަވަހަށް ކުރިއެރުން އެބަ ލިބޭ. އެހެންވެ ވަރަށް ބޮޑު އުއްމީދެއް އެބައޮތް ސައުތު އޭޝިއަން ގޭމްސް އިން މެޑަލެއް ލިބޭނެ ކަމަށް،" ސާއިދު ބުންޏެވެ.\nސާއިދުގެ ފެށުމަކީ 2010 ވަނަ އަހަރުގެ ސައުތު އޭޝިއަން ގޭމްސް އެވެ. ކުޑައިރު ފުޓްބޯޅ އަށް ސަމާލުކަން ދިން ސާއިދު އުމުރުން 16 އަހަރުގައި އެ ފަހަރު ގޭމްސްގައި ވާދަކުރަން ދިޔައިރު އޭނާ އެތުލެޓިކްސްގައި ވާދަކުރަން ފެށިތާ މާގިނަ ދުވަހެއް ނުވެ އެވެ. އެކަމަކު އެ ގޭމްސްގެ ރިލޭ އިން ރާއްޖޭ ލޯ މެޑަލް ހޯދިއިރު ސާއިދު ބޮޑު ހިއްސާއެއްވި އެވެ.\nޖެމެއިކާގެ ތަމްރީންތަކުން ކުރިއެރުން ލިބުނު ނަމަވެސް ސާއިދު ދެކޭ ގޮތުގައި ރާއްޖޭގައި ވެސް ސިންތެޓިކް ޓްރެކެއް އޮންނަ ނަމަ ހަމަ އެފަދަ ކުރިއެރުންތަކެއް ހޯދިދާނެ އެވެ.\n"ރާއްޖޭގައި އެބަތިބި ރަނގަޅު ކޯޗުނާއި ރަނގަޅު އެތުލީޓުން. ހަމައެކަނި ބޭނުންވަނީ ސިންތެޓިކް ޓްރެކަކާއި ރަނގަޅު ފެންވަރުގެ ޖިމެއް. އޭރުން ކުރިއެރުން ލިބޭނެ،" ސާއިދު ބުންޏެވެ.\nމީގެ އިތުރުން އޭނާ ދެކޭ ގޮތުގައި ހުސެއިން ހަލީމް (ކުޑަ ހުސެން) ފަދަ އެތުލީޓުންނަށް ކުޑައިރު، މިފަދަ ތަމްރީންތަކެއް ހޯދައިދެވުނު ނަމަ ރާއްޖޭން މިހާރު އޮންނާނީ ސައުތު އޭޝިއަން ގޭމްސް އިން މެޑަލެއް ހޯދައިފަ އެވެ.


Mishkaage maruge mahsalaige thahugeegu mirey nimumun fiyavalhu alhaanan: Minister – Iru\nދައުލަތުން ބަދަލު ހޯދާ ނަމަ ގެއްލުންވިކަން ސާބިތުކޮށްދޭން ޖެހޭ ގޮތަށް އުސޫލެއް ހަދަނީ\nއިންޑިއާއާ ގުޅިގެން އަދުރޭ ދެއްކެވި ވާހަކައަށް ނަޝީދު ރައްދު ދެއްވައިފި\nދިހަ އަހަރުގެ ކުއްޖާގެ މަރުގެ ތަހުގީގު މިރޭ ނިމޭނެ ކަމަށާއި ތަހުގީގު ނިމުމުން އިހުމާލުވި ފަރާތްތަކާ މެދު ފިޔަވަޅު އަޅާނެ ކަމަށް ހެލްތު މިނިސްޓަރު އަހުމަދު ނަސީމް ވިދާޅުވެއްޖެއެވެ.\nމިނިސްޓަރ ނަސީމް ވިދާޅުވީ، އެ ވަގުތު ކޯލްތަކަށް ޖަވާބުދިން ފަރާތްތަކުގެ އިހުމާލު އެބައޮތް ކަމަށެވެ. އަދި އެ ތަހުގީގު ކުރިއަށްދާ ކަމަށާއި ބުދަ ދުވަހުގެ ރޭގެ ނިޔަލަށް ތަހުގީގު ނިމޭނެ ކަމަށް ވިދާޅުވިއެވެ. މިނިސްޓަރ ވިދާޅުވީ އެ މައްސަލާގައި ފިޔަވަޅު އަޅާނެ ކަމަށާއި އަޅާ ފިޔަވަޅު އާންމު ވެސް ކުރާނެ ކަމަށެވެ.\nހެލްތު މިނިސްޓަރ ނަސީމް ވިދާޅުވީ މިޝްކާ ނިޔާވުމުގެ ކުރިން އެ މައްސަލަ އެ ބޭފުޅުންގެ ސަމާލުކަމަށް އައިސްފައިވާ ކަމަށެވެ. އަދި އޭރުން ފެށިގެން އެކަން ބަލަމުން އަންނަ ކަމަށާއި، ޚުދު މިނިސްޓަރ އަމިއްލަފުޅަށް ވެސް އާއިލާއާ ކޮންޓެކްޓްކުރެއްވި ކަމަށެވެ. އެގޮތުން އާއިލާއަށް ގުޅުއްވާ މާފަށް އެދިވަޑައިގެން ކަން ހިނގައިދިޔަ ގޮތް ތަފްސީލްކޮށްދެއްވާފައިވާނެ ކަމަށް ވެސް ވިދާޅުވިއެވެ. މީގެ އިތުރަށް ރައީސސިލްޖމްހޫރިއްޔާ އިބްރާހިމް މުހައްމަދު ސޯލިހު ވެސް އާއިލާއަށް ގުޅުއްވާފައިވާ ކަމަށް ވެސް ވިދާޅުވިއެވެ.\nމިނިސްޓަރ ވިދާޅުވީ ކުރިއަށް އޮތް ތަނުގައި އެފަދަ ކަމެއް ތަކުރާރު ނުވާނެކަން ޔަގީން ކުރުމަށް މަސައްކަތްކުރަމުން އަންނަ ކަމަށެވެ. އަދި އެކަންކަން ވަރަށް ރަނގަޅަށް ބަލައި އުސޫލުތައް ވެސް އިސްލާހުކޮށްފައިވާ ކަން ފާހަގަކުރެއްވިއެވެ.\n28 އޮގަސްޓް 2021\nސަރުކާރުގެ ޕްރޮޖެކްތަކާ ލާޖައްސާ ރިސޯޓު ހަދަން ރަށް ދެނީ


Vazeefaage Furusathu - Assistant Manager (Hithadhoo Municipal Service Division)\nވަޒީފާގެ ފުރުސަތު - އެސިސްޓެންޓް މެނޭޖަރ (ހިތަދޫ މުނިސިޕަލް ސަރވިސް ޑިވިޜަން)\nހިންގުމުގެ އެލަވަންސް: 1500.00 ރުފިޔާ\nޑިވިޜަންގެ މަސައްކަތްތައް ކުރިއަށްގެންދިއުމަށް ޝެޑިއުލްކުރުމާއި އެ ޝެޑިއުލާއެއްގޮތަށް މަސައްކަތްތަށް ރާވައި އެކަމާއި ބެހޭ ގޮތުން ކުރަންޖެހޭ ހުރިހާ މަސައްކަތްތަށް އިންތިޒާމުކޮށް ހިންގުން.\nޑިވިޜަންގެ މަސައްކަތްތައް ސުޕަވައިޒުކޮށް މޮނީޓަރކޮށް މަސައްކަތާއި ގުޅިގެން ތައްޔާރުކުރަންޖެހޭ ރިޕޯޓުތައް ތައްޔާރުކުރުވުމާއި ފޮނުވަންޖެހޭ ފަރާތްތަކަށް ފޮނުވުމުގެ އިންތިޒާމް ހަމަޖެއްސުން.\nމަސައްކަތުގައި ބޭނުންކުރާ ހުރިހާ ސާމާނާއި އާލާތްތައް މަސައްކަތް ނިމުމުން ކޮންމެ ދުވަހަކު ސާފުކުރުވައި ރައްކާކުރޭތޯ ބަލައި އެތަކެތި ޗެކްކޮށް ބެލެހެއްޓުން.\nމަސައްކަތަށް ހޯދަންޖެހޭ ތަކެތީގެ ލިސްޓް ތައްޔާރުކުރުމާއި ލިބޭތަކެއްޗާއި ބޭނުންކުރެވޭ ތަކެތީގެ ހިސާބު ދުވަހުން ދުވަހަށް ބެލެހެއްޓުން.\nމުވައްޒަފުންގެ މަސައްކަތްތައް ސުޕަވައިޒުކޮށް މުވައްޒަފުން ލައްވާ ޝެޑިއުލާ އެއްގޮތަށް މަސައްކަތް ކުރުވުން.\nމަސައްކަތުގައި ހަރަކާތްތެރިވާ މުވައްޒަފުންގެ ސަލާމަތާއި ރައްކާތެރިކަމަށް ސަމާލުކަންދިނުމާއި މިފަދަ ކަންކަމުގައި ބޭނުންވާނެ ފަންނީ ލަފާ ހޯދައި މަސައްކަތް ކުރާ މުވައްޒަފުންނަށް އިރުޝާދު ދިނުން.\nހިންގުމުގެ ދާއިރާގައި 1 އަހަރު ދުވަހުގެ ތަޖުރިބާ\nނޯޓް: މަގާމަށް ޢައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު މަރކްސްގެ ޖުމުލަ 45% (ސާޅީސް ފަހެއް) އިންސައްތަ އަށްވުރެ މަތިވާން ޖެހޭނެއެވެ.


ވޯރިއާސް ބަލިކޮށް ރެޕްޓާސް ތަށި ހޯދައިފި | Jazeera\tވޯރިއާސް ބަލިކޮށް ރެޕްޓާސް ތަށި ހޯދައިފި - Jazeera\nވޯރިއާސް ބަލިކޮށް ރެޕްޓާސް ތަށި ހޯދައިފި\nމުޙައްމަދު ޤާސިމް June 14, 2019 160 views0\nއެމެރިކާގެ ނޭޝަނަލް ބާސްކެޓްބޯޅަ ލީގު (އެންބީއޭ) ފައިނަލްގައި މިއަދު ކުޅުނު މެޗުގައި އެންމެފަހުގެ ޗެމްޕިއަން ގޯލްޑަން ސްޓޭޓް ވޯރިއާސް 114-110 ޕޮއިންޓުން ބަލިކޮށް ޓޮރޮންޓޯ ރެޕްޓާސް އިން ފުރަތަމަ ފަހަރަށް އެ މުބާރާތުގެ ތަށި ހޯދައިފިއެވެ.\nރެޕްޓާސް އިން ޗެމްޕިއަންކަން ހޯދީ އެންބިއޭ ފައިނަލްސްގެ ބެސްޓް އޮފް ސެވަން ސީރީޒް 4-2 އިން ކާމިޔާބުކޮށްގެންނެވެ.\nރޭގެ މެޗަށް ނިކުތްއިރު ވޯރިއާސް އަށް ދިމާވެފައިވާ އެންމެ ބޮޑު މައްސަލައަކީ އިތުބާރު ސްމޯލް ފޯވާޑް ކެވިން ޑުރާންޓަށް ގޭމް5ގައި ލިބުނު އަނިޔާގެ ސަބަބުން ނުކުޅެވުމެވެ. އެގޮތުން، މި އަނިޔާގެ ސަބަބުން އޭނާ އަށް ކުރިއަށް އޮތް އެންބިއޭ ސީޒަނުގައިވެސް ނުކުޅެވޭނެކަމަށް މީޑިއާ ރިޕޯޓްތައް ބުނެއެވެ.\nއޯކްލަންޑްގެ އޮރެކަލް އެރީނާގައި ރޭ ކުޅުނު މި މެޗުގެ ފުރަތަމަ ދެ ކުއާޓާ ރެޕްޓާސް އިން ގެންދިޔައީ 33-32، 27-25 އިންނެވެ. ނަމަވެސް ވޯރިއާސް އިން 31-26 އިން ތިންވަނަ ކުއާޓާގައި ކުރިހޯދިއެވެ. މެޗުގެ ފަހުވަގުތުކޮޅުގައި، 111-110 ގެ ތަފާތުން ރެޕްޓާސް ކުރީގައި އޮއްވާ ވޯރިއާސްގެ ސްޓެފަން ކަރީ އަށް ވަނީ މެޗު ކާމިޔާބުކުރުމަށް ލިބުނު ފުރުޞަތުގައި ތިން ޕޮއިންޓަށް އެއްލުމުން ކާމިޔާބުނުކުރެވިފައެވެ. އޭގެ ނަތީޖާއެއްގެ ގޮތުން، ރެޕްޓާސްގެ ޕަވާ ފޯވާޑް ކޯހީ ލެނާޑް ކާމިޔާބުކުރި ޕޮއިންޓްތަކުން އެ ޓީމުން ފަހު ކުއާޓާ 28-22 އިން ކުރިހޯދައި ޗެމްޕިއަންކަން ހޯދިއެވެ.\nމި މެޗުގައި ރެޕްޓާސްގެ ޕަވާ ފޯވާޑް ޕަސްކަލް ސިއަކާމް ވަނީ 26 ޕޮއިންޓް ހޯދައިދީ 10 ރީބައުންޑް ނަގާފައެވެ. ވޯރިއާސް އިން އެންމެ ރަނގަޅަށް ކުޅުނީ 30 ޕޮއިންޓް ހޯދައިދިން ޝޫޓިން ގާޑް ކްލޭ ތޯމްސަން އެވެ. މި މެޗުގެ ތިންވަނަ ކުއާޓާގައި އޭނާގެ ކަކުލު ހުޅަށް ލިބުނު އަނިޔާގެ ސަބަބުން ވޯރިއާސް އަށް ވަނީ އިތުރު މައްސަލަތައް ކުރިމަތިވެފައެވެ.\nއެންބީއޭ ފައިނަލްސްގެ އެމްވީޕީއަކަށް ހޮވުނީ 28.5 ޕޮއިންޓްގެ އެވްރެޖަކާއެކު ރެޕްޓާސްގެ ލެނާޑް އެވެ.\nއެންބީއޭ ޗެމްޕިއަންޝިޕް ކާމިޔާބުކުރުމާއެކު ރެޕްޓާސް ވެފައިވަނީ 1993 ވަނަ އަހަރުގެ ފަހުން އުތުރު އެމެރިކާގެ ކުޅިވަރު މުބާރާތެއް ކާމިޔާބުކުރި ކެނެޑާގެ ފުރަތަމަ ޓީމަށެވެ. އެފަހަރު ޓޮރޮންޓޯ ބްލޫޒް އިން މޭޖާ ލީގު ބޭސްބޯލް ވޯލްޑް ސީރީޒް ކާމިޔާބުކުރިއެވެ.\nވިދިވިދިގެން ތިންވަނަ ފަހަރަށް އެންބީއޭ ޗެމްޕިއަންޝިޕް ކާމިޔާބުކުރުމުގެ އަޒުމްގައި ނިކުތް ވޯރިއާސް އިން ފާއިތުވެދިޔަ ހަތަރު އަހަރުގެ ތެރޭގައި މި މުބާރާތް ތިން ފަހަރު ކާމިޔާބުކޮށްފައިވެއެވެ.\nގޯލްޑަން ސްޓޭޓް ވޯރިއާސް


Chelsea in Manchester City balikoffi, Liverpool ah 1 vana | Mihaaru\n09 ޑިސެމްބަރ 2018 - 09:44 1 comment\nލީގުގެ އެއް ވަނައިގައި މެޗަކުން ބަލިނުވެ ލިވަޕޫލް އޮތީ 16 މެޗުން 42 ޕޮއިންޓާ އެކު އެވެ. ލީގުގައި ފުރަތަމަ ފަހަރަށް މި ސީޒަނުގައި ބަލިވިއިރު، ސިޓީ ދެ ވަނައިގައި އޮތީ 16 މެޗުން 41 ޕޮއިންޓާ އެކު އެވެ. ތިން ވަނައިގައި އޮތީ ރޭ ލެސްޓާ ސިޓީ އަތުން 2-0 އިން މޮޅުވި ޓޮޓެންހަމް އެވެ. ޓޮޓެންހަމަށް ލިބިފައިވަނީ 16 މެޗުން 36 ޕޮއިންޓެވެ. ހަތަރު ވަނައިގައި އޮތް ޗެލްސީ އާއި ފަސް ވަނައިގައި އޮތް އާސެނަލަށް 16 މެޗުން ލިބިފައިވަނީ 34 ޕޮއިންޓެވެ. އާސެނަލް ވަނީ ރޭ ކުޅުނު މެޗުން 1-0 އިން ހަޑްސްފީލްޑް ޓައުން ބަލިކޮށްފަ އެވެ.\nލީގުގައި އިއްޔެ ފުރަތަމަ ކުޅުނު މެޗުން ލިވަޕޫލް މޮޅުވުމުގައި އެންމެ ބޮޑު ދައުރެއް އަދާކުރީ ހެޓްރިކް ހެދި މުހައްމަދު ސަލާހު އެވެ. އެ ލަނޑުތަކާ އެކު ސަލާހު ވަނީ ލީގުގައި 10 ލަނޑު ހަމަކޮށްފަ އެވެ. އަދި އޭނާ އަކީ ލިވަޕޫލްގެ ތާރީހުގައި އެންމެ މަދުން މެޗު ކުޅެގެން އެންމެ އަވަހަށް ލީގުގައި 40 ލަނޑު ހަމަކުރި ކުޅުންތެރިޔާ އެވެ. ރޭގެ މެޗުގެ މޮޅު ކުޅުންތެރިއާގެ އެވޯޑް ސަލާހަށް ދިނުމުން އޭނާ އެ އެވޯޑް ހަދިޔާކުރީ ޖޭމްސް މިލްނާ އަށެވެ. އެއީ ރޭގެ މެޗަކީ މިލްނާ ޕްރިމިއާ ލީގުގައި ކުޅުނު 500 ވަނަ މެޗުކަމަށްވުމުންނެވެ.\nލިވަޕޫލުން ރޭގެ މެޗުގައި ޖެހި އަނެއް ގޯލަކީ ބޯންމައުތުގެ ސްޓީވް ކުކް އަތުން ބައިކޮޅަށް ވަން ގޯލެކެވެ. މިއީ ލިވަޕޫލުން ކްލަބްގެ 126 އަހަރުވީ ތާރީހުގައި އެންމެ ރަނގަޅަށް ފެށި ސީޒަނެވެ. އެ ޓީމުގެ ކޯޗު ޔާގެން ކްލޮޕް މެޗަށް ފަހު ބުނީ މެޗުގެ ނަތީޖާ މި ގޮތަށް ނުކުތް ނަމަވެސް މިއީ ފަސޭހަ މެޗެއް ނޫން ކަމަށެވެ. އަދި ލިވަޕޫލުން ހޯދަމުންދާ ނަތީޖާގެ ކްރެޑިޓް އޭނާ ނުނަގާނެ ކަމަށާއި އެއީ ކުޅުންތެރިންނަށް ހައްގުވާ އެއްޗެއް ކަމަށް އޭނާ ވަނީ ބުނެފަ އެވެ.\nލަނޑު ޖެހުމަށް ފަހު ސަލާހު އުފާފާޅުކުރަނީ. -- ފޮޓޯ: އޭއެފްޕީ\nލިވަޕޫލް ކުޅުނު މެޗުން މޮޅުވެ، ލީގުގެ އެއް ވަނަ އަށް އެރުމުން ރޭ ސިޓީ ކުޅުނު މެޗުގައި ޗެލްސީއާ ދެކޮޅަށް ނުކުތްއިރު އޮތީ ނަތީޖާއެއް ނެރެން މަޖުބޫރުވެފަ އެވެ. އެއްވަރުކޮށްލައިގެން ވެސް ސިޓީ އަށް އެއް ވަނަ އަށް އެރެން އޮތްއިރު، އެ ޓީމު ބަލިވުމުން އެ ފުރުސަތު ގެއްލުނީ އެވެ.\nޗެލްސީގެ ސްޓެމްފޯޑް ބްރިޖްގައި ކުޅުނު މެޗު ފަށައިގެން ސިޓީގެ ރަހީމް ސްޓާލިން އާއި ލެރޯއި ސާނޭ އަށް ލަނޑު ޖަހާނެ ރަނގަޅު ފުރުސަތުތަކެއް ލިބި ވަނީ ބޭކާރުވެފަ އެވެ. ސިޓީން މެޗު ކޮންޓްރޯލް ކޮށްގެން ދިޔައިރު ޗެލްސީގެ އެންމެ ކުރިއަށް ކުޅުނު އެޑެން ހަޒާޑަށް ލިބޭ ބޯޅަތައް މަދުވުމުން އޭނާ އަށް އެންމެ ރަނގަޅު ކުޅުން ދައްކަން އުނދަގޫވި އެވެ.\nމެޗުގެ ހުރިހާ ކަމެއް ބަދަލުވެގެންދިޔައީ ފުރަތަމަ ހާފުގެ ފަހު މިނިޓްގައި ޗެލްސީން ލިބުނު ފުރުސަތެއްގެ ބޭނުން ހިފައި މެޗުގައި ލީޑުނެގުމެވެ. ހަޒާޑް ދިން ބޯޅައަކުން މި ލަނޑު ޖެހީ އެންގޯލޯ ކާންޓޭ އެވެ. މި ނަތީޖާއާ އެކު ޗެލްސީ ލީޑުގައި އޮވެގެން ފުރަތަމަ ހާފް ނިންމާލިއިރު، މިއީ ލީގުގައި މިދިޔަ އަހަރެއްހާ ދުވަހު ތެރޭގައި ސިޓީން ފުރަތަމަ ހާފު ނިންމާލިއިރު ފަހަތުގައި އޮތް ފުރަތަމަ ފަހަރެވެ.\nދެ ވަނަ ހާފްގައި ސިޓީން ކުރިއަށް ޖެހިގެން ޗެލްސީ ފަހަތަށް ބާރުބޮޑުކުރަމުންދިޔައި ލިބުނު ފުރުސަތުތަކުގެ ބޭނުމެއް ނުހިފުނެވެ. ނަތީޖާއަކަށްވީ މެޗުގެ 78 ވަނަ މިނިޓްގައި ޗެލްސީން ދެ ވަނަ ލަނޑެއް ޖެހުމެވެ. ކޯނަރަކުން އޭރިއާ ތެރެއަށް ހުރަސްވި ބޯޅަ ޑޭވިޑް ލުއިޒް ބޮލުން ގޯލުގެ ތެރެއަށް ވައްދާލިއިރު، މިއީ މިދިޔަ 14 މަސް ދުވަހުގެ ތެރޭގައި އޭނާ ޖެހި ފުރަތަމަ ގޯލެވެ.\nޗެލްސީން ދެ ވަނަ ލަނޑު ޖެހުމާ އެކު ސިޓީގެ ކޯޗު ޕެޕް ގާޑިއޯލާ ވަނީ ހަތަރު ވަނަ އޮފިޝަލު ގާތުގައި އެއީ ކޯނަރެއް ނޫން ކަމަށް ބުނެފަ އެވެ. އެކަމަކު ރެފްރީ މައިކަލް އޮލިވާ އެ ކޯނަރު ދިނީ ރަނގަޅަށެވެ. ޗެލްސީގެ ރޮސް ބާކްލޭ ޖެހި ބޯޅަ ބޭރަށް ދިޔައީ ސިޓީގެ ރިޔާދު މާރޭޒް ފައިގައި ޖެހިފަ އެވެ.\nމިއީ ޗެލްސީގެ ކޯޗު މައުރީޒިއޯ ސާރީ އަށް ގާޑިއޯލާ އަތުން ހޯދުނު ފުރަތަމަ މޮޅެވެ. މެޗަށް ފަހު ސާރީ ބުނީ ގާޑިއޯލާ ކޯޗުކޮށްދޭ ޓީމެއް އަތުން މޮޅުވުމަކީ ފަސޭހަ ކަމެއް ނޫން ކަމަށާއި މިއީ އޭނާ އަށް ކުޅުންތެރިން ކުރި ބުރަ މަސައްކަތުން ލިބުނު ހަދިޔާއެއް ކަމަށެވެ.\nރޭ އާސެނަލް ކުޅުނު މެޗުގައި އެ ޓީމުގެ ހަަމައެކަނި ލަނޑު ޖެހީ މި ސީޒަނުގައި އެ ޓީމަށް މޮޅު ކުޅުމެއް ދައްކަމުން އަންނަ އުރުގުއޭގެ މިޑްފީލްޑަރު ލޫކަސް ޓޮރޭރާ އެވެ. ރޭ މެންޗެސްޓާ ޔުނައިޓެޑް ކުޅުނު މެޗުން ވަނީ ލީގުގެ ފުލުގައި އޮތް ފުލަމް އަތުން 4-1 އިން މޮޅުވެފަ އެވެ. މިއީ އެންމެ ފަހުން ލީގުގައި ކުޅުނު ހަތަރު މެޗުގެ ތެރެއިން ޔުނައިޓެޑަށް ލިބުނު ފުރަތަމަ މޮޅެވެ.\nއިތުރު ލިޔުންތައް މެންޗެސްޓާ ސިޓީ ޗެލްސީ އިންގްލިޝް ޕްރިމިއާ ލީގް ލިވަޕޫލް\nސިޓީ އާއި ލިވަޕޫލް ކުރިއަށް، ޗެލްސީ ބަލިވެއްޖެ


David Beckam studio eh launchkoffi | Mihaaru\nވިހި އަހަރަށް ފަހު 2013 ގައި ޕްރޮފެޝަނަލް ފުޓްބޯޅަ އިން ރިޓަޔާކުރި ބެކަމްގެ ސްޓޫޑިއޯގެ ނަމަކީ ސްޓޫޑިއޯ 99 އެވެ. އޭނާގެ ދުވަސްވީ މެނޭޖަރު އަދި ޑޭވިޑް ބެކަމް ވެންޗާޒްގެ މެނެޖިން ޑިރެކްޓަރު ޑޭވިޑް ގާޑްނާއާ ގުޅިގެން އުފެއްދި ސްޓޫޑިއޯ އިން ޓީވ ޝޯތަކާއި ޑޮކިއުމަންޓަރީތަކާއި ޓީވީ ކޮމާޝަލްތަކާއި އަދި އެ ނޫން ވެސް ގިނަ އުފެއްދުންތައް ގެނެސް ދޭނެ އެވެ.\nއޭގެ ދަށުން މިހާރު ވެސް ބައެއް ޕްރޮޖެކްޓްތަކުގެ މަސައްކަތްކުރަމުން އަންނަ އިރު، ބެކަމް، 44، އާ ގުޅުން ހުރި ޑޮކިއުމަންޓަރީތަކެއް ގެނެސް ދޭން ވަނީ ނިންމައިފަ އެވެ.\nވެރައިޓީން ބުނި ގޮތުގައި ސްޓޫޑިއޯ 99 އިން ވަނީ އެމެރިކާގެ މަޝްހޫރު ބާސްކެޓް ބޯޅަ ތަރި އަދި އަންއިންޓަރަޕްޓެޑް މީޑިއާގެ ކުންފުނީގެ އެއް ބާނީ ޖޭމްސް ލެބްރޯން އާއި އެ ކުންފުނީގެ ސީއީއޯ މެވެރިކް ކާޓާއާ ގުޅިގެން ވެސް އުފެއްދުންތަކެއް ގެނެސް ދޭން ނިންމައިފަ އެވެ.\nމިކަމާ ބެހޭ ގޮތުން އިނގިރޭސިވިލާތުގެ ކުރީގެ އަންހެން ބޭންޑް "ސްޕައިސް ގާލްސް" ގެ މެމްބަރު ވިކްޓޯރިއާ ބެކަމްގެ ފިރިމީހާ އަދި ހަތަރު ކުދިންގެ ބައްޕަ ބުނީ ސްޓޫޑިއޯއެއް ހަދައިގެން މަސައްކަތްތަކެއް ކުރަން ހިތްވަރު ލިބުނީ އެހެން ކުޅިވަރު ޝަހުސިއްޔަތުން ވެސް ކުރަމުން އަންނަ މަސައްކަތްތަކުން ކަމަށެވެ. އޭގެ ތެރޭގައި ލެބްރޯން އާއި ސްޓީވެން ކަރީ އާއި ރަސަލް ވިލްސަން އާއި ޑެރެކް ޖެޓާ ފަދަ މީސްމީހުން ހިމެނެ އެވެ.\n"ކްރިއޭޓިވް ވަރަށް ގިނަ އުފެއްދުންތަކެއް އަހަރެންގެ ސްޓޫޑިއޯ އިން ވެސް ކުރިއަށް އޮތް ތަނުގައި ގެނެސް ދޭނެ،" ބެކަމް ބުންޏެވެ. "އަދި ގާތް މީހުންނާ ގުޅިގެން އިތުރު މަސައްކަތްތަކެއް ކުރެވުމަކީ ވަރަށް ވެސް ބޮޑު އުފަލެއް."\nވެރައިޓިން ބުނި ގޮތުގައި ސްޓޫޑިއޯ 99 ގެ މައި އޮފީސް ލަންޑަންގައި ހިންގަން ހަމަޖެހިފައިވާ އިރު، އެމެރިކާގެ ލަސް ވެގަސްގައި ވެސް ސްޓޫޑިއޯގެ ގޮތްޕެއް ހުޅުވަން ވަނީ ރާވައިފަ އެވެ.\nBeckhamge cosmetic brand "House 99" firihen vaane\nބެކަމްގެ ކޮސްމެޓިކް ލައިނަކީ "ހައުސް 99" .\nސްޓޫޑިއޯ 99 ގެ ނަމުގައި މީޑިއާ ކުންފުންޏެއް ބެކަމް ލޯންޗް ކުރި އިރު، މިދިޔަ އަހަރު އޭނާ ވަނީ ޑޭވިޑް ބެކަމް ވެންޗާގެ ދަށުން "ހައުސް 99" ގެ ނަމުގައި ކޮންސްމެޓިކް ލައިނެއް ވެސް ނެރެފަ އެވެ.\nއިތުރު ލިޔުންތައް ހޮލީވުޑް އިނގިރޭސިވިލާތް ޑޭވިޑް ބެކަމް ކޮސްމެޓިކްސް


އެސްޓީއޯގެ ހުރި ބައު ސާމާނު ތަކެއް ނީލަމުގައި ވިއްކާލުން\nއެސްޓީއޯ ގައި ހުރި ބައު ސާމާނު ތަކެއް ނީލަމުގައި ވިއްކާލަން ބޭނުންވެއެވެ. ވީމާ މިތަކެތި ނީލަމުގައި ބައްލަވައިގަތުމަށް ބޭނުންފުޅުވާ ފަރާތްތަކުން 20 ޖޫން 2022 ވާ ދުވަހުގެ 10:00 އަށް އެސްޓީއޯ ހެޑްއޮފީސްއަށް ވަޑައިގެން މަޢުލޫމާތު ސާފުކުރެއްވުމަށްފަހު 21 ޖޫން 2022 ވާ ދުވަހުގެ 10:00 އަށް އެސްޓީއޯ ހެޑްއޮފީސްއަށް ވަޑައިގެން އަގު ހުށަހެޅުއްވުންއެދެމެވެ. އަގު ހުށަހަޅުއްވާނީ ޕްރިންޓް ކުރެވިފައިވާ ކަރުދާހުގައެވެ.\nނީލަން ކާމިޔާބު ކުރައްވާ ފަރާތްތަކަށް ބިލް ޙަވާލުކުރާތާ ރަސްމީބަންދު ނޫން3ދުވަހުގެ ތެރޭގައި ފައިސާ ދެއްކެވުމަށްފަހު ފައިސާ ދައްކަވާފައިވާ ތަކެތި7ދުވަހުގެ ތެރޭގައި ގެންދަވަންވާނެއެވެ. މިގޮތުން ތަކެތި ގެންދެވުމަށް ދެވޭ މުއްދަތު ހަމަވުމަށްފަހު ނުގެންގޮސް ހުންނަ ތަކެތި ނައްތާލުމުގެ އިޚްތިޔާރު އެސްޓީއޯ އަށް ލިބިގެންވެއެވެ. އަދި މިގޮތަށް މުދާ ނުގެންގޮސް ހުންނަ ފަރާތްތަކުން އެސްޓީއޯ އިން ބާއްވާ ނީލަން ތަކުގައި ބައިވެރި ނުވެވޭނެ ވާހަކަ ދަންނަވަމެވެ.\nޕަބްލިޝްކުރި ތާރީޚު: 14 ޖޫން 2022\nޕަބްލިޝްކުރި ގަޑި: 14:23\nސުންގަޑި: 21 ޖޫން 2022 10:00


ޢެދެމޭ އުފާ….(14) – Esfiya – Dhivehi Vaahaka Site\n- by Adam - 0- September 17, 2017\n“ހާދަ ލަސްވީ؟ ބުނީމެއްނޫން ހައެއް ޖަހަން ވީއިރަށް އަންނައްޗޭ!” ކާރު ދުއްވާ މީހާ އައުމުން ލަސްވީތީ ހިތްހަމަ ނުޖެހި ހުރެ ސައުދު ބުނެލިއެވެ. “މާފު ކުރައްވާ ޓުރެފިކު ބާުރު ބޮޑުކަމުން ލަސްވީ” ޑުރައިވަރު އަދަބު ވެރި ކަމާއެކު ބުނެލިއެވެ. އިތުރު އެއްޗެއް ނުބުނެ އެއްމެން ވެސް އަވަހަށް ކާރަށް އަރައިފިއެވެ. ވަގުތު ނަގާނުލާ ޓުރެފިކުގަ ޖެހެމުން ބާރު ސުޕީޑުގައި ގޮސް ޑުރައިވަރު މަޑު ކުރީ ސައުދުގެ ގޭ ދޮރު މަތީގައެވެ. ވެފަ ތިިބި ވަރުބަލި ކަމާއެކު އަވަހަށް އެމީހަކު ދިޔައީ އެމީހެއްގެ ކޮޓަރިއާ ދިމާލަށެވެ. ފެން ވަރައިގެން އެއްމެން ވެސް ޖައްސާލީ ވަރު ބަލި ފިލުވާލާށެވެ. އެހެން ނަމަވެސް އަލްޔާއަށް އޮވެވުނީ މިއަދު އަފީފާ ފޯނުން ދެއްކި ވާހަކަޔާ ދޭތެރޭ ވިސްނާލާށެވެ. އިސާހިތަކު ސައުދުގެ ދެމަފިރިން ވެސް އަދި ޖަޔާ ވެސް ވަޒުނާ ވެސް ޖެހުނު ގޮތަށް ބުރާތިވިއެވެ.\nވިނާނަ ވެސް ކުޑަކޮށް ލޮލަކަށް ޖެހިފަ ހޭލެވުނީ ބަނޑުހައި ވެގެންނެވެ. އެހެން ކަމުން ވިނާން ނިކުތީ ބަދިގޭގަ ކާނެ އެއްޗެއް ހުރިތޯ ބަލާލުމުގެ މަގުސަދުގައެވެ. އޭރު އަލްޔާވެސް ތެޅި ފޮޅި ނުނިދިގެން ހުރީ ބަދިގެއަށް ވަނދެ ކޮފީ ޖޯޑެއް ގިރައިގެނަ އެއަށް އިންސާފު ކުރާށެވެ. އަލަޔާ އެހެން ހުއްޓާ ވިނާނަ އައިސް ވަނުމުން އަލްޔާ ދިޔައީ ސިއްސާގެންނެވެ. “އަލް ނުވެސް ނުނިދަނީތަ؟! އަހަރުން މިހާރު ނިދާ ނިދާ ދެލޯ ދުޅަ ވެއްޖެ” އަލްޔާ ފެނުމުން ވިނާން އަހައިލިއެވެ. “ނޫނޭ… އަލްވެސް ނިދާފިން އެކަމަކު ބަނޑުހައި ވެގެން ކޮފީއެއް ބޯލަން ވެގެން ނިކުތީ ” އަލްޔާ ބުނެލިއެވެ. “އެހެންދޯ؟ މަހީކުރީ މަމަތިން ހަނދާން ވެގެން ނުނިދުނީކަމަށް ” ވިނާން ހެމުން ބުނެލިއެވެ. “ހޫމް… ކީއްކުރަން ވިނާން މަތިން މަ ހަނދާންވާންވީކީ؟ އެހެން ނޫނަސް ނުލާހިކު އަވަހަށް މެރީ ކުރަންށެއް ނޫން ތިއުޅެނީ؟ ” އަލްޔާ ދެރަވިއެއް ކަމަކު ދިމާ ކުރުމުގެ ނިޔަތުގައި ބުނެލިއެވެ. “ހޫމް… އެހެންވީމަ އަލް ރެޑީދޯ؟ ހެކިވެރިން ފޮނުވަންވީދޯ ރަން ކިޔުއްވަން، ތިއެއް ނޫނޭ މަށަށް ވެސް ކޮފީއެއް ގިރާދީބަލަ، މަވެސް އެތެރެ ހަށި އަނދަނީއޭ ހައިވެގެން” އަލްޔާއާ ދިމާ ކޮއްލުމަށް ފަހު ވިނާން ބުނެލިއެވެ. “އޯކޭ މިގިރަނީ! މަޑުކުރޭ އިނގޭ، އެކަމަކު ވިނާން ހަމަ މެރީ ކުރަނީއޭދޯ؟” ކޮފީ ގިރަމުން ވިނާންއާ ދިމާ ކުރަމުން އަލްޔާ ބުނެލިއެވެ. ހަގީގަތުގައި ވިނާންގެ ކައިވެނި، އެބަސް ހިތަށް އަޔަސް އަލްޔާގެ ހިތް ކުދި ކުދި ވާހާވެއެވެ. އެކަމަކު ކީތް ކުރާނީ ހެއްޔެވެ.\n“އަލް މަ ސުވާލެއް ކުރަންތަ؟” އަލްޔާ ކޮފީތަށި ގެނެސް މޭޒު މަތީގައި ބެހެއްޓުމުން ވިނާން އަހައިލިއެވެ. “ހޫމް… ކޮއްބަލަ” އަލްޔާ ބުނެލިއެވެ. “ކީއްވެގެންތަ ؟ ތިވަރަކަށް މަށާ ތި ދިމާކުރަނީ؟ ކާކުތަ ބުނީ މަ މެރީ ކުރަން އުޅޭ ވާހަކަ؟ ތީ އަދި މަ ދަނެހުރި ކަމެއްވެސް ނޫން” ވިނާން ހައިރާންވެގެން އެތައް ސުވާލެއް އެއްފަހަރާ އަމުނާލިއެވެ. އަލްޔާ ހުރީ މިއަދު އަފީފާ ދެއްކި ވާހަކަ ބުނާނީތޯ؟ ނުބުނާނީތީދޯ؟ ހިތަށް އަރާ ދެފިކުރެއްގައެވެ. “އޭ… ކޮން ވިސްނިމެއްގައި ކޮބާ މަކުރި ސުވާލުގެ ޖަވާބު” އަލްޔާ ފިކުރު ކޮތް ކޮތް ހުއްޓާ ވިނާން އަހައިލިއެވެ. “އު… އު… އުޝާ…!” އަލްޔާއަށް އަނގަ އޮޅިގެން އެބުނު އެއްޗަކުން އޭނާ ހުރީ މޮޔަ ހީވެފައެވެ. “އުޝާ އޭ… ކިހިނެއް އުޝާ އެނގުނީ؟! ” ހައިރާންވެފަ ވިނާން އަހައިލިއެވެ. “ނޭނގެ..؟ އެއީ ވިނާން މެރީ ކުރަން އުޅޭ ކުއްޖާއެއް ނޫންތަ؟” އަލްޔާ ކޮށި އަރަމުން ބުނެލިއެވެ. ވިނާން ހުރީ އަލްޔާ އެހެން ބުނުމުން ހައިރާން ވެފައެވެ. ހައެރާން ވާނެތާއެވެ. އަލްޔާއަށް އުޝާ އެނގުނު ގޮތެއްވެސް އޮންނާނެތާއެވެ. “އަލް! ދޮގު ނަހަދާ ބުނެބަލަ އަލްއަށް ކިހިނެއްތަ އުޝާ އެނގުނީ؟! ” ވިނާން ހައިރާން ވެގެން އަހައިލިއެވެ. “އަލް އެއް ނުދަންނަން އުޝާއެއް” އަލްޔާ ދެރަވެފަ ބުނެލިއެވެ. “ދެން އަލްއަށް ކިހިނެއްތަ އެނގުނީ ވިނާން މެރީ ކުރަން އުޅޭ ކަން އަދި އެއީ އުޝާޔާ ކަމެއް؟!” ވިނާން ސީރިއަސް ކަމާއިއެކު އަހައިލިއެވެ. އޭރު އަލްޔާ ހުރީ ބުނާނެ އެއްޗަކާމެދު ވިސްނަމުން އަދި އެހެން ބުނެވުނީތީ މޮޔަ ހީވެފައެވެ. “އަލް ޕްލީޒު..! ބުނެބަލަ ކާކުތަ ބުނީ؟ މަށަށް ވަރަށް އެބަ ހީވޭ އަލްއަށް ކޮންމެވެސް ކަންތައް ގަނޑެއް އިނގޭހެން، ހަމަ ތެދައް މިބުނީ އަލް ދުވަހަކުވެސް ވިނާންއަށް ހެޔޮ އެދެންޏާ ބުނޭ ތި އުޝާއެއް އަލްއަށް އެނގުނު ގޮތެއް ނޫނީ ވިނާންގެ ކައިވެނި އެނގުނު ގޮތެއް” ވިނާން ވަރަށް ސީރިއަސްކޮށް ތަންކޮޅެއް އަޑު ބާރުކޮށް އަހައިލިއެވެ. ވިނާން ހުރީ އޭރު ތުރުތުރު ލާ ހާލުގައެވެ. “އަލް އަބަދުވެސް ވިނާންޔަށް ހެޔޮއެދެން އެކަމަކު އަލްއަށް އެނގުނު ގޮތެއް ބުނެފިއްޔާ ވިނާން ހިތަށް އަރާނެ މިގޭ މީހުން ދައްކާ ވާހަކަ އަހަރެން ސިއްރުން އަޑުއަހަނީއޭ !” އަލްޔާ ދެރަވެފައި ބުނެލިއެވެ. “ވިނާން ހިތަކަށް ނާރާނެ، ވިނާންއަށް ވަރަށް ރަނގަޅަށް ވެސް އިނގޭ އަލް އަކީ އެކަހަލަ ކުއްޖެއް ނޫންކަން، އެހެން ނޫނަސް އަލްއަށް ތި އަޑު ތިއެހުނީ ވެދާނެ އަލްގެ ނަސީބަށް ކަމަށް ނޫނީ މަގޭ ނަސީބަށް ކަމަށް ވެސް، ދެން ބުނެބަލަ ހަމަ ޔަގީނުން ވެސް އަލް ތިވާހަކަ ދެއްކި ކަމެއް އެއްވެސް މީހަކަށް ނޭނގޭނެ، އައެމް ޝުއާރ! ” އަލްޔާއަށް ޔަގީން ކޮށްދެމުން ވިނާން ވާހަކަ ފުންޏެއް ބުނެލިއެވެ. “ވީ ގޮތަކީ މިއަދު ދައްތަ ފޯނުން ވާހަކަ ދެއްކި އަޑު އަލްއަށް އިވުނީ! ދައްތަ ބުނީ މާދަންރޭ ކައިވެނީގެ ތާރީޚެއް ހަމަޖެއްސުމަށް ނުވައެއް ޖަހާއިރު މިގެއަށް އަންނަން، ދެން ދައްތަ ބުނީ ވިނާން ހުރީ މެރީ ކުރަން ތައްޔާރަށޯ އުޝާވެސް ހަމައެގޮތަށް ދޯޔޯ” އަލްޔާއަށް އަޑު އިވުނު ގޮތައް އަލްޔާ ބުނެލިއެވެ. އޭރު އަލްޔާ ހުރީ ފެން ކަޅިވެފައެވެ. ހަގީގަތުގައި އަލްޔާ އެވާހަކަ ދެއްކީ އަލްޔާ ވެސް ވިނާން އެހެން މީހަކާ އިންނަން ނޭދޭތީއެވެ. އަލްޔާ އެވާހަކަ ބުނުމުން ވިނާން ދިޔައީ ހުރި ތަނުން ނަގައިގެންނެވެ. “ވިނާން ޕްލީޒް! ނުކިޔާތި ދައްތަ ކައިރީގަ، އަލް ދެއްކިކަން އެނގިއްޖެއްޔާ ނޭނގެ ދެން ހަދާނީ ކިހިނެއް ކަމެއް ވެސް” އަލްޔާ ދެރަވެފައި ބުނެލިއެވެ.\n“އަލް ވިނާންއަށް އިތުބާރު ނުކުރަނީތަ؟؟! ވިނާންގެ ދުލަކުން ދުވަހަކުވެސް ނުބުނާނަން އަލް ތިވާހަކަ ދެއްކި ކަން، އެހެންނޫނަސް އަލްއަށް އިނގޭތަ؟ އަލް ތިކޮށްދިނީ ވަރަށް ހެޔޮކަމެއް ވިނާން ދުވަހަކުން ވެސް އެކަން ހިތަކުން ނުދާނެ އަލްއަށް އިނގޭތަ؟ މިދުނިޔޭގަ ވެސް ނޭނގެ ހުންނާނެ ކަމެއް މަ އެއަށް ވުރެ ފޫހިވާ އަންހެނެއް!” އަލްޔާއަށް ޔަގީން ކޮއްދެމުން ވިނާން ބުނެލިއެވެ. “އެއީ ކީއްވެ؟” އަލްޔާ ހައިރާން ވެގެން އަހައިލިއެވެ. “އެއީ ކީއްވެހޭ ފޮނިކަމާ ބޮޑާ ކަމުން އޭނަ ހިތުން އޭނަ ވަރުގެ ރީތި މޮޅު އަންހެނަކު ނެތް މިދުނިޔެ މަތީގަވެސް! މަ އަދި އެންމެ ފޫހިވަނީ އޭނަގެ ބަފާ ދެކެ!” ވިނާން ވަރަށް ހިތްހަމަ ނުޖެހި ހުރެ ބުނެލިއެވެ. “އެއީ ކީއްވެ ؟ އުޝާ ބައްޕަ ދެކެރުޅި އަންނަނީ؟! ” އަލްޔާ ހައިރާންވެގެން އަހައިލިއެވެ. “ހުރޭއަދި ބުނާނަން މިހާރަކު ނޫން!” ވިނާން އައި ރުޅި އާއި ވީ ދެރައިން އެ ވަގުތު އެ ވާހަކަ ދައްކާކަށް ބޭނުމެއް ނުވިއެވެ.\n“އެހެންތަ؟ އޯކޭ އެކަމަކު ވިނާން ޖެހޭންނޫން އެކައިވެނި ކުރަން؟ ދައްތަމެން ދެރަ ވާނެއްނޫން” އަލްޔާ އަސްލު ބޭނުންވާ މައުލޫއަށް ވާހަކަ ބަދަލް ކޮއްލިއެވެ. އަލްޔާ ބޭނުންވަނީ ވިނާން އަކައިވެނި ކުރާނެތޯ ނުކުރާނެތޯ ބަލާށެވެ. އެ ކައިވެންޏަކީ ކުރާ ކައިވެންޏެއް ކަމައް ވެއްޖެޔޭ އަލްޔާގެ ހިތް ކުދި ކުދި ވާނެކަން ގައިމެވެ. “އަލް ވިނާން ދޮގު ނުހަދާ މިބުނީ ވިނާން ވަރަށް ލޯބިވާ ކުއްޖަކު އެބައިން އޭނަ ލިބުނު ދުވަހަކުން ވިނާން މެރީ ކުރާނީ! އޭނަ ނުލިބުނު ނަމަ ދުވަހަކުވެސް މި ވިނާންއެއް ކައިވެންޏެއް ނުކުރާނަން، އަހަރެން ހިތަށް އަރާ މިވަގުތު އޭނަ މަގޭ އަތުތެރެއަށް ވަނދެ އޮތް ނަމައޭ އޭރުން ހަމަ ގައިމު ވެސް އަހަރެން އޭނަޔަށް ކިޔާދޭނަން މަގޭ ހިތުގައި އޭނަޔަށްޓަކައި ވިންދު ޖަހާވަރު އަދި ވިންދުގެ އަޑުވެސް އިއްވަދޭނަން” ވިނާން ރީތި ޅެމެއް ކިޔާލާހެން އޭނާގެ ހިތުގެ ހާލަތު އަލްޔާއަށް ކިޔާދިނެވެ. ވިނާން އެހެން ބުންޏެއް ކަމަކު ވިނާންގެ ލޯބިވާ ޝެހެޒާދާ އަކީ ކާކުކަން އަލްޔާއަށް އިނގޭނީ ކިހިނަކުން ހެއްޔެވެ. “އެހެންތަ؟ ދެން އެކުއްޖާ ހޯދަބަލަ އޭރުން ވެސް ވިނާންގެ މަންމަމެން ފަހަރެއްގައި އޯކޭވެގެން އުޝާޔާ ކައިވެނި ކެންސަލް ކޮއްލާފާނެއްނޫން؟” އޭރު އަލްޔާގެ އަޑުވެސް ތުރުތުރުލައެވެ. އަލްޔާ ހުރީ އަނެއްކާވެސް ވިނާން ކައިރީގައި އެވާހަކަ ދެއްކުނީތީ މޮޔަ ހީވެފައެވެ. ގައިމުވެސް އެވާހަކަ ނުދެއްކި ނަމަ ވިނާންގެ ދުލުން އެހެން މީހެއް ދެކެ ލޯބިވެޔޭ ބުނާ އަޑު އަހާކަށް ނުޖެހުނީ ހެއްޔެވެ. އަލްޔާ ދަނީއޭ ބުނެފަ ހިނގާ ގަތުމުން ވިނާން ގޮސް ހިފީ އަލްޔާގެ އަތުގައެވެ. އަލްޔާ ތެދުވެގެން ހިނގައިގަތީ އޭނާ ލޮލަށް ޖަމާވަމުން ދިޔަ ކަރުނަތައް ވިނާންއަށް ނުދައްކަން ވެގެންނެވެ. “އަލް ކީއްވެ ތިދަނީ؟! ވިނާންއަށް ގޯސް އެއްޗަކޭ ބުނެވުނީތަ؟!” ވިނާން އަލްޔާގެ އަތުގައި ހިފާ ދަމާގަތް ބާރު ކަމުން އައި ގޮތަށް އައިސް އަލްޔާ ޖެހުނީ ވިނާންގެ މޭމަތީގައެވެ. އަލްޔާ ހުރީ އިސް ޖަހައިގެންނެވެ. “އަލް ކީއްވެ ތިދަނީ؟ ވިނާން މިހާ ދެރަވެފަ ހުއްޓާ ކީއްވެ ތިދަނީ؟ ވިނާން ހީކުރީ ވިނާން މިހާދެރަވެފަ ހުއްޓާ އަލް ނުދާނެ ކަމަށް” ވިނާން ސީދާ އަލްޔާގެ މޫނަށް ބަލަމުން ބުނެލިއެވެ. އޭރު އަލްޔާގެ ލޮލުން ހިފެހެއްޓުމެއް ނެތި ފައިބަމުން ދިޔަ ކަރުނަތައް ހުއްދަޔާކާ ނުލާ ފައިބަމުން ދިޔައެވެ.\n“އަލް ކީއްވެ ތިރޮނީ؟” ވިނާން ހައިރާންވެފަ އަހައިލިއެވެ. ވިނާން ހެޔޮ ނުވާނެ އަހަރެންގެ ގައިން ދޫ ކޮއްލާ މީހަކައް ފެނިދާނެ “ތަންތަން ހޯދަމުން އަވަހަށް އެތަނުން ދާން ވެގެން އަލްޔާ ބުނެލިއެވެ. ” އަހަންޏަށް ހެޔޮ އެއްމެންނަށް ފެނުނަސް އަލް ތިރޯ ސަބަބަކާ ތިދާން އުޅޭ ސަބަބު ނުބުނަނީހެއް ދުލެއް ނުކުރާނަން!” ކުރިއަށްވުރެން ބާރަށް އަލްޔާގެ ގައިގަ ބައްދާލަމުން ވިނާން ބުނެލިއެވެ. އަލްޔާ ހުރީ ބުނާނެ އެއްޗެއް ނޭނގި އިސް ޖަހައިގެންނެވެ. “ދޫ ކޮއްލާ އޭރުން ބުނާނަން” އެންމެ ފަހުން ގޮތް ހުސްވުމުން އަލްޔާ ބުނެލިއެވެ. “އޯކޭ މި ދޫކޮށްލީ އަވަހަށް ބުނޭ!” އަލްޔާގެ ގައިން ދޫ ކުރަމުން ވިނާން ބުނެލިއެވެ. “އަހަރެން އަސްލު ރަށަށް ދާ ހިތްވީމަ ރޮވުނީ ޝަރާ އުޅެނީ ކައިވެނި ކުރަންވެގެން އެހެންވެ ނުދެވިދާނެތީ ރޮވުނީ !” އަލްޔާ ވިސްނާލާފަ ބޮޑު ދޮގެއް ހަދާލިއެވެ. އޭނާ ވަކި ބުނާނީވެސް ކީކޭ ހެއްޔެވެ. އަހަރެން ލޯބިވަނީ ވިނާން ދެކެ ވިނާން އެހެން މީހަކާ ކައިވެނި ކުރާތަން ބަލަން ހުރުމަކީ އަހަރެންނަށް ކެތްވާވަރު ކަމެއް ނޫނޭ ބުނަން އަލްޔާއަށް ކެރޭނެ ހެއްޔެވެ؟. ކޮންމެ ގޮތެއް ވިޔަސް އެވާހަކަ ބުނުމަށް އަލްޔާ ވަނީ ނުކުޅެދިފައެވެ. “ތިހެދީ ހުސް ދޮގު ގަބޫލެއް ނުކުރާނަން ތިވާހަކައެއް!” ވިނާންއަށް ކަނޑައެޅިގެން އަލްޔާ އެ ހެދީ ދޮގެއްކަން އިނގޭތީ ބުނެލިއެވެ. “ކީއްވެ އަހަރެން ދޮގު ހަދަންވީ؟ ހަމަ ތެދައް މިބުނީ” އަލްޔާ ހައިރާންވެފަ ބުނެލިއެވެ. “އެހެން ވިއްޔާ އަލް އެއްވެސް މީހެއްދެކެ ލޯބިވަންތަ؟” ސީދާ އަލްޔާގެ ލޮލަށް ބަލަމުން ވިނާން އަހައިލިއެވެ. ވިނާން އެހެން ބުނުމުން އަލްޔާ ދިޔައީ ދެލޯ ބޮޑު ވެގެންނެވެ. “އާނ… އަލް ވަރަށް ލޯބިވޭ މަންމަ ދެކެވެސް އާއިލާ އެންމެން ދެކެވެސް” އަލްޔާ ހަމަޖެހޭގޮތް ދައްކަމުން ބުނެލިއެވެ. “އެހެންތަ؟ ތިއީދެން އެއްމެން ވެސް ލޯބިވާނެ ބައެއް އަލް އަަހަރެން ދެކެ ލޯބިވޭތަ؟ ތެދަށް ބުނާނީ” ވިނާން އޭނާގެ އަސްލު ވާހަކަ ދައްކަން ބޭނުންވާ މައުލޫއަށް ދަމުން އަހައިލިއެވެ. “ވިނާން ދެކެވެސް ވޭ އެކަމަކު ދެ ދުނިޔޭގަ ވެސް ރައްޓެއްސެއްގެ އުސޫލުން!” އަލްޔާ ކުޅު ދިރުވާލަމުން ބުނެލިއެވެ. “އެހެންތަ؟ ވަރަށް ދެރަ ތިވީ ގޮތް، އެކަމަކު ވިނާން ލޯބިވަނީ ތިބުނާ އުސޫލަކުން ނޫން” ވިނާންއަށް އެހިސާބަށް ބުނެވުނު ތަނާ އަލްޔާ އެބުރި ހިނގައިގަތީ ދޮރާ ދިމާލަށެވެ. “އާނ… އަލްޔާ އަހަރެން ލޯބިވާ މީހަކީ ތި އަލްޔާ ނުލިބިއްޖެނަމަ އަހަރެން އެހެން މީހަކާ ނީންނާނަން އަހަރެން ދެންމެ ވެސް ދެއްކީ އަލްގެ ވާހަކަ އެކަމަކު ތި ސިކުނޑިއަކަށް އެވަރެއް ނަގައި ނުގަނެވުނެއްނޫން އަހަރެން މިވާހަކަ ބުނަން ބޭނުންވާތާ ކިތަންމެ ދުވަހެއް، އެކަމަކު އަހަރެންނަކަށް އެކަހަލަ ރަނގަޅު ފުރުސަތެއްވެސް ނުލިބޭ މިއަދު ދަތުރު ގޮސް ތިބި އިރުވެސް ބުނަން އުޅުނިން އެކަމަކު އަލް ރުޅި އައިސް ދާނެތީ ނުބުނީ ހަގީގަތުގައި މި ރޭގަ އަލްޔާއަށް އުޝާގެ ވާހަކަ ދެކެވެވުނީ އެއީ ދެމީހުންގެ ނަސީބު، އަލްއަށް ގަބޫލު ނުކުރެވެނީތަ؟” އަލްޔާ އެއްޗެއް ނުބުނެ އިސް ޖަހައިގެން ހުރުމުނަ ވިނާން އަހައިލިއެވެ. އަލްޔާ އިސް އުފުލާ ބަލާވެސް ނުލާ ނިކުމެގެން ގޮސް ވަނީ އޭނާގެ ކޮޓަރިއަށެވެ. ވިނާން ދުލުން އެއިވުނު އަޑުތަކަކީ އަލްޔާ އަޑުހަން ކެތްތެރިކަމެއް ނެތި ކުރި އިންތިޒާރެއް ނަމަވެސު މިއަދު އަލްޔާ އެވަނީ އެއަޑުތަކާ ދުރަށް ދާން މަޖުބޫރު ވެފައެވެ. ސަބަބަކީ ވިނާންގެ ކައިވެންޏަކީ މާކުރިންސުރެ ނިމިފަ އޮތް ކަމަކަށް ވީތީއެވެ. އޭނާ ކިތަންމެ ވަރަކަށް ވިނާން އަތް ހިތް އެދި ގޮވިޔަސް އެކަން ނުވާނެކަން އުޑާ ބިންފެންނަ ފަދައިން އިނގެއެވެ.\n“އެއްކޮށް ނިމުނީދޯ؟ އެހެންތަ؟! އުޝާވެސް އެހެންވީމަ ތައްޔާރުދޯ؟ އާނ… ވިނާން ކުރާނެ، އެއްބަސް ނުވެ ކިހިނެއް ހަދާނީ؟ އަހަރުން ދައްކާ މީހަކާ ނީންނަންޏާ ޖެހޭނީ މީހުނާ ނުއިދެ ތިބެން، ހެހެ… އާނ… ސައުދު ވެސް އެއްބަސް ވާނެ، ދެން ތިހުރިހާ ވާހަކައެއް ނުދައްކާ މާދަންރޭ ނުވައެއް ޖަހާ އިރަށް އަހަރުން ގެއަށް އަންނާތި އައިސް ތާރިހަކާ އެއްޗެހި ހަމަ ޖައްސާނީ އެދެކުދިންނަށް ރަނގަޅު ދުވަހެއްގަ ކުރިއްޔާ އެންމެ ރަނގަޅު ވާނީ” އަލްޔާގެ ކަންފަތުގައި ޓަސް ލާފަ ގުގުމާގަތީ މިއަދު އަލްޔާ ދަރު ހޮވަން ވެގެން ކާނި ގަސްދޮށަށް ދިޔައިރު އަފީފާ ފޯނުން ދެއްކި ވާހަކާގެ އަޑެވެ. “ދައްތަޔަށް އަހަރެން ފެންނަން ވެސް ފެނުނު ވިނާން އެވާހަކަ ބުނެފިއްޔާ ދައްތަޔަށް ވަގުތުން އިނގޭނެ އަހަރެންކަން އެވާހަކަ ދެއްކީ ދެން ކިހިނެއް ހަދާނީ؟ ” އަލްޔާ ބޮލުގައި އަތް އަޅައިގެން ހުރެ އެކަމާ ވިސްނާ ވިސްނާ ސިކުނޑި ސުމަކަށް ދިޔައެވެ. ވިނާން ހުރީ އަލްޔާ ދިޔަތަން ބަލަހައްޓައިގެން މޮޔައެއްހެން ހުއްޓިފައެވެ. “ކީއްވެތަ އެއުޝާއެއް މިތަނަކަށް އެއައީ؟ އަހަރެން އެންމެ ފުރަތަމަ ވެސް ލޯބިވި ކުއްޖަކީ އަލްޔާ ދެން ކީއްވެ.؟” ވިނާން ހުރީ ހަދާނެ ގޮތް ހުސްވެފައެވެ. ކޮންމެ ގޮތެއް ވިޔަސް އަހަރެން އެ ކައިވެންޏެއް ނުކުރާނަން އަހަރެންގެ ލޯބި އަހަރެންނަށް ލިބެން ޖެހޭނެ މާދަން ވަޒޫއާ ވެސް ޝެއާރ ކޮއްލާނަން މިވާހަކަ” ވިސްނަމުން ވިސްނަމުން ގޮސް ސިކުނޑިއަށް ހަމަޖެހުމެއް ލިބޭވަރުގެ ހިޔާލެއް ވިނާންއަށް ލިބުނެވެ. އެތައް ހިޔާލެއްގައި ހުރެފަ ވިނާން ދިޔައީ އޭނާގެ ކޮޓަރިއަށެވެ. ފަތިސް ނަމާދަށް ގޮވި އިރުވެސް ވިނާން އޮތީ އެކަމާ ވިސްނަ ވިސްނައެވެ. އަލްޔާގެ ހާލަކީވެސް އެއީއެވެ.\nދީފާ އުފާ 2\nThanks mariyam ubaidhs\nUmmeedhu kuran mi part ves kamu dhaane kamah pls ragalhu kuran jehey kathah bunela dhehchey😍😍😍\nme 1st dhw v v reethi\nV v nice mi part vx…maasha Allah….keep it up…\nThankolheh kuru dhw mi prt ekam v v salhi ingey nxt prt avas kohlahchey.👍❤❤\nThanks hawwa Adam ah ves heeviyey kuru hen next part dhigu kohlaanan\nV salhi.. Ebunaahen thankolhei kudu mi part vx… Keep it up…\nThanks shin next part dhigu kohlaanan\nKobaatha khajja?? Habareh nuvaathee miss vee😁😁😁😁😁\nSorry dear kokko bslivegen genaima v busy kon ulhuny ehenve las v masha allah stry v v v awsome 😍😍 mi prt haadha kuruhen hyveyey whn nxt prt avaskolladheythi ingey n dhigukon genesdhechey plx ushaa aa vinaan ge marry kurevuna nudhechey vinaan ge dad vinaan n alyaa gulhuvaidhybala vinaan ge kokkoge surport ves vinaan n alyaa ah dhybala stry v habeys v waiting once again sorry las v ma thank u4the luvly stry n gud nyt ly😚😙😘😚😙❤❤💖💖💕💕\nWow thanks assu Hama miss vee ey gws khajja Kokko ah and alya ah nuvaane dhera gotheh\nStory eba ragalhu vey hehe.. interesting 😍\nHehe ram Adam buneemen noon v v twist that innaaneyy kuriah other salhi kanthakaa salhi vaahaka hehe\nI hv No words… Swyt and perfect sroryy Adam… Mi Al ge fvrt story ..\nWow assu Tha v happy vehjje alvyn ge sister dhw story ga ulhey alya akee 😂😂😂😍😍\nVarah reethi mi story kuri ah dhaa goii.. adhi mirey mi vaahaka kiyan feshee ves..😂😂😂\nLove the way u are going on with this story.. Keep it up!\nThanks thanks Addu manje v dhuvas kohfa Habareh thivee happy vejje\nComment ehves nukohlevey dw mihaaru…. story dhaagoiy varah salhi ingey..👏💜\nThanks adha ya comment nukuraathee sad vefa huhtaa thikuree heekuree nuves kiyaamah\nNop hurihaa part eh ves kiyan.. comment eh nukurevunass.. hama varah salhi dhaaleh😊\nVaahaka dhaaleh reethi ekamaku jumlathah nimmaairu egenna noon rangalhu kohleema salhivaane.. aslu v alhaiganna gotheh hurey mihen hadhan vaanehnoon ehen hadhan vaanehnoon migothah dhamaalaafa genaima\nAdam ah heevaanee liyaa iru liyanee vaanehnoon kiyaairu kiyanee vaanenun hehe dhen jeheynee soodhbe kaireega ahan ragalhu gothakee koba thoa\nummu ifa says:\nThanks ummu ifa


ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ރ.މަޑުއްވަރީ ކައުންސިލާއި، އަންހެނުންގެ ތަރައްޤީއަށް މަސައްކަތްކުރާ ކޮމެޓީއާއި ބައްދަލުކުރެއްވުން. - Raa Maduvvaree Council\nދިވެހިރާއްޖޭގެ ޢިއްޒަތްތެރި ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ރ.އަތޮޅާއި ށ. އަތޮޅަށް ކުރައްވާ ދަތުރުފުޅުގައި އިއްޔެ ވަނީ ރ.މަޑުއްވަރިއަށް ޒިޔާރަތްކުރައްވައި، ރަށު ކައުންސިލާއި، އަންހެނުންގެ ތަރައްޤީއަށް މަސައްކަތްކުރާ ކޮމެޓީއާއި ބައްދަލުކުރައްވާފައެވެ. އިއްޔެ ހަވީރު މަޑުއްވަރީ ސްކޫލްގެ މަލްޓިޕާޕަސް ހޯލުގައި ބޭއްވި މިބައްދަލުވުމުގައި ރައީސް ވަނީ ސަރުކާރުގެ ފަރާތުން ރަށުގައި ކުރިއަށް ގެންދާ މަޝްރޫޢުތަކުގެ މަޢުލޫމާތު ކައުންސިލަށް އަރުވާފައެވެ. އަދި ތަރައްޤީގެ މަޝްރޫޢުތައް ކުރިޔަށް ދާއިރު ކައުންސިލްތަކުން ސަރުކާރާ ގުޅިގެން މަސައްކަތް ކުރައްވަން ރައީސް އެދިވަޑައިގެންފައިވެއެވެ.\nމިބައްދަލުކުރެއްވުމުގައި މަޑުއްވަރީ ކައުންސިލްގެ ފަރާތުން ވަނީ ރައްޔިތުންގެ ކަންބޮޑުވުންތަކާއި، ރައްޔިތުން އެދޭ ކަންކަން ރައީސާއި ޙިއްސާކޮށްފައެވެ. އެގޮތުން، ރަށަށް ދިމާވެފައިވާ ބޯހިޔާވަހިކަމުގެ މައްސަލައަށް ޙައްލެއް ހޯދައިދެއްވުމަށް ފުލެޓް އެޅުން ފަދަ ހައުސިންގ މަޝްރޫޢެއްގެ މުހިއްމުކަން ކައުންސިލްގެ ފަރާތުން ފާހަގަކޮށްފައިވެއެވެ. އަދި ރައީސްގެ ރިޔާސީ ވަޢުދުފުޅާއި އެއްގޮތަށް މަޑުއްވަރީ ރައްޔިތުންނަށް ބޭނުންކުރެވޭ ގޮތަށް ނުވަތަ މަޑުއްވަރީގެ އިޙްތިޞާސްގެ ތެރޭގައި ރ.އުފުލަންދޫ ހިމަނައިދެއްވުމަށްވެސް އެދިފައިވެއެވެ. އަދި ހަމައެއާއެކު، ރަށުގައި ޤާއިމްކުރަމުންދާ އައިސްޕްލާންޓްގެ މަސައްކަތް ނިމޭއިރު، އެސަރަޙައްދަށް ދޯނިފަހަރަށް ކައިރިކުރެވޭ ގޮތަށް ޓީޖެޓީއެއް ފަދަ ތަނެއް ތަރައްޤީކޮށްދެއްވުމަށްވެސް އެދިފައިވެއެވެ. ޕްލޭނިންގ މިނިސްޓްރީގެ މިއަހަރު ބަޖެޓްގައި ހިމެނިފައިވާ ރ.މަޑުއްވަރީގެ ގޮނޑުދޮށް ހިމާޔަތްކުރުމުގެ މަޝްރޫޢުގެ ތެރެއިން މިމަސައްކަތް ކޮށްދެވޭނެ އިންތިޒާމެއް ހަމަޖައްސަވައިދެއްވުމަށްވެސް ކައުންސިލުން ވަނީ ރައީސްގެ އަރިހުން އެދިފައެވެ.\nމީގެ އިތުރުން ދެކުނުފަރާތުގައި ތަރައްޤީކުރާ ބަނދަރުގެ ބޭރުތޮށި ބޭނުންކުރެވޭ ގޮތަށް ހައްދަވައިދެއްވުމާއި، ރަށުގެ އުތުރު ފަރާތު ބަނދަރު މަރާމާތު ކޮށްދެއްވުމަށްވެސް ކައުންސިލްގެ ފަރާތުން އެދިފައިވެއެވެ. ރަށުގައި އިޖުތިމާޢީ މައްސަލަތައް އިތުރުވެފައިވަނީ ބިންފުރި ތޮށްޖެހިފައިވުމުގެ ސަބަބުން ކަމަށް ބަޔާންކޮށް، ރަށުގެ ކުނިކޮށްޓާއި އިންޖީނުގެ ރީލޮކޭޓް ކުރުމަށް ރަށުން ބިން ހިއްކައިދިނުމަށް އެދިފައިވެއެވެ. އަދި އާބާދީއާއި އެކަށޭނަ މިންވަރަށް ކަރަންޓުގެ ޚިދުމަތް ފުޅާކުރުމުގެ މުހިއްމުކަމާއި ގުޅޭގޮތުންވެސް ވާހަކަ ދައްކާފައިވެއެވެ. މީގެ އިތުރުން، ރަށުގެ ޞިއްޙީ މަރުކަޒަށް ދިމާވެފައިވާ ޖާގައިގެ ދަތިކަން ޙައްލުކުރުމަށާއި، ރަށުން ޒަމާނީ ހޮސްޕިޓަލެއްގެ ޚިދުމަތް ލިބުމަށް ރައްޔިތުން އެދޭއިރު، ރަށުގެ މަގުތައް ޒަމާނީ ފެންވަރަށް ތަރައްޤީކުރަންވެސް އެދޭކަން ކައުންސިލުން ފާހަގަކޮށްފައެވެ. ރ.އަތޮޅުގެ ދެކުނުގައި ތަރައްޤީކުރުމަށް ޕްލޭންކުރެވިފައިވާ އެއަރޕޯޓް ރ.ފުސްފަރުގައި ތަރައްޤީކޮށްދެއްވުމަށްވެސް ކައުންސިލުން އެދިފައިވެއެވެ.\nރަށުގެ އަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ވަނީ ރަށުގައި މޫދަށް އެރޭނެ ސަރަޙައްދެއް ނެތުމުން ދިމާވާ ދަތިތަކާއި ރައްޔިތުންގެ ހުރި ކަންބޮޑުވުންތައް ހިއްސާކުރައްވާފައެވެ. އަދި، މިގޮތުން މޫދަށް އެރޭނެ ސަރަޙައްދެއް ޤާއިމުކޮށްދެއްވުމަށް އަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ވަނީ ރައީސުލްޖުމްހޫރިއްޔާގެ އަރިހުގައި ދަންނަވާފައެވެ.\nރައީސުލްޖުމްހޫރިއްޔާގެ ދެކަނބަލުން ރ. މަޑުއްވަރީއަށް ކުރެއްވި މި ދަތުރުފުޅުގައި ރައީސުލްޖުމްހޫރިއްޔާގެ އަރިހުގައި ބައެއް ވުޒާރާތަކުގެ ވަޒީރުންނާއި، ރައީސުލްޖުމްހޫރިއްޔާގެ އޮފީހާއި، ދަޢުލަތުގެ ބައެއް އިދާރާތަކުގެ އިސްވެރިން ބައިވެރިވެ ވަޑައިގެންފައި ވެއެވެ.


ދިވެހި ސިފައިން - ޝުކުރު ހައްގު ބައެއް | Jazeera\tދިވެހި ސިފައިން - ޝުކުރު ހައްގު ބައެއް - Jazeera\nދިވެހި ސިފައިން - ޝުކުރު ހައްގު ބައެއް\nއީމާ މުހައްމަދު ވަހީދު April 22, 2019 105 views0\nއިންޑިއާ ކަނޑުގެ މެދުގައި އުކާލެވިފައިވާ އަންނާރުއޮށްތަކެއްފަދަ މިކުޑަކުޑަ ދިވެހި ރާއްޖެއަކީ އިއްޔެވެސް އަދި މިއަދުވެސް ދުޝްމިނުން އެމީހުންގެ ދަހިވެތި ކަޅިތައް އަޅަމުން އަންނަ ގައުމެކެވެ. ދުޝްމިނުންގެ ލޯތަކުން މި ނަލަނަލަ ރާއްޖެ ސަލާމަތްވި ދުވަހެއް ފެންނާކަށް ނެތެވެ. ހަނގުރާމަވެރި ހަތިޔާރު ހިފައިގެން މި ޤައުމަށް އަރާ ލޭ އޮހޮރުވާ، ދިވެހިން އަޅުވެތިކޮށްފަވެސް އެބަހުއްޓެވެ. މި ބިމަށް އެތަށް ދިވެހިންގެ ލެޔުން ފުރާލާ އެތަށް ދިވެހިންނެއް ޝަހީދުކޮށްލާފަވެސް އެބަހުއްޓެވެ. އެހެން ނަމަވެސް މާތް ﷲ ގެ ރަހުމަތްފުޅާއި އެކު ކޮންމެ ފަހަރަކުވެސް މިދިވެހި ގައުމުގެ، ދިވެހި ވަންތަ ލޭ ހިނގާ އަބުތާލުންތަކެއްވަނީ އިސްލާމްދީނާއި، މި ބިމާއި، މިނިވަންކަމަށްޓަކާ ނިކުމެ ޤައުމީ ޖިހާދުކޮށް ނަސްރު ހޯދާފައެވެ.\nއޭގެތެރެއިން ވެސް ދިވެހި ސިފައިންގެ މަސައްކަތް ހާއްސަކޮށް ފާހަގަކޮށްލަން ޖެހެއެވެ. ދިވެހި ގައުމުގެ އިސްތިގުލާލާއި މިނިވަންކަމަށް ނުރައްކާވި ކޮންމެ ދަނޑިވަޅެއްގައިވެސް ދިވެހި ސިފައިން ވަނީ ލާމަސީލު މިސާލު ދައްކާފައެވެ. ކުރު ގޮތަކަށް ބުނާނަމަ ދިވެހި ގައުމު މިގޮތަށް މިނިވަން ކަންމަތީ ދެމެހެއްޓުމުގައި ދިވެހި ސިފައިން އަދާކުރައްވަނީ ޝުކުރާއި ތައުރީފު ހައްގު މަސައްކަތްތަކެކެވެ.\nމިނިވަންކަމުގެ މި ދީބުގައި އަޅުގަނޑުމެން މިނިވަން މި ޖަށްވަށް ނޭވާލަމުން ދާއިރު ދިވެހިންގެ ހަނދާންތައް އާކޮށްދޭ އެއް ކަމަކީ ތިނެއް ނޮވެމްބަރުގެ ޓެރަރިސްޓް ހަމަލާއެވެ. އެ އުދުވާނީ ހަމަލާއިން 1988 އަށްވަނަ އަހަރުގެ ނޮވެމްބަރު މަހުގެ ތިން ވަނަ ދުވަހު މުޅި ދިވެހި ގައުމު ސިއްސުވާލި ހަމަލާއެވެ. "ބަޑި ބުރާސްފަތި"ގެ ގޮތުގައި ގިނަ ދިވެހިން ސިފަކުރާ ތިނެއް ނޮވެމްބަރަކީ ފަހުގެ ތާރީހެއްގައި ދިވެހި ގައުމު ދުށް އެންމެ ބިރުވެރި އެއް ދުވަހެވެ. ބަޑީގެ އަޑުން މުޅި މި މިނިވަން ޖައްވު ގުގުމާލާފައިވީރު ގަންނާ ކުރައްވާ ބިރުން ފިލަން ދުވި ބަޔަކަށް ދިވެހި ސިފައިން ނުވިއެވެ. ހަނގުރާމަވެރި ފަހުގެ ހަތިޔާރުތަކާއި ކުރިމަތިލީ ދިވެހިވަންތަ ޖޯޝުގައެވެ. ރައްދު ހަމަލާދީ ދުޝްމިނުން ހުއްޓުވީ ފިސާރިކެރިގެންނެވެ. އެ ދުވަހު އުމުރުން އެންމެ ނަވާރަ އަހަރުގެ ހުސައިން އާދަމާއި އެކު ސިފައިންގެ 8 ސިފައިންގެ ބޭކަލުން ޝަހީދުވިއިރު، 18 ބޭކަލުން ވަނީ ޒަޚަމްވެފައެވެ.\nއެދުވަހު ދިވެހިންގެ މިނިވަންކަން ދިފާއުކުރިކުރުމުގަ ޤައުމީ ސިފައިން ދެއްކެވި ހިތްވަރާއި، ފަންވަރާއި، ވީ ޤުރުބާނީއަކީ ތާއަބަދުމެ ދިވެހިންގެ ޝުކުރު ޙައްޤުވާނޭކަމެކެވެ. ދިވެހި ސިފައިން ދަނީ ކޮންމެ ދުވަހަކުވެސް، އަޅުގަނޑުމެންނަށް ރައްކާތެރިކަމާއި އަދި އަމާން ކަމާއި އެކު އުޅުމުގެ ފުރުސަތު ދިނުމުގެ ގޮތުން އެތައް މަސައްކަތްތަކެއް ކުރަމުންނެވެ.\n2004ވަނަ އަހަރު މުޅި ރާއްޖެއަށް ކުރިމަތިވި ހިތާމަވެރި ކާރިސާ "ސުނާމީ"އާއި ގުޅިގެން ހާލުގައި ޖެހުނު ފަރާތްތަކަށް އެހީ ފޯރުކޮށްދިމުގައި ދިވެހި ސިފައި ދައްކާފައިވަނީ މިސާލެކެވެ. އެ ދުވަހުން ފެށިގެން އެ އާއިލާތަަކަށް ރައްކާތެރިކަމެއް ފޯރުކޮށްދެވެން އޮތްގޮތަކަށް ފޯރުކޮށްދިނުމަށް ސިފައިން ވަނީ ގިނަ މަސައްކަތްތަކެއް ކޮށްދެއްވާފައެވެ. މިފަދަ އެތައް މިސާލުތަކެއް ނެގިދާނެއެވެ. ދާދި ފަހުން މާލެ ފެނަށް ޖެހުނު ދުވަސްވަރުވެސް ސިފައިން ވަނީ ނަމޫނާ ދައްކާ ދިވެހިންނަށް އެހީތެރިކަން ފޯރުކޮށްދިނުމުގައި ވަރުބަލިކަމެއް ނެތި ޚަރަކާތްތެރިވެފައެވެ. ދިވެހި ސިފައިންގެ ޚިދުމަތަށް ޤައުމު އެދި ގޮވާލާ ކޮންމެ ފަހަރަކުމެ ޤައުމީ ރޫހުން ފުރިގެންވާ ޖޯޝުގައި ޤައުމަށް ޚިދުމަތް ކުރުމުގައި ސިފައިން ދެމިތިބެއެވެ.\nއަޅުގަނޑުމެންނަށް މިގައުމުގައި، މިނިވަންކަންމަތީ ބޭނުން ގޮތަކަށް މިއުޅެވެނީ ހަގީގަތުގައި ދިވެހި ސިފައިން ކޮންމެ ދުވަހަކު ކުރާ ބުރަ މަސައްކަތުންނެވެ. އެއްގަމުގައި ވިޔަސް ނުވަތަ ކަނޑުމަތީގައި ވެސް، ދިވެހިންނަށް ކިރިޔާ ވެސް ނުރަކަލެއް ކުރިމަތި ވާއިރަށް އެހީތެރި ވުމަށް ދިވެހި ސިފައިން ތިބެނީ ތައްޔާރުގައެވެ. އަތްވަކަށް ވިއްސާރައަކަށް ނުބަލާ ރޭގަނޑުގެ ނިދުމާއި އަރާމު ނަގާލާފައި މަސައްކަތް ކުރަނީ ފޫހިކަމެއް ނެތިއެވެ. އެތައް ދުވަހެއް ވަންދެން އާއިލާ އާއި ދުރުގައި ޓްރެއިނިންގް ތަކުގައި ދުވަސްތައް ހޭދަކުރަނީ އަޅުގަނޑުމެން މިލޯބިވާ ދިވެހި ގައުމުގެ ހައްގުގައެވެ. ދިވެހި ސިފައިން ދަނީ 24 ގަޑިއިރު ވަރުބަލި ކަމެއް ނެތި ދިވެހި ރާއްޖޭގެ ކަނޑުގެ އިގްތިސާދީ ސަރަހައްދުގައި ފޯރި މަރަމުންނެވެ. ކިރިޔާވެސް ކުޑަކުޑަ ނުރައްކަލެއްގެ ހިލަމެއް ވިއަސް މުޅި ޓީމު އެލާޓް ވެއެވެ. ހިނގާ އަލިފާނުގެ ހާދިސާ ތަކުގައި ރައްޔިތުންގެ ފުރާނައާއި މުދާރައްކާތެރިކޮށްދިނުމަށް އެންމެ ފުރަތަމަ ނިކުންނަނީ ސިފައިންނެވެ. އަދި ދޯނިތައް ހާލުގައި ޖެހި ހިނގާ ހާދިސާ ތަކުގައި ވެސް އެންމެ ފުރަތަމަ އެހީތެރިވާ ބައަކަށް ތިބެނީ އަބަދުވެސް ދިވެހި ސިފައިންނެވެ. ކިތަންމެ މޫސުން ގޯސް ދުވަސްވަރަކަށް ވިއަސް، ޖެހިލުމެއް ނެތި ކަނޑު މައްޗަށް ނިކުމެ އަޅުގަނޑުމެންނަށް ރައްކާތެރިކަން ދީ އެހީތެރިކަން ފޯރުކޮށްދެނީ ހިތްހެޔޮކަމާއި އޯގާތެރިކަމުގެ މިސާލުތައް ދައްކަމުންނެވެ.\nހަމަގައިމުވެސް ދިވެހި ސިފައިން ކުރާ މަސައްކަތާއި ދޭ ހިދުމަތަކީ ޝުކުރު އަދާނުކުރެވޭނެ ފަދަ ބޮޑު މަސައްކަތެކެވެ. އައްސަރިބަހާއި ސާބަސް ހައްގުވާފަދަ ހިދުމަތްތަކެވެ. ދިވެހި ސިފައިންނަކީ ހުރިހާ ދިވެހިންވެސް ޝުކުރު އަދާކުރަންޖެހޭ ވަރުގެ ބައެކެވެ.


Adducity in3meehaku miadhu balin rangalhu vejje - AO News\nކޮވިޑް19 ޖެހިފައިވާ ބަލިމީހަކަށް ފަރުވާ ދެނީ\nއައްޑޫސިޓީން ކޮވިޑް 19 އަށް ޕޮޒިޓިވްވި މީހުންގެ ތެރެއިން3މީހަކު ބަލިން ރަނގަޅު ވެއްޖެއެވެ. އައްޑޫ އެމަޖެންސީ އޮޕަރޭޝަންސް ސެންޓަރުން ޢާއްމު ކުރި މަޢުލޫމާތު ތަކަށް ބަލާއިރު ބުރާސްފަތި ދުވަހުގެ 18.00 އިން ފެށިގެން ހުކުރު ދުވަހުގެ 18.00 އާއި ހަމަޔަށް3މީހަކު ވަނީ މިބަލިން ރަނގަޅުވެފައެވެ. އެއަދަދާއެކު ބަލިން ރަނގަޅު ވި މީހުންގެ ޖުމްލައަކީ 50އެވެ.\nމިއަދުވެސް އައްޑޫސިޓީގެ ފްލޫ ކޮލިނިކަށް ދެއްކި މީހަކު ކޮވިޑް 19 އަށް ޕޮޒިޓިވް ވެފައި ވެއެވެ. އައްޑޫގައި މިބަލީގެ އެކްޓިވް ކޭސް ގެ ގޮތުގައި 38 މީހުން އެބަތިއްބެވެ. މީގެ ތެރެއިން4މީހަކަށް އައްޑޫ ކޮވިޑް ފެސިލިޓީގައި ދަނީ ފަރުވާ ދެމުންނެވެ. މިމީހުންގެ ޙާލު “ސްޓޭބަލް” ކަމަށް ހޮސްޕިޓަލުން ވިދާޅުވެއެވެ.\nއައްޑޫގައި 71 ސާމްޕަލެއް މިއަދު ނަގާފައި ވެއެވެ. މިހާތަނަށް މުޅިއެކު 3033 ސާމްޕަލް ނަގާ ޓޭސްޓް ކޮށްފައިވާ އިރު ކޮންމެ ދުވަހަކުވެސް މިގޮތަށް ނެގޭ ސާމްޕަލް، ޖެހިގެން އަންނަ ދުވަހުގެ ހަވީރު6ޖެހުމާއި ހަމަޔަށް ޓެސްޓުކޮށް ނަތީޖާ އިޢުލާން ކުރަމުން އަންނަ ކަމަށް އޭއީއޯސީން މަޢުލޫމާތު ދެއްވައެވެ.\nޕޮޒިޓިވް ކޭސް ތަކާއި ގުޅިގެން އައްޑޫސިޓީގައި ޑައިރެކްޓް ކޮންޓެކްޓްސް ގެ ގޮތުގައި 471 މީހުންއެބަތިއްބެވެ. ކަރަންޓީޏް ކޮށްފައިވާ ގެތަކުގެ އަދަދަކީ 125 އެވެ.


Mi aharuge marine expo ge partners kanda'alhaifi | Mihaaru\nމޯލްޑިވްސް މެރިން އެކްސްޕޯ ލޯންޗްކުރުމުގެ ރަސްމިއްޔާތު މިރޭ ބޭއްވި ރިޓެލާ ސަފާރީ: މި އަހަރުގެ އެކްސްޕޯ އޮންނާނީ ސެޕްޓެމްބަރު މަހު. ފޮޓޯ: ބްލަކް\nމިއަހަރުގެ މެރިން އެކްސްޕޯގެ ޕާޓްނަރުން ކަނޑައަޅައިފި\n23 މެއި 2017 - 21:05\nލިވަބޯޑް އެސޯސިއޭޝަން އޮފް މޯލްޑިވްސް (ލޭމް) އިން ބާއްވާ މި އަހަރުގެ މޯލްޑިވްސް މެރިން އެކްސްޕޯ (އެމްއެމްއީ)ގެ ޕާޓްނަރުން ކަނޑައަޅައިފި އެވެ.\nހަތަރުވަނަ މެރިން އެކްސްޕޯ ލޯންޗްކުރުން އޮތީ މާލެ ކައިރީގައި އޮތް ރިޓްރެއްލާ ކްރޫޒް ހޮޓެލްގަ އެވެ. އެ ރަސްމިއްޔާތުގައި އެކްސްޕޯގެ ޕާޓްނަރުންނަށް ވަނީ ހަނދާނީ ފިލައެއް ހަވާލުކޮށްފަ އެވެ. އެ ހަނދާނީ ފިލާ ހަވާލުކޮށްދެއްވީ ޓޫރިޒަމް މިނިސްޓަރު މޫސާ ޒަމީރެވެ.\nމި އަހަރުގެ މެރިން އެކްސްޕޯގެ ޕްރިމިއަމް ޕާޓްނަރުންނަކީ ދިރާގާއި، އެމްއެމްޕީއާރުސީ، އެމް7 އަދި އިވެންޓް މޯލްޑިވްސް އެވެ. އަދި އެކްސްކްލޫސިވް ޕާޓްނަރުންގެ ގޮތުގައި ވެސް 10 ފަރާތެއް ހަމަޖައްސާފައިވެ އެވެ. އެކްސްކްލޫސިވް ޕާޓަރުންނަކީ "މިހާރު" ނޫހާއި ރިޓެލާ، ޕިކްސެލް ސޮލޫޝަން، އެފިކަސީ ލީގަލް، ފްލޯޓިން އޭޝިއާ، ސީޓީއެލް ސްޓްރެޓެޖިސް، ސިންފަނީ، ރައުޗް، އެލީޒް، އަދި އޭއެސްއޭޕީ އެވެ.\nއެ ރަސްމިއްޔާތުގައި ވަނީ އެކްސްޕޯގައި ކޮންމެ އަހަރަކު ބައިވެރިވާ ނުވަ ފަރާތަކަށް ވެސް ހަނދަނީ ފިލާ ދީފަ އެވެ. އެގޮތުން ސީގިއާ އަށާއި އެލިއާ އިންވެސްޓްމަންޓްސް، ގެރެންޓީ ފައިބާ ގްލާސް، ގަލްފްކްރާފްޓް، ހަސަން މެރިން އިންޖިނިއަރިން ސާވިސަސް، މައިޒާން އިލެކްޓްރޯނިކްސް، އެމްޓީސީސީ، މެރިން އިކްއިޕްމަންޓްސް، އަދި ވީއެމްކޯއަށް ވެސް ވަނީ ހަނދާނީ ފިލާ ހަވާލުކޮށްފަ އެވެ.\nމި އެކްސްޕޯ ހިންގާ ބްލަކް އިން ބުނިގޮތުގައި މި އެކްސްޕޯ މިއަދު ލޯންޗްކުރި ނަމަވެސް އެގްޒިބިޝަން އޮންނާނީ އަންނަ ސެޕްޓެމްބަރުމަހުގެ9ން 11 އަށް ދަރުބާރުގޭގަ އެވެ.\nމި އެކްސްޕޯ އަކީ މި ދާއިރާ އިން އާއްމުންނަށް ހުޅުވާލައިގެން ކުރިއަށް ގެންދާ އެންމެ ބޮޑު މައުރަޒެވެ.\nއިތުރު ލިޔުންތައް ދިރާގު އެމްއެމްޕީއާރުސީ ކަނޑުމަތީގެ ރައްކާތެރިކަން މޯލްޑިވްސް މެރިން އެކްސްޕޯ ކުރީގެ މިނިސްޓަރު މޫސާ ޒަމީރު


Nothing new for Baa Kihaadhoo in 2015 budget\nކިހާދޫގައި އަޅާމިސްކިތުގެ ނަމޫނާއެއް- ފޮޓޯ ހައުސިން މިނިސްޓްރީ\n2015 ވަނަ އަހަރުގެ ބަޖެޓުގައިވެސް މީގެ3އަހަރުކުރިން އަޅަންފެށި މިސްކިތް އެކަނި\nލިޔުނީ: ކިހާދޫ ލައިވް | ނޮވެންބަރ 7, 2014 2014 ގެ ލިތުންތައް, ޚަބަރު\nސަރުކާުރުން 2015 ވަނަ އަހަރަށް އެކުލަވާލާފައިވާ ބަޖެޓުގައި ކިހާދޫގައި އެއްވެސް ކަމެއް އަލަށް ފެށުމަށް ހަމަޖެހިފައެއް ނެތެވެ. އޭގެ ބަދަލުގައި 2015 ވަނަ އަހަރުގެ ބަޖެޓުގައި ހިމަނާފައިވަނީ މީގެ3އަހަރު ކުރިން ކިހާދޫގައި އަޅަން ފެށި އަދިވެސް ނުނިމި ހުރި މިސްކުތުގެ ވާހަކައެވެ.\nފިނޭންސް މިނިސްޓްރީން ރައްޔިތުންގެ މަޖުލީހަށް ހުށައަޅާފައިވާ 2015 ވަނަ އަހަރު ބަޖެޓުގެ ޕަބްލިކް ސެކްޓަރ އިންވެސްޓްމަންޓް ޕްރޮގްރާމް ތަކުގެ ތަފްސީލުގައިވާ ގޮތުން ކިހާދޫގައި އަޅަން ފަށާފައިވާ މިސްކިތުގެ ޖުމްލަ ޑޮމެސްޓިކް ބަޖެޓުގެ ގޮތުގައި 4،334،560 ހިމަނާފައިވެއެވެ. އަދި 2015 ވަނައަހަރަށް 3،552،099 އަންދާޒާކޮށްފައިވާ އިރު 2016 ވަނަ އަހަރަށް 90،979 ރުފިޔާ އަންދާޒާކޮށްފައިވެއެެވެ.\nކިހާދޫގައި 2011 ވަނައައަހަރު އަޅަން ފެށި މިސްކިތުގެ މަސައްކަތް އެންމެ ފުރަތަމަ 3.5 މިލިޔަން ރުފިޔާއަށް ހަވާލުކޮށްފައިވަނީ ކުރީގެ މަޖުލީސް މެމްބަރު މުއްޠަލިބުގެ އަނބިކަނބަލުނގެ އަމޭން ކޮންސްޓްރަކްޝަން އާއެވެ. އެހެން ނަމަވެސް މަސައްކަތް ނުނިމި3އަހަރުދުވަސް ވަނިކޮށް މިސްކިތުގެ މަސައްކަތް މިހާރު ވަނީ އެހެން ބަޔަކާ ހަވާލުކޮށްފައެވެ. އެގޮތުން މިހާރު މިސްކިތުގެ މަސައްކަތް ހަވާލުކޮށްފައިވަނީ ސަހުރް ޕްރައިވެޓް ލިމިޓެޑާއެވެ. ސަހުރް ޕްރައިވެޓް ލިމިޓެޑަށް މިސްކިތުގެ މަސައްކަތް އެވޯޑު ކޮށްފައިވަނީ 4،223،085.37 ރުފިޔާއަށެވެ. މިދިޔަ ސެޕްޓެންބަރު މަހުގެ 14 ވަނަދުވަހު ސޮއިކުރި މިސްކިތުގެ މަސައްކަތް 300 ދުވަހުގެ ތެރޭގައި ނިންމަން ޖެހެއެވެ.\nކެންދޫދާއިރާގެ އެހެން ރަށްރަށުގައި ހިންގުމަށް 2015 ވަނަ އަހަރުގެ ބަޖެޓުގައި ހިމަނާފައިވާ ޕްރޮޖެކްޓް ތަކަށް ބަލާލާއިރު ކުޑަރިކިލު ސްކޫލުގައި އަޅަންފަށާ4ކްލާސް ރޫމާއި، ކެންދޫސްކޫލުގައި އަޅަންފަށާ4ކްލާސްރޫމާއި ގުދަނާއި، ކެންދޫގައި އަލަށް ފަށާ ފެނާއި ނަރުދަމާގެ ނިޒާމު ހިމެނެއެވެ. އަދި މީގެ އިތުރުން ދަރަވަންދޫ ސިއްހީމަރުކަޒުގެ އެކްޓެންޝަނާއި ދޮންފަނުގައި ސައުދީ ޕްރިންސްގެ ހިލޭއެހީގެ ދަށުން އަޅަންފަށާ މިސްކިތް ފާހަގަކޮށްލެވެއެވެ.


Shameem Ge Zinmaa Akee Raees Yameen Ah Dhauva Kurun Ekani: Jameel - Vaguthu\nޕްރޮސެކިއުޓަ ޖެނެރަލް (ޕީޖީ) ހުސެއިން ޝަމީމްގެ ޒިންމާއަކީ ކުރީގެ ރައީސް އަބްދުﷲ ޔާމީން އަބްދުލްގައްޔޫމަށް ދައުވާ ކުރުން އެކަނި ކަމަށް ޔާމީންގެ ގާނޫނީ ވަކީލުންގެ ޓީމުގައި ހިމެނިވަޑައިގަންނަވާ ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު މިއަދު ވިދާޅުވެއްޖެއެވެ.\nޖަމީލް އެގޮތަށް ވިދާޅުވީ ކޮވިޑް-19 އާ ގުޅިގެން ވެންޓިލޭޓަރުތައް ގެނައުމުގައި ކޮރަޕްޝަންގެ އަމަލުތައް ހިންގި ކަމަށް ބުނާ މައްސަލައިގައި ދައުވާ ނުކުރަން ދެ ވަނަ ފަހަރަށް ޝަމީމް ނިންމެވުމާ ގުޅިގެންނެވެ.\nޖަމީލް ކުރެއްވި ޓުވީޓެއްގައި ވިދާޅުވީ ކޮވިޑްގެ، އެންމެ ބޮޑު ކޮރަޕްޝަންގައި ވެންޓިލޭޓަރު ގަންނަން ދެ މިލިއަން ޑޮލަރު ނެގި ކަމަށެވެ. އަދި އެންމެ ފަހުން ވެންޓިލޭޓަރާއި ފައިސާ ވެސް ލިބިފައި ނުވާ ކަމަށް ޖަމީލް ވިދާޅުވިއެވެ.\nކޮވިޑްގެ، އެންމެ ބޮޑު ކޮރަޕްޝަންގައި ވެންޓިލޭޓަރ ގަންނަން2މިލިއަން ޑޮލަރ ނެގި. ވެންޓިލޭޓަރވެސް، ފައިސާވެސް ނުލިބުނު. ޕީޖީ @HuShameem ގެ ޒިންމާއަކީ ރައީސް ޔާމީނަށް ދަޢުވާކުރުން އެކަނި. ޕީޖީ އަކީ ރައީސް އޮފީހުގެ ޑިވިޝަނެއްކަން ކަށަވަރުވެއްޖެ. މިއީ ދަޢުވާކުރަންޖެހޭ މައްސަލައެއް pic.twitter.com/RBPslHixxB\n— Mohamed Jameel Ahmed (@MJameelAhmed) March 26, 2021\n"ޕީޖީ ޝަމީމްގެ ޒިންމާއަކީ ރައީސް ޔާމީނަށް ދައުވާ ކުރުން އެކަނި. ޕީޖީ އަކީ ރައީސް އޮފީހުގެ ޑިވިޝަނެއްކަން ކަށަވަރުވެއްޖެ. މިއީ ދަޢުވާކުރަންޖެހޭ މައްސަލައެއް،" ޖަމީލް ވިދާޅުވިއެވެ.\nހެލްތު މިނިސްޓްރީން ވެންޓިލޭޓަރުތައް ގެންނަން ހަވާލުކުރި އެއް ބަޔަކީ ދުބާއީގެ ކުންފުންޏެއް ކަމަށްވާ އެގްޒެކިއުޓާސް ޕްރައިވެޓް ލިމިޓެޑާއެވެ. އެ ކުންފުންޏަށް އެޑްވާންސްކޮށް ފައިސާ ދެއްކުމުގައި ކޮރަޕްޝަނުގެ އަމަލުތައް ހިންގާފައިވާ ކަމަށް އޮޑިޓަ ޖެނެރަލް އޮފީހާއި އެންޓި ކޮރަޕްޝަން ކޮމިޝަން (އޭސީސީ) އިން ވަނީ ތުހުމަތުކޮށްފައެވެ. އޭސީސީ އިން އެ މައްސަލަ ޕްރޮސެކިއުޓަ ޖެނެރަލް (ޕީޖީ) އަށް ފޮނުވުމުން ޕީޖީން ނިންމީ އެކަމުގައި ދައުވާ ކުރެވޭ ވަރުގެ ހެއްކެއް ނެތް ކަމަށެވެ. ނަމަވެސް އޭސީސީން ވަނީ އެ ނިންމުން މުރާޖައާ ކުރުމަށް ޕީޖީގައި އެދިފައެވެ.\nއަލުން މައްސަލަ މުރާޖާ ކުރުމަށް ފަހު ޕީޖީ ހުސެއިން ޝަމީމްގެ ނިންމުން ބަދަލެއް ނުކުރެއްވިއެވެ. އާއްމުންގެ ކަންބޮޑުވުން ވެސް އިންތިހާއަށް އޮތް ބޮޑު މައްސަލައިގައި ޝަމީމް އިއްޔެ އޭސީސީ އަށް އަންގަވާފައި ވަނީ ވެންޓިލޭޓަރުގެ މައްސަލާގައި އެއްވެސް ބަޔަކަށް ދައުވާ ނުކުރަން މީގެ ކުރިން ނިންމި ނިންމުން ބަދަލު ކުރަން ޖެހޭ ސަބަބެއް ނެތް ކަމަށެވެ.\nޖަމީލް އެގޮތަށް ވިދާޅުވި އިރު، މަނީ ލޯންޑްރިންގެ ކުށުގައި ޔާމީން ގެންދަވަނީ ފަސް އަހަރު ދުވަހުގެ ޖަލު ހުކުމެއް ތަންފީޒު ކުރައްވަމުންނެވެ. އެމަނިކުފާނު އެ ޖަލު ހުކުމް ތަންފީޒު ކުރައްވަމުން ގެންދަވާތާ މިހާރު އަހަރަކަށް ވުރެ ގިނަ ދުވަސްވެއްޖެއެވެ. އެ ހުކުމްގެ އިތުރުން އެމަނިކުފާނުގެ މައްޗަށް އިތުރު ދައުވާތަކެއް ކުރުމަށް ކްރިމިނަލް ކޯޓަށް ވަނީ ހުށަހަޅައިފައެވެ.\nއަފުން ގެ ރަޝީ ދު\nމާޗް 26, 2021 16:01\nކަލެ އަށް މިއަދު ދޯ ތިކަން އެނގުނީ؟ މަ ޗާ ތި އުޅެނީ ހާދަ ފަހަތުގައި ދޯ\nމާޗް 26, 2021 17:43\nއާ އެހެންކަމެއް އޭނަ ނުކުރޭ! އޭނަ އެތަނަށް ލުމަކުން\nއަދުލު އިންސާ އައި ހިޔޮ ބަދަލެއްނެތް.\nމާޗް 26, 2021 17:58\nޝަމީމު އަކީ އެތަން ލާފަހުރި ޕަޕެޓެއް އޭނާއަކީ ވަރަށް ވެސް ބަސްއަހާ ބުނާ ގޮއިހަދާ ކުއްޖެއް


Mi adhakee dhuniyege fenuge dhuvas: Fenuge haalathu engeytha?\nމިއަދަކީ ދުނިޔޭގެ ފެނުގެ ދުވަސް: ފެނުގެ ވާހަކަ އެނގޭތަ؟\nމާލެ އަށް މިފަހުން ކުރިމަތިވި ފެނުގެ ބޮޑު ކާރިސާ އަކީ ފެނުގެ މުހިންމުކަމާއި ފެން ނުލިބިއްޖެ ނަމަ އުޅެން ޖެހޭނެ ދަތި ހާލަތު ދިވެހިންގެ ގިނަ ބަޔަކަށް ތަޖުރިބާކުރެވިގެން ދިޔަ ރަނގަޅު ފިލާވަޅެކެވެ.\nނަމަވެސް ދުނިޔޭގެ ފެނުގެ ދުވަސް މިއަދު ފާހަގަކުރަމުންދާއިރު، އިހަކަށް ދުވަހު މާލެ ފެނަށް ޖެހިގެން އެންމެން "މަރަށް ތެޅުނު" ގޮތް މާ ގިނަ ބަޔަކު ހަނދާންހުރިހެނެއް ހީއެއް ނުވެ އެވެ.\nކޮންމެއަކަސް މި ހާއްސަ ދުވަހާ ގުޅުވައިގެން ދުނިޔޭގެ ފެނުގެ ހާލަތަށް ބަލައިލަމާ ހިނގާށެވެ. ދުނިޔޭގެ ފެނުގެ ދުވަހުގެ ގޮތުގައި "މާޗް 22" ފާހަގަކުރުމަށް އދ. ގެ އާންމު މަޖިލީހުން ކަނޑައެޅީ 1993 ވަނަ އަހަރު އެވެ. ކޮންމެހެން ވެސް ފާހަގަކުރަން ޖެހޭ ދުވަހަކަށް ވާތީ އެވެ.\nފެނާއި ނުލައި ދިރުމެއް ނުވެ އެވެ. އެހެންވީމަ، ފެނާއި ބެހޭ ފިލާވަޅަކަށް ތައްޔާރު ހެއްޔެވެ؟\n- ދުނިޔޭގެ އާބާދީގެ 85 ޕަސެންޓް މީހުން ދިރިއުޅެނީ ފެނުގެ މައްސަލަ އެންމެ ދަތި ނުވަތަ އެންމެ ބޮޑު ސަރަހައްދުގަ އެވެ. އެންމެ ހާލުގައި އުޅެނީ އެފްރިކާގެ ސަބް-ސަހާރަންގައި ދިރިއުޅޭ 300 މިލިއަނާއި 800 މިލިއަނެއްހާ މީހުންގެ އާބާދީ އެވެ.\n- އާބާދީގެ 783 މިލިއަން މީހުންނަށް ސާފު ބޯ ފެނެއް ނުލިބެ އެވެ. ފެނުގެ ޒަރިއްޔާ އިން ފެތުރޭ ބަލިތަކުން ރައްކާތެރިވާނެ ގޮތާއި ނަރުދަމާގެ ހިދުމަތާ ނުލައި ދިރިއުޅޭ މީހުންގެ އާބާދީ 2.5 ބިލިއަނަށް އަރަ އެވެ. ފާޚާނާއެއް ނެތަސް މޯބައިލް ފޯނެއް ނެތް މީހަކު މިއަދު ނެތެވެ.\n- ޗައިނާގައި އެކަނި ވެސް ސާފު ބޯފެން ނުލިބޭ 320 މިލިއަން މީހުން ދިރިއުޅެ އެވެ.\n- ފެނުގެ ޒަރިއްޔާ އިން ޖެހޭ ބަލިތަކާއި ކުރިމަތިވާ މުސީބާތްތަކުގައި ކޮންމެ އަހަރަކު ހަ މިލިއަނާއި އަށް މިލިއަނާ ދެމެދުގެ އަދަދަކަށް މީހުން މަރުވެ އެވެ. ފެނުގެ ޒަރިއްޔާ އިން ޖެހޭ ބަލިތަކުގައި ކޮންމެ 21 ސިކުންތަކު ކުއްޖަކު މަރުވާ ކަމަށް ދިރާސާތަކުން ދައްކަ އެވެ.\n- ލަފާކުރެވޭ ގޮތުގައި، 2030 ވަނަ އަހަރު އަންނައިރު، ކާބޯތަކެއްޗަށް އޮންނަ ޑިމާންޑް މިހާރަށް ވުރެ 50 ޕަސެންޓަށް ބޮޑުވެގެންދާނެ އެވެ. އަދި ހަކަތައިގެ ޑިމާންޑް ވެސް 60 ޕަސެންޓަށް މަތިވާނެ އެވެ. މީގެ ނަތީޖާއެއްގެ ގޮތުން ކާބޯތަކެތި އުފައްދާ މިންވަރު މަތިކުރަން ޖެހި އިންސާނުން ފެނަށް ބޭނުންވާ މިންވަރު ރިކޯޑް މައްޗަށް އުފުލިގެންދާނެ އެވެ.\n- އެމެރިކާގައި އާންމުކޮށް މީހަކު ފެންވެރުމަށް ފަސް މިނެޓް ހޭދަކުރާއިރު އެ ވަގުތު ތެރޭގައި ބޭނުންކުރާ ފެނަކީ ތަރައްގީވަމުން އަންނަ ގައުމުތަކުގެ ފަގީރު މީހަކަށް ދުވާލެއްގެ މައްޗަށް ބޭނުންކުރަން ލިބޭ ފެނުގެ މިންވަރެވެ. އެއީ ގާތްގަނޑަކަށް 90 ލީޓަރުގެ ފެނެވެ.\n- އިންސާނާގެ ހަށިގަނޑުގެ 50 ޕަސެންޓް ނުވަތަ 65 ޕަސެންޓަކީ ފެނެވެ. އުފަންވާ ތުއްތު ކުއްޖާގެ ހަށިގަނޑުގެ 80 ޕަސެންޓަކީ ފެނެވެ.\n- ކޮންމެ ދުވަހަކު ބޭނުންކުރާ ފާހާނާއަކުން އާންމުގޮތެއްގައި 757 ލީޓަރުގެ ފެން ބޭކާރުވެ އެވެ.\n- އެމެރިކާގައި ދުވާލެއްގެ މައްޗަށް މީހަކަށް 378 ލީޓަރުގެ ފެން ބޭނުންކުރެ އެވެ. ޔޫރަޕްގެ ގައުމުތަކުގައި މި އަދަދަކީ 189 ލީޓަރެވެ. އެފްރިކާގެ ސަބް-ސަހާރަންގެ ގައުމެއްގައި މީހަކަށް ދުވާލަކަށް ލިބެނީ ގާތްގަނޑަކަށް ހަތް ލީޓަރުގެ ފެނެވެ.\n- ދުވާލެއްގެ މައްޗަށް ބޯން އެންމެ ރަނގަޅީ އަށް ތަށީގެ ފެނެވެ. ފެންބޮވައިގަންނަނީ ނުވަތަ ކަރުހިއްކާ ކަމުގެ އިހްސާސްކުރެވެން ފަށަނީ ހަށިގަނޑުގައި ހުންނަ ފެނުގެ ޖުމްލަ ނިސްބަތުން އެއް ޕަސެންޓް ހުސްވުމުންނެވެ.\n- ސާފު ބޯ ފެން ހޯދުމަށް އެފްރިކާ އާއި އޭޝިއާގެ ގައުމުތަކުގައި އާންމުގޮތެއްގައި އަންހެނުންނާއި ކުޑަކުދިން ހަ ކިލޯ މީޓަރަށް ހިނގަ އެވެ.\n- ބޯން ލިބޭ ފެނަކީ ދުނިޔޭގެ ފެނުގެ އެއް ޕަސެންޓެވެ. ދުނިޔޭގެ ސާފު ފެނުގެ 90 ޕަސެންޓަކީ އެންޓާޓިކާގެ ގަނޑުފެނެވެ.\n- ފިނި ފެނަށް ވުރެ ބަރީ ހޫނު ފެނެވެ.\n- ފެންފުޅިތަކުގައި ޖަހާފައިވާ "އެކްސްޕަޔަރީ ޑޭޓަކީ" ފެނުގެ މުއްދަތު ހަމަވާ ތާރީޚެއް ނޫނެވެ. ބަންދުކޮށްފައިވާ ފުޅީގެ މުއްދަތެވެ.


Ummathuge Fakhuru: Anhen Saahibun (Aisha Binth Abu Bakr) | Dhiislam\nވާހަކަ ކިޔައިދޭ ރަޙުމަތްތެރިޔާ އޭޕްރިލް 7, 2017\nމިއީ އެބެއިކަނބަލެއްގެ ދިރިއުޅުއްވުން ފިރިހެނުންގެ މައްޗަށް އަންހެނުންގެ ޢިލްމުވެރިކަމާއި ޙިލްމުވެރިކަން އަދި މާތްކަން ދައްކުވައިދިން މަންމަ ޢާއިޝަތް ގެފާނުންގެ ވާހަކައެވެ. އެ ބެއިކަނބަލެއްގެ ޢިލްމުގެ ބޮޑުމިން މިޔަދާއި ހަމަޔަށް ޢިލްމުވެރިން ވިދާޅުވަމުން ދަސްކުރައްވަމުން އަންނަ ޢިލްމުވެރިޔާއެވެ. ޔުނިވާރސިޓީ އަކަށް ނުވަނެއް ކަމަކު ރަސޫލުﷲ ގެފާނުންގެ ގެކޮޅުގައި އެ ދާރުލް ޢުލޫމުގައި ކިޔަވާ ވިދާޅުވި މި އުންމަތަށް ފެންނާނެ އެންމެ ބޮޑު އެއް މުޙައްދިޘެވެ. އެންމެ ބޮޑު އެއް ޙާކިމެވެ. އެންމެ ބޮޑު އެއް ޣާޒީއެވެ. އެންމެ ބޮޑު އެއް ފިޤުޙުވެރިޔާވެސް މެއެވެ. އަންހެނުންނަށް ބޮޑުވެގެން ވާ ފަޚުރެކެވެ.\nޣާޒީ އޭ ބުނުމުން ކޮށި އަރައިގަތީ ތޯއެވެ؟ އާދެ އެއީ ޤާޟީއެކެވެ. ނަމަވެސް އެ މަޤާމް އަދާ ކުރައްވަވާން ހުއްދަ ނެތެއްކަމަކު ޚުދު ޢަލީ ބިން އަބީ ތާލިބް ފަދަ މި އުންމަތުގެ އެންމެ ބޮޑެތި ޣާޒީން ވެސް ކަމަކާއި މެދު ޙުކުމެއް ކުރައްވަން އުނދަގޫ ވެއްޖެ ނަމަ އެ ޙާދިސާގެ މައްޗަށް ވާ ޙަދީޘް ޢިލްމު ތައް އެކަމަނާގެ އަރިހުން ދަސްކޮށް އެއިން ޙުކުމް އިސްތިންބާތު ކުރައްވަވާ ހައްދަވައެވެ. ޤާޟީ އޭ މިދެންނެވީ އެހެންވެ އެވެ.\nރަސޫލުﷲ ގެފާނުންނަށް ފަހުގައި ވެސް މުސްލިމުން ގެ މައްޗަށް މުދާވެރިކަން ލިބުމުން އެކަމަނާއަށް ހަދިޔާއެއްގެ ގޮތުގައި އެއްޗެއް ލިބިވަޑައިގަތަސް އެ އަކީ އެކަށް ފަޤީރުންނަށް ބައްސަވާލައްވައެވެ. އެހެނީ އެކަމަނާގެ ގެކޮޅުގައި ކާނެފަދަ އެކައްޗެއްވެސް ނުވާ ޙާލުގައެވެ. އެންމެ 10 ވަރަކަށް އަހަރު އެކީ ގައި އުޅުއްވަވާފައި ރަސޫލުﷲ ގެފާނުން ސުވަރުގެ ވަޑައިގަތެވެ. އެ 10 އަހަރު އެކަމަނާ އުޅުއްވެވީ ޢިލްމު އުނގެނި ވަޑައިގަތުމުގައެވެ. އެޔަށްފަހު ބާކީ 50 އަކަށް އަހަރު އުޅުއްވީ ކިޔެވި ތަކެތިން މީހުންނަށް ފައިދާކޮށްދެއްވުމަށެވެ. އެކަމަނާ ވީ ރަސޫލުﷲ ގެފާނުންގެ އަނބިކަނބަލުން ކުރެން މުޅި ޤުރުއާން އެކީ ހިތު ދަސްކުރެއްވި ތިންބެއިކަނބަލުންގެ ތެރެއިން ނެވެ.(އަނެއް ދެ ބެއިކަނބަލުން ނަކީ: އުންމު ސަލަމަތުގެފާނުން ނާއި ހަފްސާގެފާނުން ނެވެ). ސައްޙަ ޙަދީޘް ތައް ރިވާކުރެއްވި އުންމަތުގެ އެންމެ ބޮޑު4ރާވީންގެ ތެރެއިން މިކަމަނާ ވެވަޑައިގަތެވެ (އަނެއް ބެއިކަލުން ނަކީ އަބޫ ހުރައިރާ، ޢަބްދުﷲ ބިން ޢުމަރު، އަނަސް ބިން މާލިކް).\nއަލް-އަހްނަފް ވިދާޅުވިއެވެ "ތިމަން ކަލޭގެފާނުން އަބޫބަކުރުގެފާނުންނާއި، ޢުޘްމާނުގެފާނުންނާއި، ޢަލީގެފާނުން ނާއި އެހެނިހެން ދޫހެލޭ ބޮޑެތި ޚަލީފާވެރިންގެ ދަރުސްތައް އަޑު އެހީމެވެ. އެހެނަސް އެ ވާހަކައެއްގައި ބުރަދަނާއި، އަސަރާއި، ޢިލްމާއި ޙިލްމުވެރިކަން ހުރި ދަރުސްތަކެއް ޢައިޝަތް ގެފާނުންގެ ދަރުސްތަކުގައި ވާ ފަދައިން ނީވެއެވެ" އިސްލާމްދީނުގައި ޚަދީޖަތުގެފާނުންނާއި ފާތިމަތުގެފާނުންގެ ފަހަށް3ވަނައަށް އެހެން މާތް ބެއިކަނބަލަކު ޢައިޝަތު ގެފާނުން ފިޔަވާ ނުވެއެވެ.\nނަމަވެސް ކާފަރުންގެ ސުވާލުތަކައް މި ލޯ ނުހުޅުވޭ މުސްލިމު ތަކުންނަށް ކުރިމަތި ކުރަމުން ދެއެވެ. އޭގެއިން ސުވާލެއް ދަންނަވާލަމެވެ.\nރަސޫލުﷲ صلى الله عليه وسلم ސައްޔިދްނާ ޢާއިޝަތް ގެފާނުން ގެ ހަނގު އުމުރުފުޅުގައި ގައި ކައިވެނި ކުރެއްވެވީ ކީތްވެތޯއެވެ؟ (ހިތާމަޔާއި އެކީ ދަންނަވާލަން ޖެހެނީ މި ސުވާލު މި ދިވެހިފަސްގަނޑުގެ ދީން ދޫކޮށްލި ސޮރަކު ވެސް އަޅުގަނޑާއި ކުރި ވާހަކައެވެ)\nޖަވާބުގައި އެހަށް ދަންނަވާލަން ބޭނުންވަނީ ބޮލާއި ސިކުނޑި ކޮބައި ހެއްޔެވެ. އެއިން އެއްޗެއް ވާނަމަ ހުޅުވައިގެން އިނދެ ކިޔާށެވެ.\n1. ރަސޫލުކަމުގެ ޒިންމާ އަކީ އިންސާނަކަށް ލިބޭނެ އެންމެ ބޮޑު ޒިންމާއެވެ. އެހެން ކަމުން އެކަމުގެ ފަސޭހަޔަކަށްޓަކައި ރަސޫލުއްﷲ ގެފާނުން އެކަލޭގެފާނުންގެ ބޮޑެތި ދުޝްމިނުންގެ (ޤުރައިޝް ވަންހައިގެ ބޮޑުންގެ) ތެރެއިން ބައެއް މީހުންގެ ދަރިކަނބަލުންނާއި ކައިވެނި ކުރެއްވެވިއެވެ. އޭރުގެ ޤުރައުޝުންގެ އާދަކާދައިގައި ޅީދަރި އަކީ އާއިލާގައި ވަރަށް ބޮޑު މަޤާމެއް ދެވިފައި ވާ މީހަކެވެ. މިކަމުން އެމީހުންނާއި ގާތްކަން އުފެދުމަށާއި އެހެން މީހުންގެ ނުރައްކަލުން ސަލާމަތްވުމަށް ބާރުލިބޭނެކަން ޤަބޫލު ނުކުރެވޭހެއްޔެވެ. އޭގެ އެއް މިސާލަކީ އަބޫސުފްޔާނުގެ ދަރިކަނބަލުން ނާއި ކައިވެނި ކުރުވުމުން ޚުދު އަބޫސުފްޔާނު އެކަމަނާ ރަސޫލުﷲ ގެފާނުންގެ ގެކޮޅަށް ގެނެސްދެއްވެވިކަމެވެ.\n2. އަނެއް ކަމަކީ ސަޢޫދީ ޢަރަބިއްޔާގެ މޫސުމުގެ ގޮތުން އެތާނގެ ކުދިން ވަރަށް އަވަހަށް ފުރާވަރަށް އަރައެވެ. (ނޭންގޭ ނަމަ އެތާ ކިޔަވަން އުޅޭ ކުދިން ކުރެން އައްސަވާށެވެ. އިވޭ ތަނުން ދެކޮޅު ހަދައި ގަތުމަކީ 21 ވަނަ ގަރުނަށް އަރުވާ ހުތުރެއްކަން ދަނެގެން އިނދެ ކިޔުން އެދެމެވެ)9އަހަރުގެ އަނހެން ކުއްޖެއްވެސް މި ދިވެހި ރާއްޖޭގެ 20 ނުވަތަ 22 އަހަރުގެ އަންހެނަކާއި ހަށިގަނޑުގެ ގޮތުން އެއްވަރެވެ. އިމާމް ޝާފިޢީގެފާނުންވެސް އެކަލޭގެފާނުންނަށް މުސްކުޅި އެއްކަމަށް ހީކުރެވުން 25 އަހަރުގެ އަންހެނެއްގެ ވާހަކަ ވިދާޅުވި އެވެ. ވީމާ ބުނަން މިއުޅެނީ އެއީ ޤުރައިޝުންގެ ވައްޓަފާޅި އާއި އެއްގޮތަށް އޮތް ކަމެއްކަމެވެ.\n4. އަދި ރަސޫލުﷲ ގެފާނުން ޢާއިޝާ ގެފާނުންނާއި ކައިވެނި ކުރެއްވެވީ އަބޫޖަހުލާއި އަބޫލަހަބުގެ ދުވަސްވަރު ހަމަ އެ މައްކާގައި ދުނިޔޭގައި ނުލަފާކަން މަތީ ތިއްބައެވެ. މި ނަންގަނެލީ އުންމަތުގެ ދެ ފިރުޢައުނުންގެ ނަމެވެ. ނަމަވެސް އެއިން މީހަކުވެސް އަދި އެހެން ޤުރައިޝަކުވެސް އެކައިވެންޏާއިމެދު އުފް ވެސް ބުނެލާފަ އެއް ނެތެވެ.\n5. ޢަމްރު ބުނުލް ޢާސް ގެފާނުން (ކުރިން އިސްލާމް އެއް ނޫން) ވެސް އެކަލޭގެފާނުންގެ ބައްޕާފުޅާއި އުމުރުގެ ތަފާތުގައި އުޅުއްވަނީ އެންމެ9އަހަރެވެ. ނަމަވެސް އަޅުގަނޑުމެން 25 އަހަރުގެ ތަފާތު އެބަ އުޅެމުއެވެ.\n6. އުމުރުގެ ތަފާތު ބޮޑުނަމަވެސް ކައިވެނި ދެފަރާތުންވެސް ރުހޭނަމަ އޭރުވެސް އަދި މިހާރުވެސް އެ ބިމުގައި އެ ކައިވެނި ކުރެވެއެވެ. އޭގެތެރެއިން އަޅުގަނޑުގެ އަޚަކުވެސް އެފަދަ ކައިވެންޏަކަށް ދިޔަވާހަކަ ބުންޏެވެ.\n7. ރަސޫލުﷲ ގެފާނުންގެ ހަމައެކަނި ތި ކަންބޮޑުކޮށްގެން އުޅެނީ އެކައިވެނި އެކަނިން ތޯއެވެ؟ އެކަލޭގެފާނުން ފުރިހަމަ ފިރިހެނެތްގެ ގޮތުގައި ހުންނެވި އިރު މައްކާގެ ޤުރައިޝުންގެ ތެރޭގައި އެޔަށްވުރެން މާތް، އެޔަށްވުރެން އަމާނާތްތެރި، ވަފާތެރި، ހެޔޮލަފާ، ރީތި، ބަރަކާތްތެރި ބެއިކަލަކުނުވެއެވެ. "މުޙައްމަދުލް އަމީނޭ" (صلى الله عليه وسلم) އޭ އޭރުވެސް އެމީހުން ކިއެވެ. މިފަދަ ބެއިކަލަކަށް ތިމާގެ އަންހެންދަރިޔަކު ދިނުމަކީ ފަޚުރެއްކަމުގައި ނުދެކޭނެ މޮޔަކު ވާނެހެއްޔެވެ؟ ސިކުނޑި ކޮބައިހެއްޔެވެ؟ ނަމަވެސް އަލަތު ކައިވެނި ވެސް ވީ ހުވަފަތް އަންހެން ސާހިބަކާއިއެވެ. އޭރު އެކަމަނާގެ އުމުރުފުޅުން 40 ކަމުގައި ވެސް ބުނެވެއެވެ. މިވާހަކަ ނުދެއްކުނީ ކީއްވެބާއެވެ؟\nމިއަކީ މުންކިރުވާންޖެހޭ ވަރުގެ ކަމެއްތޯއެވެ؟. ދަންނަވާލަމެވެ. ރަސޫލުﷲ ގެފާނުންގެ ކައިވެނިފުޅުތައް ވީ ތިޔަ (ނޫނީ އެ) ހީކުރާ ގޮތާއި ތަފާތުކޮށެވެ. 23 އަހަރުގެ ބުރަ މަސްއޫލިއްޔަތުގައި މުޅި ރޭގަނޑުހެން އުޅުއްވެވީ ފައިންޕުޅު ދުޅަވަންދެން ދަމުނަމާދު ކުރެއްވުމުގައެވެ. ދުވާލު ވެއްޖެނަމަ ދީނަށް ގޮވާލާ ދީން އުނގަންނަވައި ދެއްވުމުގައެވެ. އެފަދަ ޙާލުކޮޅެއްގައި 60 އަކަށް އަހަރު ދުވަހު ހުންނަވާ އެކަލޭގެފާނުންނާއި ޙަވާލު ކުރެވުނު މަސްއޫލިއްޔަތު އަދާކުރައްވާ އިސްލާމްދީނަށް އުޅުމަށް އަޅުގަނޑުމެނާއި ޙަވާލުކޮށް ވަސިއްޔަތް ކުރައްވަވާ ސުވަރުގެ އެ ވަޑައިގަތް ސާހިބާގެ މުޅި ޙަޔާތުން އެންމެ ކުށެއްވެސް ނިކަން ދައްކަ ބަލާށެވެ.\nއިމާމް މާލިކް ގެފާނުން ވިދާޅުވިއެވެ. "ޢާއިޝަތު ގެފާނުންނަށް މަލާމަތް ކޮށް ފުރައްސާރަ ކުރާ މީހާ އަކީ ޤުރުޢާނާއި އިދިކޮޅު ހަދައިފި މީހެކެވެ. އަދި ޤުރުއާނާއި އިދިކޮޅު ހަދައިފި މީހަކީ މެރުމުގެ ޙުކުމް އައިސްފި މީހެކެވެ" (މާނައީ ދީނުން ބޭރުވެއްޖެ މީހެއްގެ ޙުކުމް އައީ އެވެ)\nއިބްން ހަޒްމް ވިދާޅުވިއެވެ. "އިމާމް މާލިކްގެ އެބަސް ތެދެވެ. އެހެނީ ޤުރުއާނުގައި ކަނޑައެޅިގެން އެކަމަނާގެ ކުށެއް ނުވާކަމަށް އައިސްފައިވާތީއެވެ"\nދަންނާށެވެ. ޢާއިޝަތުގެފާނުންގެ ކައިވެނިވީ އުންމަތަށް ލިބުން ނަސީބަކާއި ނަސްރަކަށެވެ. އެހެނީ އެކަމަނާގެ ހަގު އުމުރުފުޅުން ފެށިގެން ޢިލްމުވެރިކަމާއި މާތްކަމުގައި އަރާވަޑައިގެންނެވިއެވެ. އިތުރު އެކަލޭގެފާނުން ސުވަރުގެ ވަޑައިގަތުމަށްފަހު އެފަދަ ޢިލްމު ވެރި އަންހެނަކު މިބިންމައްޗަކު ނުވެއެވެ. ޚުދު އަބޫބަކުރުގެފާނުން ފަދަ އަރިސް އަސްޙާބު (ފިރިހެން ބެއިކަލުން) މައްސަލަ ތަކުގަޔާއި ޢިލްމު ހޯދުމަށް އެކަމަނާގެ އަރިހަށް ވަޑައިގަތެވެ.\nރަސޫލުﷲ ގެފާނުން ޙަދީޘް ކުރެއްވެވިއެވެ. "(ތިމަން ކަލޭގެފާނުންނަށް ފަހު) ތިޔަބައިމީހުން ދީނުން ބައެއް މި ހުމައިރާގެ ގާތުން ދަސްކުރާ ހުށިކަމެވެ." ހުމައިރާ އަކީ ޢާއިޝަތުގެފާނުންގެ ކުންނިއްޔާއެކެވެ.\nމުޅި ޙަޔާތް ފަޤީރު ކަމުގައި ހޭދަކުރައްވާފައި ވަޑައިގަތީ ހިތްވަރާއި ކެތްތެރިކަމާއި ޢިލްމާ ޙިލްމުގެ މައްޗަށް ފިރިހެން ބޮޑެތި އިމާމުވެރިންނާއި މުޖާހިދުންގެ މައްޗަށް ގޮންޖައްސަވާލައްވާފައެވެ.\n12 ޖެނުއަރީ, 2012 | 9:10\nމިފަދަ އިބުރަތްތެރި ވާހަކަތަކުން އިބުރަތްލިބުމުންވެސް އެމީހުން އެވަނީ ގާފިލްވެފަ. ﷲގެ ހިދާޔަތުން ބޭރުކޮއްލާފި މީހަކަށް ހިދާޔަށްދެއްވާނެ އެހެން ފަރާތެއްނުވާނެ، ހުދު ރައީސް ނަސީދު އަށްވެސް އެކަމެއްނުވާނެ. އެކަމަކު ދެރައީ މިބައިމީހުން ނަސީދު ބުނާވާހަކައަކީ ރަގަޅުވާހަކައެކޭ ހިތާ އަތްޖަހަޖަހާ ތިިބިނަމަވެސް އެއިން މީހަކާއި މަރުބައްދަލުވެއްޖެނަމަ ﷲފިޔަވާ އެހެންފަރާތަކައްބާރެއްނެއްކަން، މަލަކުލް މައުތަށް ނަސީދު އަމުރެއްނުކުރެވޭނެ. ވީއިރު މިބިންމަތީގަ ކޮންބޮޑާކަމެއްދައްކާކައްތަ؟ ﷲގެ ނިޔާ އްއުމުނަ ދާންޖެހޭނެ. ބުނެބަލަ ނިކަން މީދިޔާއަށް އަރާފަ ﷲ އަށް ގޮންޖަހާފަ އެމް ޑީ ޕީ އެކަކުވެސަ ނުދާނަމޭ ނަސީދު ބުނިއްޔާއޭ ދާނީ ، ނަސީދުވެސް ދާންޖެހޭނެ. ﷲގެ ރަސޫލާގެ ޝަފާއަތް ފިޔަވާ އެހެންފަރާތެއްގެ ޝަފާއަތެއް ﷲ ގަބޫލެއްނުކުރައްވާނެ.\n15 ޖެނުއަރީ, 2012 | 6:46\nﷲ މެނުވީ ހައްގު ވެގެން އަޅުކަމެއްވެވޭ އިލާހަކު ނުވޭ. ﷲ ގަންދީ ބުނަން ނަޝީދުވެސް ޖެހޭނީ ހަމަދާން. ހިތަށް އަރާހާ އެއްޗެއް ތި ކިޔަނީ ބަލަ ނަޝީދު ﷲ ޞުބްހާނަހޫ ވަތައާލާ އެއި ކަލެއަށް ތިއިއްޒަތް ދެއްވި ރަސްކަލާންގެ. އެކަލޭގެފާނަށް ބަދުބަސް ބުނާމީހާ ﷲ ގެއްލެނި ކުރައްވާނެ! މާދަމާ ޤިޔާމަތްދުވަހުން އެކަލޭގެ ފާނުގެ ޝަފާއަތް ބޭނުންނަމަ ހިތަށް އައިހައި އެއްޗެއް ނުކިޔާ. ﷲ އަކީ އަޒާބުގައި ގަދަފަދަ ރަސްކަލާނގެ. ކަލޭ ހިތުން ޖައްބާރުވާންތަ ތިއުޅެނީ. ޖައްބާރު ވަންތަ ﷲ ކަލޭ ނެތުމުގެ ތެރެއިން ވުޖޫދަށް ގެންނަވައި ކަލެއަށް މިޤައްމުގެ ވެރިކަން ދިނީމާ އެކަލާނގެއަށް ޝުކުރު ކުރުމުގެ ބަދަލުގައި އެކަލާނގެ އަޅާއަށް (މުހައްމަދު ސައްލައްﷲ) މަލާމާތް ކުރަނީތަ. ތައުބާވޭ ނަޝީދު..\nޒާރާ އިޤްބާލް :\n20 މާރޗް, 2012 | 12:46\nޢާއިޝަތުގެފާނު ފަދަ ބޭކަނބަލުންގެ އާދައިގެ ދިރިއުޅުއްވުން ބެހެއްޓެވިގޮތާއި އުޅުއްވި އުޅުއްވުން އެނގޭނޭފަދަ ލިޔުމެއް ގެނެސްދެއްވުން އެދެން. އެކަމުން އަޅުގަނޑުމެން އަންހެނުންނަށް ރަނގަޅު ހެޔޮ ބަދަލުތަކެއް ގެނެވޭނެތީ އެވެ.\n16 މެއި, 2012 | 1:38\nރަސޫލުﷲ ގެފާނާއި އަބޫބަކުރަކީ ކުޑައިރުން ސުރެއް ގާތް ދެރަހުމަތް ތެރިންނަށް ވުންވެސް މީގެތެރެއިން ހިމެނޭ.


ޖަޕާނުން ހަދިޔާކުރި އަލިފާން ނިވާ އުޅަދުތަށް ސްޓޭޝަންތަކަށް ފޮނުވައިފި – Haftha\nFri, 29 May, 2020, 7:00 pm\nޖަޕާނުން ހަދިޔާކުރި އަލިފާން ނިވާ އުޅަދުތަށް ސްޓޭޝަންތަކަށް ފޮނުވައިފި\n2018 ވަނަ އަހަރުގެ ޖަޕާނު ސަރުކާރުގެ ހިލޭ އެހީގެ ދަށުން ރާއްޖެއަށް ހަދިޔާކުރި ފަޔަ ވެހިކަލްތައް އެމްއެންޑީއެފް ފަޔަ އެންޑް ރެސްކިއު ސާވިސްގެ ބެލުމުގެ ދަށުން ކަނޑައެޅިފައިވާ، ރާއްޖޭގެ 14 ފަޔަ ސްޓޭޝަނަކަށް ފޮނުވައިފި އެވެ.\nއެމްއެންޑީއެފުން ބުނީ 14 ފަޔަ ސްޓޭޝަނަށް ފޮނުވާފައިވަނީ 24 ވެހިކަލާއި 05 ލޯންޗެވެ. މި ވެހިކަލްތަކުގެ ތެރޭގައި ހިމެނޭ ޓެންޑަ ވެހިކަލްގައި 1500 ލީޓަރު ފެން އުފުލުމުގެ ގާބިލްކަން ލިބިފައިވާއިރު ފޯމް ޓެންޑަ ވެހިކަލްގައި 200 ލީޓަރު ފޯމް ކޮންސެންޓްރޭޓް އަދި 4000 ލީޓަރު ފެން އުފުލެ އެވެ.\nޖަޕާން ސަރުކާރުން ހަދިޔާކުރި ވެހިކަލްތަައް ފޮނުވާފައިވާ ރަށްތަކަކީ މާލޭ، ހުޅުމާލޭ، ވިލިމާލެ، ކ. ތިލަފުށި، ހދ. ކުޅުދުއްފުށި، ޅ. ނައިފަރު، އދ. މާމިނގިލި، ފ. ނިލަންދޫ، ދ. ކުޑަހުވަދޫ، ލ. ކައްދޫ، ގދ. ތިނަދޫ، ޏ. ފުވައްމުލައް، ސ. ހިތަދޫ އަދި ސ ހުޅުމީދޫ އެވެ.\nމި ވެހިކަލްތަކަކީ 2018 ވަނަ އަހަރުގެ ޑިސެމްބަރު މަހުގެ5ވަނަ ދުވަހު ޖަޕާނު ސަރުކާރުގެ ހިލޭ އެހީގެ ދަށުން ހަދިޔާ ކުރި ވެހިކަލްތަކެކެވެ.


SunOnline: Mary maruvikamah bune report kuree Lamhaa egein nukuinthaa 1 minute fahun: PG\nމޭރީ މަރުވިކަމަށް ބުނެ ރިޕޯޓް ކުރީ ލަމްހާ އެ ގެއިން ނުކުތްތާ އެއް މިނެޓް ފަހުން: ޕީޖީ\nމުއާވިޔަތު އަންވަރު 20 Jan 2022, 13:46\nމިއަދުގެ ޝަރީއަތުގެ މަޖިލީހުގައި ލަމްހާ ----\nއައިޖީއެމްއެޗްގައި މަސައްކަތް ކުރި ފިލިޕީންސްގެ ނަރުސް މޭރީ ގްރޭސް އޮނެޑް ޕިނެޑާ މަރުވެގެން ރިޕޯޓް ކުރުމުގެ އެއް މިނެޓް ފަހުން އެ ގެއިން ދިވެހި ނަރުސް ހަލީމަތު ލަމްހާ ނުކުތް ކަމަށް ދައުލަތުން ބުނެފިއެވެ.\nމޭރީގެ މަރާ ގުޅިގެން އޭނާގެ ފިރިމީހާ މާވީންއަށް ވަނީ މަރުގެ ދައުވާ ކޮށްފައެވެ. އަދި މާވިންގެ ދިވެހި ލޯބިވެރިޔާ ލަމްހާއަށް ވަނީ އެނގިހުރެ މީހަކު މެރުމުގައި ބައިވެރިވުމުގެ ދައުވާގެ އިތުރުން އިތުރު ދެ ދައުވާއެއް އުފުލައިފައެވެ.\nމި މައްސަލައާ ގުޅިގެން އަދިވެސް ވަރަށް ގިނަ ހެކިތަކެއް ހުށަހަޅަން ހުރިކަން ފާހަގަކޮށް ދައުލަތުގެ ވަކީލް ވިދާޅުވީ, މޯބައިލް ފޮރެންސިކް ހެކިތަކެއް އަދި ހުށަހެޅުމަށް ހުރި ކަމަށެވެ.\nއެ ހާދިސާ ދައުލަތުން ސިފަކޮށްފައިވަނީ ދުރާލާ ރާވައިގެން ހިންގި ހާދިސާއެއްގެ ގޮތުގައެވެ. އަދި އެގޮތަށް ބެލެވޭ ބައެއް ސަބަބުތައް ވެސް ދައުލަތުން މިއަދުގެ ޝަރީއަތުގެ މަޖިލީހުގައި ވަނީ ހިއްސާކޮށްފައެވެ.\nމިދިޔަ އަހަރުގެ އޮކްޓޯބަރު މަހުގެ ދިހަ ވަނަ ދުވަހުގެ ފަހުން ލަމްހާއާ މާވިންއާ ދެމެދު ދެކެވިފައިވާ ވާހަކަތަކަށް ބަލާއިރު އަންހެނެއްގެ ގަޔަށް ސިރުންޖު ޖަހާ ވާހަކަތަކެއް ދައްކާފައިހުރި ކަމަށް ދައުލަތުގެ ވަކީލް ވަނީ ވިދާޅުވެފައެވެ.\nއެ ހާދިސާ ހިނގި ދުވަހުގެ 10:20 ގައި މާވިންގެ ފޯނުން ގޫގުލް ސާޗްތަކެއް ކޮށްފައިވާކަން ފާހަގަކޮށް ދައުލަތުގެ ވަކީލް ވިދާޅުވީ, މީހެއްގެ ކަރުގައި ހިފާ ނޭވާ ހާސްކޮށް މަރާލާނެ ގޮތުގެ ފޮޓޯތަކެއް ބަލާފައިވާ ކަމަށެވެ.\n"މި ގޫގުލް ސާޗްގެ ދެތިން ހަތަރު މިނެޓް ފަހުން މާވިން ވަނީ އޮލީވިއާ (މާވިންއާ މޭރީގެ ކުޑަ ދަރިފުޅު) ގެންގޮސް ލަމްހާއާ ހަވާލުކޮށްފައި," ދައުލަތުގެ ވަކީލް ވިދާޅުވިއެވެ.\nހާދިސާ ހިނގާފައިވާ ގޮތުގެ ޓައިމްލައިނަށް ބަލާއިރު އެ ދުވަހުގެ 12:02 ގައި މޭރީ, ބްރޭކަށް ގެއަށް ގޮސްފައިވާ ކަން ދައުލަތުގެ ވަކީލް ވިދާޅުވިއެވެ. އަދި 12:30 ގައި ކުޑަ ދަރިފުޅު ގޮވައިގެން މާވިންމެން ދިރިއުޅުނުގެއަށް ލަމްހާ ދިޔަކަމަށް ވެސް ދައުލަތުން ބުންޏެވެ.\nމާވިންގެ ދެމަފިރިން ދިރިއުޅުނުގެއަށް އެ ދުވަހު ލަމްހާ ނުވަންނަކަމަށް ބުނެފައިވާތީ އެކަން ނަފީ ކުރުމަށް ދައުލަތުން ވީޑިއޯ ފުޓޭޖް ހުށަހަޅާނެ ކަމަށް މިއަދު ވަނީ ބުނެފައެވެ.\n"އޮލީވިއާ ގޮވައިގެން 12:30 ގައި ލަމްހާ އެގެއަށް ވަނުމަށްފަހު ލަމްހާ އެ ގެއިން ނިކުމެފައިވަނީ އޭގެ ވިހި މިނެޓް ފަހުން 12:49 ގައި. ލަމްހާ އެގެއިން ނިކުތުމުގެ އެއް މިނެޓް ފަހުން މޭރީ މަރުވިކަމަށް ބުނެ މާވިން މިވަނީ އެމްބިއުލައިންސަށް ގުޅާފައި," ދައުލަތުގެ ވަކީލް ވިދާޅުވިއެވެ.\nއެހެންކަމުން މޭރީ މަރުވެގެން ދިއުމުގައި ލަމްހާގެ އަތެއް ނެތް ކަމަށް ބަލާނެ އެއްވެސް ޖާގައެއް ނެތް ކަމަށް ދައުލަތުގެ ވަކީލް ވަނީ ވިދާޅުވެފައެވެ.


Fuvahmulakah kurevvi Dhathurufulhu ninmavaa lehvumahfahu Faisal Male’ vadaigenfi - vNews.mv\nފުވައްމުލަކަށް ކުރެއްވި ދަތުރުފުޅު ނިންމަވާލެއްވުމަށްފަހު ފައިސަލް މާލެ ވަޑައިގެންފި\nމުހައްމަދު ޝާން އަބްދުﷲ 22 August 2018, 23:59\nގުޅިފައިވާ ސިޔާސީ ޕާޓީތަކުގެ ކެންޑިޑޭޓް އިބްރާހިމް މުހައްމަދު ސޯލިހް (އިބޫ)ގެ ރަނިންމޭޓް ފައިސަލް ނަސީމް ފުވައްމުލަކަށް ކުރެއްވި ކެމްޕެއިން ދަތުރު ފުޅު ނިންމަވާލެއްވުމަށްފަހު މިރޭ މާލެ ވަޑައިގެންފި އެވެ.\nފައިސަލް ފުވަމުލަކަށް ވަޑައިގެންނެވީ މިދިޔަ ބުރާސްފަތި ދުވަހުގެ ހެނދުނުގެ ވަގުތެއްގައެވެ. ފައިސަލްގެ އުފަންރަށް ކަމަށްވާ ފުވައްމުލަކަށް އެމަނިކުފާން ވަޑައިގަތުމުން އެރަށު އެއާޕޯޓުން ގިނަ އަދަދެއްގެ ރައްޔިތުން ވަނީ ވަރަށް ހޫނު މަރުހަބާއެއް ދަންނަވާފައެވެ.\nއިއްތިހާދުގެ ރިޔާސީ ކެންޑިޑޭޓް އަދި ރިޔާސީ އިންތިޚާބުގެ2ނަންބަރު ކެންޑިޑޭޓް އިބޫގެ ރަނިންމޭޓް ފައިސަލް ފުވައްމުލަކަށް ކުރެއްވި މިދަތުރު ފުޅުގައި ދޮރުންދޮރަށް ހިންގަވައި ރައްޔިތުންނާ ބައްދަލުކުރައްވައި ރަށުގެ ހާލަތު ބައްލަވާލައްވާލެއްވުމުގެ އިތުރުން އެރަށުގައި ގުޅިފައިވާ ޕާޓީތަކުން ބޭއްވި ބޮޑު ޖަލްސާގައި ވެސް ވަނީ ބައިވެރިވެ ވަޑައިގެންފައެވެ. އެގޮތުން އެޖަލްސާގައި ވާހަކަ ދައްކަވަމުން ފައިސަލް ވިދާޅުވީ މިސަރުކާރުގެ އަނިޔާއަށް ދިވެހިން ކެތްކޮށްފި ކަމަށެވެ. ފައިސަލް ވިދާޅުވީ މި ޤައުމުން ފެނިގެންދަނީ ވަކިބައެއްގެ އުފަލަށް ޤާނޫނުއަސާސީ އާއި ހިތުހުރިގޮތަކަށް ކުޅެމުންދާތަން ކަމަށެވެ. އަދި މިއަދު ދިވެހިން ގޮވަމުން ދަނީ އެކަން އިއާދަކޮށްދިނުމަށް ކަމަށާއި، ރައްޔިތުން މިއަދު އެކަންކަން ބަލައިނުގަންނަކަން މުޅި ރާއްޖެއަށް ބަލާލުމުންވެސް އެތަން ފެނިގެންދާކަމަށެވެ.\nފައިސަލް ނަސީމް ވިދާޅުވީ ފުވައްމުލައްސިޓީ އަށް ބަލާލިނަމަވެސް ރައްޔިތުންގެ ވަރަށްބޮޑެތި ކަންބޮޑުވުންތައް އެބަހުރިކަމަށެވެ. އެގޮތުން ރަށް ގިރަމުންދާކަމުގެ ޝަކުވާ އާއި، ސިއްޙީ ނިޒާމާއި، މަގުތަކާއި އެނޫންވެސް ގޮތްގޮތުން ރައްޔިތުންނަށް ފޯރުކޮށްދޭންޖެހޭ ޚިދުމަތްތައް ފުރިހަމަވެފައި ނެތްކަމުގެ ޝަކުވާ ތަކުރާރުކޮށް ރައްޔިތުންގެ ފަރާތުން ލިބެމުންދާ ކަމަށެވެ.\nރަށުގެ މުޅި ރައްޔިތުންގެ ލޯބި ހޯއްދަވާފައިވާ ފައިސަލް ވަނީ މީގެ ކުރިން ވެސް ކެމްޕޭނުގައި ފުވައްމުލަކަށް ވަޑައިގެންފައެވެ. ކުރިން ވަޑައިގަތީ ގުޅިފައިވާ ޕާޓީތަކުގެ ރިޔާސީ ކެންޑިޑޭޓް އިބްރާހީމް މުހައްމަދު ސޯލިހާ ދެބޭފުޅުން އެކުގައެވެ. އެފަހަރުވެސް ފުވައްމުލަކުން ދެބޭފުޅުންނަށް ވަރަށް ބޮޑު ތާއީދެއް ވަނީ ލިބިވަޑައިގެންފައެވެ.\nރިޔާސީ އިންތިޚާބުގެ ކެމްޕޭނަށް ދެބޭފުޅުން ގެންދަވަނީ އެކުގައާއި އަދި ވަކިންވެސް އެކި ރަށްތަކަށް ދަތުރުފުޅު ކުރައްވަމުންނެވެ. މިދަތުރުތަކުން ފެންނަ މަންޒަރުުތަކުން ވެސް އިދިކޮޅު އިއްތިހާދަށް އިންތިޚާބު ކާމިޔާބުވާނެ ކަމުގެ އުންމީދު ވަރަށް ބޮޑު ކަމަށް ޕާޓީތަކުން ބުނެއެވެ.


SunOnline: Gina Tharinthakakaa eku Lockdown Film Kuda kuda Baaru genesdheefi\nގިނަ ތަރިންތަކަކާއެކު ލޮކްޑައުން ފިލްމު "ކުޑަކުޑަ ބާރު" ގެނެސްދީފި\nއައިމިނަތު ލުބާ 25 May 2020, 11:46\nކުޑަކުޑަ ބާރުން ފެނިގެންދާ ތަރިން---\nކޮވިޑް19ގެ ސަބަބުން މާލޭ ސަރަހައްދު ލޮކްޑައުންކޮށްފައިވާ މި ދަނޑިވަޅުގައި ވެސް ފިލްމީ ތަރިން އެކުވެގެން ލޮކްޑައުން ފިލްމެއް ނެރެފިއެވެ.\nކާމިޔާބު އެކްޓަރު އަހުމަދު އަޒްމީލް (އަޒޭ) އިސްނެގުމުގެ މަތިން ގޭގައި ތިބެގެން ޝޫޓްކޮށްގެން ގެނެސްދީފައިވާ މި ފިލްމަކީ އާންމުންނަށް ވަރަށް މުހިއްމު މެސެޖެއްދިން ފިލްމެކެވެ. "ކުޑަކުޑަ ބާރު"ގެ ނަމުން ނަންދީފައިވާ މި ފިލްމުގެ އެންމެ ހާއްސަ ތަންކޮޅަކީ ހުރިހާ އެންމެންގެވެސް "ޖިންނި ޖިނާ" (ރީކޯ މޫސަ) ފެނިގެންދިޔުމެވެ. އޭނާ އާއެކު ޖިންނި ޖިނާގެ ޒޫނާ (ނިއުމާ މުހައްމަދު) ވެސް މި ފިލްމު ވަނީ ފެނިގެން ގޮއްސައެވެ.\nދިވެހި ފިލްމީ އިންޑަސްޓްރީގެ ގިނަ ތަރިންތަކެއް މި ފިލްމުން ފެނިގެންދިޔައިރު ކުރީގެ އެކްޓަރު މަރިޔަމް އަފީފާ ވެސް ވަނީ މި ކުރު ފިލްމުން ފެނިގެން ގޮއްސައެވެ. ދިހަ ވަރަކަށް މިނެޓްގެ މި ކުރު ފިލްމުގެ ސްކްރިޕްޓާއި އެޑިޓިން މަސައްކަތްކޮށްފައިވަނީ ވެސް އަޒޭއެވެ.\n"ކުޑަކުޑަ ބާރު" އިން ފެނިގެންދާ ބައެއް ތަރިންނަކީ އައިޝަތު ރިޝްމީ، އައިމިނަތު ރަޝީދާ (އައިންތު) އާއި ރަވީ ފާރޫގު، އިސްމާއީލް ޖުމައިހް (ޖުމާ)، އަހުމަދު ސައީދު، ފާތުމަޒު އާޒިފާ (އަޒޫ) ރޯނު ހަސަން މަނިކާއި އާރިފާ އިބްރާހީމް، ޝަރާ އަދި ޒެއްލު ހިމެނެއެވެ.\nމި ފިލްމަކީ ބޮލީވުޑްގެ ލޮކްޑައުން ކުރު ފިލްމު "ފެމިލީ" އިން އިންސްޕަޔާވެގެން ތައްޔާރުކުރި ފިލްމެކެވެ. ފިލްމުގައި އަތްދޮވުމުގެ މުހިއްމުކަމާއެކު ގައިދުރުކުރުމުގެ މުހިއްމުކަމަށްވެސް އަލިއަޅުވާލައިފައިވެއެވެ. ކުޑަކުޑަ ބާރު މިހާރު ޔޫޓިއުބުން ބަލައިލެވޭނެއެވެ.\nއިސްމާއީލް ޖުމައިހް (ޖުމާ)\nފިލްމީ ތަރި ރަވީ ފާރޫގު\nއާޝާ އާއި ޖުމާގެ "ގުނަމުން މިދާ" ބެލިންތަ؟\nގިނަ ތަރިންތަކަކާއެކު ލޮކްޑައުން ފިލްމު "ކުޑަކުޑަ ބާރު"\n"މާމުއި" ރިވިއު: ފޮނިފޮނި މަޖާގަނޑެއް


Palestine Ge Mi Bappa Kommme Dhuvahaku Dhari School Ah Genddhanee 12 Kilometer Kadahthukoh - Vaguthu\nފަލަސްތީނުގެ މި ބައްޕަ ކޮންމެ ދުވަހަކު ދަރި ސްކޫލަށް ގެންދަނީ 12 ކިލޯމީޓަރު ކަޑައްތުކޮށް\nއަބަދު މަންމައިން އެމީހުންގެ ދަރިންނަށް އަޅާލާ، ލޯބިދޭ ވާހަކަ ދެއްކި ނަމަ ވެސް، ބައްޕައިން އެމީހުންގެ ދަރިންނަށްޓަކާ ވަމުންދާ ގުރުބާނީތައް ފާހަގަކޮށް އެކަމަށް ޝުކުރުވެރިވަނީ މަދު ބައެކެވެ. ހަގީގަތުގައި މައިން އެމީހުންގެ ދަރިންނާއި އެކު އުފަލުގައި ދިރިއުޅުމަށް މަގުފަހި ކޮށްދީ އެމީހުންނަށްޓަކައި އަމިއްލަ އުފާތައް ގުރުބާންކޮށް ބުރަ މަސައްކަތް ކުރާ މީހުންނަކީ ބަފައިންކަން ޔަގީނެވެ.\nސަފީ އަލީ ނަމަކަށް މީހަކު ވަނީ ބައްޕައަކު އޭނާގެ އަންހެން ދަރި ސްކޫލަށް ގެންދިއުމަށް 12 ކިލޯމީޓަރު ކަޑަައްތުކޮށް ކުރަމުންދާ މަސައްކަތުގެ ވާހަކަ ޓްވިޓާ މެދުވެރިކޮށް ހިއްސާކޮށްފައެވެ. އެ ޓްވީޓަށް ގިނަ ބަޔަކު ދަނީ ތައުރީފް ކުރަމުންނެވެ.\nއޭނާގެ ޓްވީޓުގައި ބުނެފައި ވަނީ "މި ބައްޕައަކީ ހަގީގީ ހީރޯއެއް. ކޮންމެ ދުވަހަކު މިއާ ހާން އޭނާގެ އަންހެން ދަރި ސްކޫލަށް ގެންދަނީ 12 ކިލޯމީޓަރު ކަޑައްތުކޮށް. އަދި ހަތަރު ގަޑި އިރު މަޑުުރޭ ދަރިފުޅު ސްކޫލް ނިމެންދެއް. އެބައްޕަ ބޭނުން ވަނީ އޭނާ އަށް ނުކިޔެވި ހުރީމައި އޭނާގެ ދަރިފުޅަށް ރަނގަޅު ތައުލީމެއް ދޭން. އަދި އެ ސަރަހައްދުގައި ޑޮކްޓަރެއް ނެތުމުން އޭނާގެ ދަރިފުޅަށް މޮޅަށް ކިޔަވައިދީ ޑޮކްޓަރަކަށް ހަދައިދޭން"\nއެ ޓްވީޓަށް އެތައް ބަޔަކު ދަނީ ތައުރީފް ކުރަމުންނެވެ. އެ ޓްވީޓަށް ހާހަކަށްވުރެ ގިނަ މީހުން ލައިކް ދީފައިވާ އިރު ގިނަ ބަޔަކު ދަނީ އެއީ އަގުހުރި ފިލާވަޅެއް ދައްކުވައިދޭ ވާހަކައެއް ކަން ފާހަގަކުރަމުންނެވެ. އަދި ބައްޕައިންގެ އަގު ވަޒަން ކުރުމަށް ގޮވާލާ، އެމީހުން ދަނީ މިއާ ހާން ކުރަމުންދާ މަސައްކަތް ކާމިޔާބު ކޮށްދެއްވުމަށް އެދި ދުއާ ކުރަމުންނެވެ.\nނަތަންޔާހޫ ދިރިއުޅޭ ގެ ކުރިމައްޗަށް އެތައް ހާސް ބަޔަކު އެއްވެ މުޒާހަރާ ކުރަނީ\nފަލަސްތީން ރައްޔިތުންނާ މެދުގައި ރައީސް ނަޝީދުގެ ހަމަދަރުދީ!\nޔަހޫދީންގެ ވަކިތަކުން ފަލަސްތީނު ސަލާމަތްކުރާނަން - އީރާންގެ ލީޑަރު\nޑިސެމްބަރު 6, 2019 15:00\nފަލަސްތީންގަ ތިހާފަސޭހަކަމެޢްނޫން. އަފްގާނިސްތާން ނޫނީ ޕާކިސްތާން އޭ ބުނިނަމަ ރަގަޅު. ނޫނަސް ފޮޓޯ ބަލާލުންވެސް މީ ފަލަސްތީން ބަޔެކޭ ބުނަންދަތި\nޑިސެމްބަރު 6, 2019 20:36\nގަމާރު ކަން.ތީ ފަލަސްތީނެ އްނޫން.ތީ.މާލޭ މީހެ އް\nޑިސެމްބަރު 7, 2019 08:24\nފަލަސްދީން މިހެއް ނޫން އެއީ. ސާބަސް ވަގުތަށް،\nޑިސެމްބަރު 7, 2019 11:54\nފުރަތަމަ ފަހަރަށް ފަލަސްތީނުގެ އަންހެނެއްގެ އިސްތަށިގަނޑު މި ފެނުނީ. ދެން މަށަށް ވާނެވަރު ހީކޮށްލާ\nޑިސެމްބަރު 8, 2019 15:50


Gaumu Minivanvefa vaairu Rayyithunnah Minivankan Libijje Baa? | #Dhiislam\nޤައުމު މިނިވަން ވެފައިވާ އިރު ރައްޔިތުންނަށް މިނިވަންކަން ލިބިއްޖެބާ؟\nމިއީ 26 ޖުލައި 2011 ގައި ދިއިސްލާމްގައި ޝާއިއުކޮށްފައިވާ ލިޔުމެކެވެ.\nދިވެހިރާއްޖޭގެ ފަޚުރުވެރި މިނިވަންދުވަސް މުޅި ރާއްޖޭގައި ކުލަގަދަކޮށް ފާހަގަ ކުރަމުން ގެންދާއިރު ދިވެހީންގެ މިއަދުގެ މިނިވަންކަމުގެ ވާހަކަ އަކީ ރަށްރަށުގެ ހޮޅުއަށިތަކާއި، ފެންޑާތަކާއި، ޖޯލިފަތިތަކާއި، ޖަލްސާ މާލަންތަކާއި އަދި ސައިކޮޓަރިތަކުގައި ގަދަ އަޑުން ދެކެވެމުންދާ ވަހަކަ ތަކެވެ. މިނިވަންކަމުގެ ދުވަހެއްގެ ގޮތުގައި ދުވަހެއް ފާހަގަ ކުރަމުންގެންދަނީ އަހަރުމެންނަކީ އެއްވެސް ބައެއްގެ އަޅުވެތިކަމެއް ނެތް މިނިވަން ބައެކޭ ބުނެއެވެ. 1965 ވަނަ އަހަރު އިގިރޭސި ސަރުކާރާއި އެގްރީމަންޓުކޮށް ދިވެހީންނަށް މިނިވަންކަން ލިބުނުކަމަށްބުނާ މުނާސަބަތާއި ގުޅުވައިގެންނެވެ.\nވަރަށްވެސް ބޮޑު ތެދެކެވެ. 100 އަހަރަށް އައްޑުއަތޮޅު ގަން އިގިރޭސީންނަށް ދިނުމަށް ދިވެހި ދައުލަތުން ވީ އެގްރީމަންޓުގައި ސިއްކަޖެހި 100 އަހަރު ފުރިހަމަ ނުވަނީސް 1965 ވަނަ އަހަރު ރާއްޖެ ދޫކޮށް އިގިރޭސީން ފޭބުމަށް ނިންމާ އެކަން ރަސްމީ ސިފައެއްގައި ލިޔުމުން އޭރުގެ ދިވެހި ދައުލަތުގެ ބޮޑުވަޒީރާއި އިގިރޭސި ސަރ.މައިކަލް ވޯރކަރ ސޮއި ކުރައްވާ ދިވެހީންނަށް މިނިވަންކަން ވަނީ ކަށަވަރުކޮށް މުޅި ދުނިޔެއަށް އިއުލާން ކުރެވިފައެވެ. އަދި އޭގެ ފަހުން ރަސްމީކޮށް ޖެނީވާގައި ހުންނަ އދ ގެ މައި މަރުކަޒުގައި ދިވެހި ޤައުމީ ދިދަވެސް ވަނީ ނެގިފައެވެ. ސިޔާސީ ގޮތުން ބޭރުގެ ޤައުމުތަކާއި ގުޅި، ޤައުމުގެ ޚާރިޖީ ފޭރާން މުޅީން ބަދަލުވެގެން ދިޔައެވެ. އިގިރޭސީންގެ ހިމާޔަތުގެ ދަށުން ދިވެހީންނަށް މިނިވަންކަން ލިބުނު 46 ވަނަ މިނިވަންދުވަސް ކުލަގަދަކޮށް ފާހަގަ ކުރަމުން ގެންދާއިރު މިހާރު ހިތުގައި އުފެދޭ ސުވާލަކީ އަހަރުމެންނަކީ ހަޤީގީ މިނިވަނުން ބާއެވެ؟\nމީހެއްގެ މިނިވަންކަމަކީ އެމީހާގެ މައްޗަށް އެހެންމީހެއްގެ އަޅުވެތިކަމެއް މަތިވެފައިނުވުމެވެ. އަދި ތިމާ ނިންމާ ނިމުންތަކާއި ބުނާ ބަސްތަކުގައި އެހެންމީހެއްގެ ޚިޔާލާއި ވިސްނުމުން ވަކި އެއްޗެއް ބުނަން މަޖުބޫރު ވުމުގެ ބަދަލުގައި އެމީހެއްގެ ފިކުރުގެ މައްޗަށް ބުރަވެ އެއްވެސް ނުފޫޒެއްގެ ބާރަކާއި ނުލައި ކަންތައްތައް ކޮށް ބަސް ބުނެ އުޅުމުގެ ފުރުސަތަކީ މިނިވަންކަމެވެ.\n1965 ން ފެށިގެން މިއަދާއި ހަމައަށްވެސް ދީނީ (ޚާއްސަކޮށް އަޙްލުއްސުންނާ ވަލް ޖަމާޢަ) ގެ ޝިއާރު ފާޅު ކުރުމަކީ ވަރަށް ނުރައްކާ ކަމަކަށް އޮންނަނީ ވެފައެވެ. ހަޤީގީ ދީނީ ޝިއާރު ފާޅުކުރާ މީހުންނަކީ އަބަދުވެސް ކުށްވެރިންނެވެ. މީހުންގެ ނުރުހުމާއި މަލާމާތް ލިބިގެންވާ ބައެކެވެ. އަދި ޚާއްސަކޮށް ވަކި ބަސްތަކެއް ބުނުމަށާއި ވަކި ގޮތަކަށް މީހާގެ ޢަމަލުތައް ބެހެއްޓުމަށް ބާރު އެޅުމާއި އެނޫން ގޮތަކަށް ޢަމަލުތައް ބަހައްޓައިފިނަމަ ދަތި ކުރުމުގެ ފިޔަވަޅުތައް އެޅުމަކީ އެ ދުވަހުން ފެށިގެން މިއަދާއި ހަމައަށްވެސް ހިނގަމުން އަންނަ ކަމެކެވެ. ޚާއްސަކޮށް ދަޢުލަތުގެ ފަރާތުން (ނުވަތަ ވެރިކަމުގެ ޚާންދާނުގެ ފަރާތުން) މިޒާތުގެ ޕްރެޝަރުތަކާއި ފިއްތުންތަށް ކުރިމަތިކޮށް ސީދާ ވަލިއްޔުލް އަމްރުންގެ މަޖޫބުރުކުރުންތައް އިހުވެސް އަދި މިއަދުވެސް ތަޖުރިބާ ކުރީ އަދި ކުރަމުންދަނީ މަދު ބައެއް ނޫނެވެ. ޚާއްސަކޮށް ޢިލްމުވެރިންނާއި ދީނީ ޝިޢާރު ފާޅުކުރަމުންދާ ސުންނަތުގެ މަތިވެރި އަޚްލާޤްގައި ހިފަހައްޓަމުންދާ ފަރާތްތަކަށެވެ.\nދީނީ ފަރާތްތަކަށް އަންނަ ހަމަލާތައް އަންނަނީ ހަމައެކަނި ވަލިއްޔުލްއަމްރު ނުރުއްސަވާ ގޮތަށް ބަސްބުނާ މީހުންނަށެވެ. ދަޢުލަތުގެ ޝާހީ ބޭފުޅުން ބޭފުޅުންފުޅުވާ ގޮތަށް ދަޢުވާ ފަތުރާ އެކަމަށް ގޮވާލާ މީހުންނަކީ ވެރިކަމުގެ ޚާންދާނާއި ވަރަށް އަރިސް މީހުންނެވެ. ރިބާ ހަލާލުކޮށް، މިއުޒިކާއި ފަށުވި ފޭރާން ހުއްދަކޮށް، އަންހެނުންނާއި ފިރިހެނުން މަސްހުނިވުމަށް ތަރުހީބުދީ އަދި ބިދުޢަތަކަށް ފުރުސަތު ހުޅުވާލާ އެކަމަށް ގޮވާލާ “ޢިލްމުވެރިން” ނަކީ މިނިވަނުންނެވެ. އެބައިމީހުންނަށް އެއްވެސް ހުރަހެއް ނެތެވެ. ނަމަވެސް ހަޤީގީ ދަޢުވާ ފަތުރާ މީހުންނަކީ ކިތަންމެ ޢިލްމުވެރިބައެއް ނަމަވެސް އެއީ ވަރަށް ނިކަމެތި ބައެކެވެ. މިރާއްޖޭގެ ތާރީޚް މިކަމަށް ހެކިދެއެވެ.\nދެން އޮތީ ޢިޤްތިސާދުގެ ވާހަކައެވެ. މިނިވަންވީ އަހަރުން ފެށިގެން މިއަދާއި ހަމައަށްވެސް ރާއްޖޭގެ އިޤްތިސާދުގައި އުޅެމުންދަނީ އެއްބައެކެވެ. އިޤްތިސާދުގައި އިވެމުންދަނީ އެއް ނަންތަކެކެވެ. ފުރެމުންދަނީ އެއްބައެއްގެ އަންބޮނޑި ތަކެކެވެ. މިފަދަ ގިނަ ފަރާތްތަކަކީ ދައުލަތާއި އަރިސް މިތުރުންނެވެ. މިކަން އެނގޭ ހެއްކަކީ އޭރުވެސް އަދި މިހާރުވެސް ސަރުކާރުގެ މަތިފަޑިން މިފަދަ މަހުޖަނުންނަށް ދެވޭ މަޤާމްތަކެވެ. މިއާއި ޚިލާފަށް ކިތަންމެ އިގްތިސާދީ ޢިލްމު ހޯދައިގެން ކިތަންމެ ބޮޑު އިންވެސްޓްމަންޓެއް ކުރި ނަމަވެސް ކުލަޔާއި ފިކުރު ދިމާނުވާނަމަ އޭރުވެސް އަދި މިހާރުވެސް އެފަދަ ފަރާތްތަކަށް އިޤްތިސާދުގެ ހަތަރު ފާރުން އެތެރެއަކަށް ނުވަދެވޭނެއެވެ. ދައުލަތަށް ފާޑުކިޔައި ސަރުކާރުގެ ސިޔާސަތާއި ދެކޮޅަށް ބަހެއް ބުނެފިނަމަ އެމީހާގެ ވިޔަފާރި ފެންނާނީ ދާދި އަވަހަށް ބިމާއި ހަމަކޮށްލާ މަންޒަރެވެ. މިކަން އެހާރުވެސް އަދި މިހާރުވެސް މިދަނީ ފެންނަމުންނެވެ.\nވަޒީފާގެ ބާޒާރަށް ނަޒަރެއް ހިނގާލާއިރު ފެންނަނީ ހަމަ މި މަންޒަރެކެވެ. ކިތަންމެ މަތީ ފާހެއް ނަގައިގެން ހުރި މީހެއް ނަމަވެސް އަދި އެމީހަކަށް ވަޒީފާއެއް ހައްޤެއް ނުވެއެވެ. އޯލެވެލް އާދި މާސްޓާރސް ޑިގްރީވެސް އެއްވަރުވާ ހާލަތްތައް އޭރުވެސް މިހާރުވެސް ފެނެއެވެ. ބޮޑެތި ޒިންމާދާރު މެނޭޖަރު ފެންވަރުގެ މަޤާމްތަށްވެސް މަގުމަތީގައި އެނބުރޭ އެކްޓިވިސްޓަށް ދެނީ މާސްޓާސް ނުވަތަ ބެޗްލާސް ޑިގްރީ ނަގައިގެން ހުރި މީހަކު އެމަޤާމަށް ކުރިމަތިލައިގެން ހުއްޓައެވެ. ހަމަ މިއާއި އެކު ވަޒީފާގައި އުޅޭ ހުނަރާއި ފެންވަރުގެ ގޮތުން ފަހުލަވާނަކަށް ވިނަމަވެސް ކުލަޔާއި ފިކުރު ދިމާނުވާނަމަ ނުވަތަ ވަލިއްޔުލްއަމްރުގެ ބަހަށް ސެލިއުޓް ނުކުރެވޭނަމަ އެމީހަކު ޖެހޭނީ ގޭގައި މަޑުކުރާށެވެ. މިއީވެސް ދެބަސްވެވެން ނެތް ހަޤީގަތެކެވެ.\nއަޅުގަނޑުފަދަ ނޫސްތަކަށް ލިޔާ ނޫސްވެރިންގެ ހާލަތުތޯއެވެ. ލިޔަންޖެހޭނީ ވެރިކަމުގެ ޚާންދާނަށް ސަނާގެ ބަސްތަކެވެ. އަދި ލިޔަންޖެހޭނީ ދެލޮލުން ފެނުނަސް އެއްލޮލުން ފެންނަ އެއްޗިއްސަށެވެ. ދައުލަތުން ޤާނޫނުތަކާއި ޚިލާފު ކިތަންމެ ބޮޑު ކުށެއް ކުރި ނަމަވެސް އަދި ކުރަމުން ދިޔަ ނަމަވެސް އެވާހަކަ ޖެހުމަކީ “ބޮޑުން” އެހާ ގަޔާވާ ކަމެއް ނޫނެވެ. އެވާހަކަ ޖަހައިފިނަމަ ޤާނޫނީ ގޮތުން ކުށްވެރިވާނީ ނޫސްވެރިޔާއެވެ. އަމުދުން ސިޔާސަތަށް ފާޑުކިޔައި މަޒުމޫނާއި ޚަބަރުތަށް ލިޔުމަކީ ކޮށްގެންވާނޭ ކަމެއް ނޫނެވެ. ރައްޔިތުންގެ އަތާއި އަނގަޔާއި ދިމާނުވިޔަސް ލިޔަންޖެހޭނީ ތަޢުރީފާއި ސަނާގެ ބަސްތަކެވެ. މިނޫންނަމަ ނޫސްވެރިޔާއަށް ސަލާމަތުން ގެއަށް ދެވޭނެކަމެއް، ސަލާމަތުން ނިދޭނެކަމެއް، އަނބިދަރީންނަށް ހަމަޖެހިގެން ތިބެވޭނެކަމުގެ ޔަޤީންކަމެއް ނޯންނާނެއެވެ. މިއީ އިއްޔެވެސް އަދި މިއަދުވެސް މެންދުރުގެ އިރުފަދައިން ފެންނަމުންދާ ހަޤީގަތެވެ.\nތެދެއްމެއެވެ. ޤައުމު މިނިވަން ވެއްޖެއެވެ. މިހާރު ގަމުގައި އިނގިރޭސީންނެއްވެސް ނެތެވެ. ރަސްމީ ލިޔުމެއްގައި ސޮއިކޮށް މިނިވަންކަން ދުނިޔެ ބަލައިގެންފިއެވެ. ނަމަވެސް ރައްޔިތުން މިނިވަންވެއްޖެ ހެއްޔެވެ. އިސްވެ ދެންނެވު މަދު ކަންތައްތަކަށް ބަލާލާއިރު މިޤައުމުގެ ރައްޔިތުންނަށް ހަޤީގީ މިނިވަންކަން ލިބުނުކަމަށް ނުވަތަ ލިބިފައިވާކަމަށް ނުވަތަ ލިބުނުކަމަށް ޤަބޫލު ކުރެވޭބާއެވެ. ނުވަތަ މި ޤައުމުގައި ދިރިއުޅެނީ ހަޤީގީ ކިތަށް މިނިވަނުންބާއެވެ؟ މިސުވާލުތަކަށް ޖަވާބުދެއްވާނީ ހަމަ ތިޔަ ލޮބުވެތި އަޚުންނާއި އުޚުތުންނެވެ.


Mi Eid gai Dhivehin ah kamudhiyaee Raajje!\nމި އީދުގައި ދިވެހިންނަށް ކަމުދިޔައީ ރާއްޖެ!\nޕެރަޑައިސް އައިލެންޑް ރިސޯޓު- ފޮޓޯ:\nބަންދެއް ވާއިރަށް ރާއްޖޭން ބޭރަށް ދިއުމަކީ ދިވެހިންގެ އާދަ އެކެވެ. މިގޮތުން އެންމެ އާއްމުކޮށް ދިވެހިން ގޮސް އުޅެނީ ލަންކާ އަށެވެ. ނުވަތަ އިންޑިޔާ އާއި ތައިލެންޑުގެ، ބެންކޮކަކީ އާއްމު މަންޒިލް ތަކެވެ. ނަމަވެސް މި އަހަރު ގިނަ އާއިލާތައް ފެނުނީ ރާއްޖެއިންނެވެ. މި އަހަރުގެ އީދުގައި ރާއްޖޭގެ ރީތި ރިސޯޓުތަކާއި ގެސްޓްހައުސްތައް ދިވެހިން ފުރާލައިފި އެވެ. މިއީދު ޗުއްޓީގައި ދިވެހިންނަށް ކަމުދިޔައީ ރާއްޖެ އެވެ.\n"މި އަހަރު ހަމަ ބަދަލުކޮށްލީ. އަނެއްހެން ބޭހަށް ދިއުމެއް ނެތީމަ ރިސޯޓަކަށް ޖައްސާލީ،" ސަން އައިލެންޑުގައި ޗުއްޓީ ހޭދަކުރި ތިން ކުދިންގެ ބައްޕަ އެއް ކަމަށްވާ އަހުމަދު ބުމީން ބުންޏެވެ.\nމުބީން ފަދަ އެތައް ބަޔަކު މި އަހަރު ރާއްޖޭގައި މަޑުކުރި އެވެ. އެކަން އެނގެނީ މި ތަންތަނުގެ އޮކިއުޕެންސީއިންނެވެ. މި ދުވަސްވަރަކީ ރާއްޖޭގެ ޓޫރިޒަމްގެ އޮފް ސީޒަން އެވެ. އެހެންވެ ގިނަ ރިސޯޓުތަކުގެ އޮކިއުޕެންސީ ހުރީ ވަރަށް ދަށުގަ އެވެ. ނަމަވެސް ގިނަ ރިސޯޓުތައް ވަނީ ދިވެހިން ފުރާލާފަ އެވެ. ހާއްސަކޮށް މާލެ ކައިރީގެ ގިނަ ރިސޯޓުތަކުން ކޮޓަރިއެއް ހޯދުމަކީ އަދިވެސް ދަތި ކަމެކެވެ. މިގޮތުން ދިވެހިން އެންމެ ގިނައިން މި އަހަރު ދަތުރުކުރި ބައެއް ރިސޯޓުތަކަށް ބަލާއިރު ސަމާ އައިލެންޑާއި ސަން އައިލެން އަދި ޕެރަޑައިސް ހިމެނެ އެވެ. މީގެ އިތުރުން ވެސް ގިނަ ރިސޯޓުތަކުން ދިވެހިންނަށް ހާއްސަ އޮފާތައް ދީފައިވެ އެވެ.\nގިނަ ރިސޯޓުތަކުގެ ޕެކޭޖުތައް ހުރީ އެވްރެޖު ގޮތެއްގައި 2،000ރ. އާއި 3،500ރ. އާ ދެމެދުގެ އަގުތަކެއްގަ އެވެ. މި ޕެކޭޖުތައް ވިއްކާފައިވަނީ ފުލްބޯޑުގަ އެވެ. މީގައި ތިން އިރުގެ ކެއުމާއި ރޫމް ޗާޖު އަދި މަސް ދަތުރު ފަދަ ކަންކަން ހިމަނާފައިވެ އެވެ.\nރަށްފުށުގެ ސާދާ ދިރިއުޅުމުގެ ތަޖުރިބާ!\nމާލޭގެ އާބާދީގެ ބޮޑު ބަޔަކީ ރަށްރަށުން އައިސް ވަޒަންވެރިވެފައިވާ މީހުންނެވެ. މީގެ ތެރޭގައި ރަށަކަށް ނުދާތާ ގިނަ ދުވަސްވީ މީހުން ދިރިއުޅެ އެވެ. ހާއްސަކޮށް މާލޭގައި ދިރިއުޅެ، ކުދިން ލިބި ގިނަ ކުދިން ބޮޑު ވާއިރު ގިނަ ކުދިންނަށް "އައިލެންޑް ލައިފް" ނުވަތަ ރަށްފުށުގެ ސާދާ ދިރިއުޅުން ތަޖުރިބާ ކޮށެއް ނުލެވެ އެވެ. ނަމަވެސް މި އަހަރުގެ އީދު ޗުއްޓީގައި ގިނަ ބަޔަކު އައިލެންޑް ލައިފް ތަޖުރިބާ ކޮށްލަން އެކި ރަށްރަށް ދަތުރު ކުރި އެވެ.\nރާއްޖޭގައި އަލަށް އުފެދި، ފައްކާވަމުން އަންނަ ގެސްޓްހައުސް ޓޫރިޒަމާއެކު ރަށްފުށުގެ ދިރިއުޅުން ތަޖުރިބާކޮށްލަން ފުރުސަތު ވަނީ ތަނަވަސްވެފަ އެވެ. އެހެންވެ ރާއްޖޭގައި މިހާރު އޮޕަރޭޓް ކުރަމުން ގެންދާ 400 އެއްހާ ގެސްޓްހައުސްގެ 6،300 އަށް ވުރެ ގިނަ އެނދުގައި ތިބީ ދިވެހިންނެވެ. ދިވެހި އާއިލާ ތަކެވެ. މި ތަންތަން ވެގެން ގޮސްފައިވަނީ އައިލެންޑް ލައިފް ތަޖުރިބާ ކޮށްލަން ލިބުނު ނެތް ފަދަ ފުރުސަތަކަށެވެ. އެކަމަށް ގިނަ ގެސްޓްހައުސްތަކުން ތައްޔާރުވެ ވަނީ ދުރާލާ ޕެކޭޖުތައް ވިއްކައި ފައިދާ ނަގާފަ އެވެ. ގެސްޓްހައުސް ތަކުން ޕެކޭޖުތައް ދޫކުރީ 1،500ރ. އާއި 2،700ރ. އާ ދެމެދުގެ އަގު ތަކެއްގަ އެވެ. މިގޮތުން ގިނަ ޕެކޭޖުތަކުގައި ހުރީ "ބެޑް އެންޑް ބްރެކްފާސް" ނުވަތަ ހެނދުނު ސަޔާއި ކޮޓަރީގެ ކުލި އެކަންޏެވެ.\nއިގްތިސާދީ ނަޒަރަކުން ޗުއްޓީގެ ހޭދަ!\nދިވެހިން ބޭރަށް ޗުއްޓީ ހޭދަ ކުރަން ދަނީ ދެ ސަބަބެއްގަ އެވެ. އެންމެ ބޮޑު އެއް ބޭނުމަކީ ބޭސް ފަރުވާ އެވެ. އަނެއް ކަމަކީ ރާއްޖޭގައި އެފަދަ ފުރުސަތުތައް ކުރިން ނެތުމެވެ. އެހެންވެ ބޭހަށް ދާ ދިއުމުގައި އެއްދޮނުގައި ދެބުޅި ޖަހާލާ ގޮތަށް ވިޔަފާރިވެސް ކޮށްލަނީ އެވެ. އާއްމު ނަޒަރިއްޔާތުގައި މިކަން ރަނގަޅު ނަމަވެސް މިކަމަކީ އިގްތިސާދީ ނަޒަރަކުން ބަލާއިރު ގައުމަށް ގެއްލުން ބޮޑު ކަމެކެވެ.\nރާއްޖޭގެ މަރުކަޒީ ބޭންކް މޯލްޑިވްސް މަނިތަރީ އޮތޯރިޓީ (އެމްއެމްއޭ) އިން މިދިޔަ އަހަރުގެ ޑިސެމްބަރު މަހު ވެލާނާ އިންޓަނޭޝަނަލް އެއާޕޯޓް (ވީއޭއައި) ގައި ކޮށްފައިވާ ދިރާސާ ދައްކާ ގޮތުން ރާއްޖޭން ބޭރަށް މިދިޔަ އަހަރު ދަތުރު ކުރި މީހުންގެ 51 ޕަސެންޓް މީހުން ގޮސްފައިވަނީ ބޭސް ފަރުވާ އަށެވެ. އަދި އެވަނައަށް އުޅެނީ މަޖާކޮށްލަން ދާ ޗުއްޓީ އެވެ.\nމިގޮތުން މި ސާވޭގައި ބައިވެރިވި މީހުންގެ 1،613 (36 ޕަސެންޓް މީހުން) ދަތުރުކުރީ އިންޑިޔާ އަށެވެ. އަދި 1،678 (37 ޕަސެންޓް މީހުން) ސްރީލަންކާ އަށް ދިޔައިރު 415 (ނުވަ ޕަސެންޓް މީހުން) ދިޔައީ މެލޭޝިޔާ އަށެވެ. މީގެ އިތުރުން މީގެ ތެރެ އިން 302 (ހަތް ޕަސެންޓް މީހުން) ދަތުރު ކުރީ ތައިލެންޑަށެވެ.\nމި ދިރާސާ ދައްކާ ގޮތުން ސްރީލަންކާއަށް ޗުއްޓީއަށްދާ ދިވެހިން އެވްރެޖު ގޮތެއްގައި 475 ޑޮލަރު (ގާތްގަނޑަކަށް 7،309 ރުފިޔާ) ހޭދަކުރެ އެވެ. އަދި އިންޑިޔާގެ ޗުއްޓީއަށް 585 ޑޮލަރު (ގާތްގަނޑަކަށް 9،020 ރުފިޔާ) ހޭދަ ކުރެ އެވެ.\nމި އަދަދު ތަކަކީ ބޮލަކަށް ޖެހޭ ވަރެވެ. މީގެ ތެރެއިން ކޮންމެ ދައުރެއްގައި އެވްރެޖު ގޮތެއްގައި ހަތަރު މީހުން ދަތުރު ކުރާނެ ކަމަށް ބެލެވެ އެވެ. މީގެ މާނައަކީ މި އަދަދު ތިން ގުނަ އިތުރުވާނެ އެވެ. އެމްއެމްއޭގެ ހިސާބުތައް ދައްކާ ގޮތުގައި 2015 ވަނަ އަހަރުގެ ޑިސެމްބަރު މަހު 16 މިލިއަން ޑޮލަރު (ގާތްގަނޑަކަށް 246 މިލިއަން ރުފިޔާ) ގެ ޑޮލަރު ވިއްކާފައިވެ އެވެ. މީގެ ތެރެއިން 115 މިލިއަން ޑޮލަރު ދެ އަހަރު (2014-2015) ގެ ތެރޭގައި ވިއްކާފައިވަނީ ގައުމީ ބޭންކް، ބޭންކް އޮފް މޯލްޑިވްސްއިންނެވެ. އެ ބޭންކުން މި ޑޮލަރު ވިއްކާފައިވަނީ ބޭރަށް ފުރާ ކޮންމެ މީހަކަށް 500 ޑޮލަރުގެ މަގުނެވެ.\nކޮންމެއަކަސް މި އަދަދުތަކަށް ބަލާއިރު ދިވެހިންގެ ޗުއްޓީ ހޭދަ އުޅެނީ ވަރަށް މަތީގައިކަން އެނގެ އެވެ. ޗުއްޓީއަށް ކުރާ ހޭދަ ދަނީ އަހަރު އަހަރަށް މަތިވަމުންކަންވެސް އެނގެ އެވެ. ނަމަވެސް މި އަހަރު މިފެނުނީ ތަފާތު ބަދަލެކެވެ. އެގޮތަކުން މިއީ ހެޔޮ ބަދަލެކެވެ.\nއީދު ފާހަގަ ކުރުން ރޯދަ މަސް ރޯދަ މަހާ ރޯއްޖާ + ޓޫރިޒަމް ގެސްޓް ހައުސް ވިޔަފާރި\nހުޅުމާލެ ޓޫރިޒަމް އައިލެންޑަށް އިންވެސްޓްމަންޓް ލިބިއްޖެ\n"ހަފްތާއެއްތެރޭ 80 ތަނެއް ހިދުމަތަށް އަންނާނެ"


ކޮވިޑް-19: އަދަދުތައް ދަށް ނުކުރެވޭ ނަމަ އޮތީ ދަތި ދުވަސްތަކެއް: މަބްރޫކް\nރާއްްޖޭގައި ކޮވިޑް-19 އަށް ޕޮޒިޓިވްވާ މީހުންގެ އަދަދު އެއް ދުވަހުން އަނެއް ދުވަހަށް އާދަޔާ ހިލާފަށް މައްޗަށް ގޮސް، އަދަދު 600 އަށް މިހާރު އަރާފައިވާއިރު، އެ އަދަދު ދަށް ނުކުރެވޭ ނަމަ އުނދަގޫ ދުވަސްތަކަކާ ކުރިމަތިލާން ޖެހިދާނެ ކަމުގެ އިންޒާރު ސަރުކާރުން ރޭ ދީފި އެވެ،\nހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީީ) އިން ބޭއްވި މީޑިއާ ބްރީފިންގައި ރައީސް އޮފީހުގެ ތަރުޖަމާނު މުހައްމަދު މަބްރޫކް އަޒީޒް ވިދާޅުވީ، ހޮސްޕިޓަލްތައް މިހާރު ވެސް ދަނީ ފުރެމުން ކަމަށާއި ކޮވިޑްގައި އެންމެ ހާލުބޮޑުވާ މީހުންނަށް ފަރުވާދޭ، ދަރުމަވަންތަ ހޮސްޕިޓަލްގެ ޑީއެޗް 11 މިހާރު ވެސް އެ ހާލަތަށް ގޮސްފައިވާ ކަމަށެވެ.\nކޮވިޑް ކޭސްތައް ދަށް ކުރެވޭތޯ މިހާރު އަޅަމުން އަންނަ ފިޔަވަޅުތަކުގެ ނަތީޖާ ފެންނަން ފަށާނެ ކަމަށް ލަފާކުރެވެނީ ދެ ހަފުތާއެއްހާ ދުވަހުން ކަމަށް ވެސް އޭނާ ވިދާޅުވި އެވެ.\n"އެހެންވީމާ އަދަދުތައް މިހިރީ ހަމަ ވަރަށް މަތީގައި. އިތުރަށް އަޅުގަނޑުމެން މި ނަމްބަރުތައް ދަށަށް ނުގެންދެވިއްޖެ ނަމަ އަޅުގަނޑުމެންނަށް އުނދަގޫ ދުވަސްތަކެއް ކުރިމަތިވެގެން ހިނގައިދާނެ. އެހެންވީމާ އެކަމަށް އަޅުގަނޑުމެން ތައްޔާރުވާން ޖެހޭ،" ގިނަ ދުވަސްތަކަކަށް ފަހު ކޮވިޑްގެ މީޑިއާ ބްރީފިންތަކާ ދުރުގައި ހުންނެވުމަށް ފަހު، އެޗްއީއޯސީގެ ބްރީފިންތަކަށް އަލުން ނުކުންނަވަން ފެއްޓެވި މަބްރޫކް ވިދާޅުވި އެވެެ.\nއޭނާ މިހެން ވިދާޅުވިއިރު ރާއްޖޭގައި ކޮވިޑަށް ޕޮޒިޓިވްވާ މީހުންގެ އަދަދު މިދިޔަ ހަފުތާއެއްހާ ދުވަހުގެ ތެރޭގައި ވަނީ މީގެ ކުރިން ދުވަހަކު ވެސް މައްޗަށް ނުދާ ވަރަށް މައްޗަށް ގޮސްފަ އެވެ. އެގޮތުން އިއްޔެ އާއި މިއަދު ވެސް އެބައްޔަށް ޕޮޒިޓިވްވި މީހުންގެ އަދަދު ހުރީ 500 އަށް ވުރެ މަތީގަ އެވެ.\nހެެލްތު ޕްރޮޓެކްޝަން އެެޖެންސީ (އެޗްޕީއޭ) އިން މިރޭ އާއްމުކުރި މައުލޫމާތުގައިވާ ގޮތުން މިދިޔަ ހޯމަ ދުވަހުގެ ހަވީރު 6:00 އިން އިއްޔެގެ ހަވީރު 6:00 އަށް 4،552 މީހަކު ކޮވިޑަށް ޓެސްޓްކުރި އިރު އޭގެ ތެރެއިން 601 މީހަކު ވަނީ އެ ބައްޔަށް ޕޮޒިޓިވް ވެފަ އެވެ. އެއާއެކު ރާއްޖޭގައި ކޮވިޑްގެ އެކްޓިވް ކޭސްތަކުގެ އަދަދަކީ މިހާރު 6،508 އެވެ. އެ ބަލީގައި އެޑްމިޓްކޮށްގެން ފަރުވާ ދެމުން ގެންދާ މީހުންގެ އަދަދަކީ 181 އެވެ.\nއެހެންވީމާ އަދަދުތައް މިހިރީ ހަމަ ވަރަށް މަތީގައި. އިތުރަށް އަޅުގަނޑުމެން މި ނަމްބަރުތައް ދަށަށް ނުގެންދެވިއްޖެ ނަމަ އަޅުގަނޑުމެންނަށް އުނދަގޫ ދުވަސްތަކެއް ކުރިމަތިވެގެން ހިނގައިދާނެ. އެހެންވީމާ އެކަމަށް އަޅުގަނޑުމެން ތައްޔާރުވާން ޖެހޭ،"---މަބްރޫކް\nމިދިޔަ ދެ ދުވަހުގެ އަދަދުތަކަށް ބަލާއިރު، މާލެ ސަރަހައްދުން ކޮވިޑަށް ޕޮޒިޓިވްވާ މީހުންގެ އަދަދު ވެސް ދަނީ މަތިވަމުންނެވެ. އެންމެ ފަހުން މިދިޔަ ހޯމަ ދުވަހުގެ ހަވީރު 6:00 އިން އިއްޔެގެ ހަވީރު 6:00 އަށް މާލެ ސަރަހައްދުން ވަނީ 440 މީހަކު ކޮވިޑަށް ޕޮޒިޓިވް ވެފަ އެވެ. މިއީ ވެސް ރެކޯޑެކެވެ.\nހާލުބޮޑުވާ މީހުން އިތުރުވެއްޖެ، ޖާގަ ދަނީ ފުލްވަމުން\nރޭގެ ބްރީފިންގައި އައިޖީއެމްއެޗްގެ ޑރ. މުހައްމަދު އަލީ ވިދާޅުވީ، ރާއްޖެ އަށް މިހާރު މިއުޅެނީ ކޮވިޑްގެ އާ ސާޖެއް އައިސްގެން ކަމަށާއި އެހެންވެ އެ ބަލީގައި ނާޒުކް ހާލަތަކަށް ދާ މީހުންގެ އަދަދު ވެސް އިތުރުވެފައިވާ ކަމަށެވެ.\nއޭނާ ވިދާޅުވިގޮތުގައި އެޑްމިޓް ކޮށްގެން ފަރުވާދޭން ޖެހޭ މީހުންގެ އަދަދު މީގެ ކުރިއާ އަޅާ ބަލާއިރު ނިސްބަތުން މަދު ވެފައި ވަނީ އެޑްމިޓް ކުރުމުގައި ބަލާ ކްރައިޓީރިއާ ބަދަލުކޮށްފައި ވާތީ އެވެ.\nކުރިން މީހުން އެޑްމިޓް ކުރުމުގައި ބަލާ އެއް ކަމަކީ ހެލިފެލިވެ އުޅެން އުނދަގޫ، ބަލި ހާލަތެއްގައިވާ މީހެއް ނަމަ މެދުމިންވަރަކަށް އަލާމާތް ހުރުމެވެ. އޭރުގައި އެ ހާލަތުގެ މީހުން ދިގު މުއްދަތަކަށް އެޑްމިޓް ކުރި ނަމަވެސް މިހާރު އެގޮތަށް އެޑްމިޓް ނުކުރާ ކަަމަށް ޑރ. މުހައްމަދު އަލީ ވިދާޅުވި އެވެ.\n"އެހެންވީމާ ފުރަތަމަ ކަމަކަށް އެޑްމިޝަން އެމައުންޓް ދަށެކޭ ނުބުނެވޭނެ. މި ވަރަށް ކްރައިޓީރިއާ ދަށްކޮށްފައި އޮތް އިރުގައި ވެސް މި ވަނީ ވަރަށް އިތުރުވެފައި،" އޭނާ ވިދާޅުވި އެވެ.\nޑރ. މުހައްމަދު އަލީ ވިދާޅުވީ، ދަރުމަވަންތަ ހޮސްޕިޓަލްގެ 11 ވަނަ ފަންގިފިލާގައި ހަދާފައިވާ އައިސީޔޫގައި މިހާރު ވެސް ކޮވިޑް ބަލީގެ ނުވަ މީހަކު އެޑްމިޓްކޮށްފައިވާއިރު، އޭގެ ތެރެއިން ހަ މީހަކު އޮތީ ވެންޓިލޭޓަރުގައި ކަމަށެވެ. ވެންޓިލޭޓަރަަށް ނުލާ އޮތް ތިން މީހުންގެ ތެރެެއިން އެކަކީ ޑޮކްޓަރު ވިދާޅުވިގޮތުގައި މާބަނޑު މީހެކެވެ.\n"އެހެންވީމާ އެެއީ މިހާތަނަށް އަދި އަޅުގަނޑުމެނަށް ފެނިފައި ނުވާ ވަރަށް ހާލަތު ސީރިއަސް ވެފައިވާ މީހެއް،" އޭނާ ވިދާޅުވި އެވެ.\nޑޮކްޓަރު ވިދާޅުވީ ކޮވިޑްގައި ހާލު ބޮޑުވެ، ވެންޓިލޭޓަރަށްލާ މީހުން ވެންޓިލޭޓަރުގައި ބާއްވަން ޖެހޭނީ ކިހާ ދުވަހަކަށް ކަން ލަފާކުރަން ނޭނގޭ ކަމަށާއި ކުރީގެ ތަޖުރިބާ އިން އެނގިފައި ވަނީ ވަރަށް ގިނަ ދުވަހު ބާއްވަން ޖެހޭކަން ކަމަށެވެ.\n"ގިނަ ބަލި މީހުންތަކެއް މިހާ ހަމައަށް ގޮސްފި ކަމުގައި ވާ ނަމަ އަޅުގަނޑުމެންގެ ކެޕޭސިޓީ އެކްސީޑްވެގެން ހިނގައިދާނެ،" ކަންބޮޑުވުމާއެކު، ޑރ. މުހައްމަދު އަލީ\nއޭނާ ވިދާޅުވިގޮތުގައި، އެހެން ބަލިތަކާ ގުޅިގެން ވެންޓިލޭޓަރަށްލާ މީހުން ދެ ހަފުތާއެއްހާ ދުވަހުގެ ތެރޭގައި ވެންޓިލޭޓަރުން ނެގި ނަމަވެސް ކޮވިޑްގެ ނިއުމޯނިއާ އެއާ ތަފާތެވެ.\nކޮވިޑް ބައްޔާ ގުޅިގެން ވެންޓިލޭޓަރަށްލާ މީހުން ބަލަހައްޓަން އެހެން ބަލިތަކުގެ މީހުންނަށް ވުރެ ތިން ގުނަ ހަތަރު ގުނަ އިތުރަށް ނަރުހުން ބޭނުންވާ ކަމަށް ވެސް ޑޮކްޓަރު ވިދާޅުވި އެވެ. ގިނަ އަދަދެއްގެ ބަލި މީހުން އެގޮތަށް ބަލަަހައްޓަން ޖެހިއްޖެ ނަމަ ވަސީލަތްތަތައް ހުސްވާނެ ކަމަށާއި އިންޑިއާ އިން އެ ފެނުނީ އޭގެ މިސާލެއް ކަމަށް ޑރ. މުހައްމަދު އަލީ ވިދާޅުވި އެވެ.\nރާއްޖޭގައި ކޮވިޑް ކޮންޓްރޯލް ކުރުމަށްޓަކައި އާ ފިޔަވަޅުތަކެއް މިއަދުން ފެށިގެން އަޅާނެ އެވެ. އެގޮތުން މިހާރު އިލާނުކޮށްފައިވާ ފިޔަވަޅުތަކުގެ އިތުރުން ވެސް ފިޔަވަޅުތައް ތައާރަފު ކުރުމާ މެދު މަޝްވަރާތައް އަންނަނީ ކުރަމުންނެވެ.\nއަރުޝީފަށް ނެގީ 05/05/2021 01:14\nއެންމެފަހުން އަޕްޑޭޓްކުރީ 05/05/2021 01:14\nފާތިމަތު ޔަމާނީ 12 މިނެޓު ކުރިން